


PE că ajung cele scrise până aici, pe care, pe scurt le-am scris. 
pentru dragostea voastră, ca să se arate fapta cea bună ŞI îndrăzneala 


părinți, vorbitorule cu sfinţii îngeri, sfinte al lui Dumnezeu Părinte 


noi, slugile şi robii tăi şi izgoneşte de la noi toată ispita şi toată 
greutatea, izgoneşte cu toiagul rugăciunilor tale împerecherile din 
Biserica lui Hristos Dumnezeu, că au înconjurat-o acum ereticii din 
toate părțile ca niște lei şi ca nişte pui de lei şi caută s-o răpească şi s-o 
afla Le: j 
Aşa, Sfinte al lui Dumnezeu, alungă departe de la dânsa tot eresul, 
că poți câte voieşti, căci te afli în lumină înaintea Domnului şi locuieşti 
în locaşurile cele nestricăcioase, după ce ai păzit nestinsă făclia faptei i 
celei bune pustniceşti. Şi acum primeşti negrăitele bunătăţi ale desfătării 
şi ale fericirii veşnice întru Hristos lisus Domnul nostru, Căruia E: 
cuvine slava şi stăpânirea, împreună cu Cel fără de început al Lui 
Părinte şi cu Sfântul Duh, în vecii vecilor. Amin. 

VIATA, ACATISTUL, PARACLISUL 
SI NOI MINUNI 


ale Sfântului Preacuviosului şi de 
Dumnezeu Purtătorului 
Părintelui nostru 


GRIGORIE DECAPOLITUL, 
apărătorul dreptei credinţe 
ŞI făcătorul de minuni 


Tipărită cu binecuvântarea 
Cuvioase Părinte, Înaltpreasfinţitului Părinte Gherasim 
PET STITI | Arhiepiscopul Râmnicului 
auzind, lumea o ai părăsit, 
bogăţia şi slava întru nimic Ediţia a III-a, revăzută şi adăugită 
le-ai socotit. Pentru aceasta 
tuturor ai strigat: lubiți pre 
Dieter 
veșnic. Nimic să nu cinstiți 
mai mult decât dragostea Lui. 
Ca atunci când va veni întru 
Slava Sa, să aflați odihnă cu 
toți Sfinţii; cu ale cărui 
ÎN PR SFANTA MONASTIRE BISTRIȚA - VALCEA 


mântuieşte sufletele noastre. 











Troparul Sfântului Grigorie Decapolitul 
Glasul al 3-lea: 


Chip te-ai făcut înfrânării și prin dumne- 
zeiescul 'Duh pre toți i-ai luminat; alergarea 
dreptei credinte o ai săvârsit și cu învătă- 
turile tale lumea ai luminat si ai mustrat cuge- 
tele celor rău credinciosi, 'Părinte Cuvioase 
Grigorie, roagă-te lui Hristos Dumnezeu să 
ne dăruiască nouă mare milă. 


Condacul Sfântului 
Glasul al 3-lea: 


Soare luminos pre tine 'Biserica te cunoaşte, 
cu podoabele faptelor bune și cu razele tămă- 
duirilor pre toți luminezi, a lui Hristos slugă. 
“Pentru aceasta prăznuim dumnezeiască pomne- 
nirea ta și cinstim nevointele tale, preafericite 
părinte, întelepte Grigorie. 

CUVÂNT ÎNAINTE 


Tradiţia consemnează că adesea, în secolul al XV-lea, 
în urmă cu peste cincisute de ani, în biserica micului schit 
de pe malul Bistriței, se retrăgea adesea pentru rugăciune, 
aflând odihna sufletului său, unul din cei patru fraţi 
Craioveşti. Cela ce pretutindenea este şi toate le plineşte, 
Duhul de viață dătător şi mângâietor a alinat suferințele la 
vreme de prigoană ale banului Barbu al Craiovei, 
izbăvindu-l din robie amară cu ajutorul Sfântului Mucenic 
Procopie, ocrotitorul schitului. În inima binecredinciosului 
ban a rodit râvna de a mulțumi Domnului pentru binefacerile 
primite şi cu multă dragoste a dorit să ridice pe locul acelui 
schit o aleasă mănăstire spre pomenirea neamului său. 

Afierosi noului lăcaş numeroase podoabe, însuşi 
chivermnisind la ridicarea unei zidiri măreţe, spre slava 
Preasfintei Născătoare de Dumnezeu. Căutând mai apoi a 
o înfrumuseța şi cu cele mai de preţ odoare ale 
creştinătăţii, a auzit la Constantinopol, unde se afla în 
acea vreme, de viața şi învățăturile Sfântului Grigorie 
Decapolitul, de mărturisirea sa plină de râvnă împotriva 
ereticilor iconoclaşti şi mai ales, de minunile care se făceau 
cu ajutorul rugăciunilor sale spre folosul tuturor. 

Când împărăteasca cetate, „Ochiul lumii”, s-a luat de 
către agareni dimpreună cu toate sfinţeniile creştinătăţii ce 
se aflau într-însa, „s-au luat şi sfintele moaşte subit 
stăpânirea turcească”. Bisericile fuseseră preschimbate în 
moschei, iar creştinii puteau să se închine sau să ceară 
ajutor lângă sfintele moaşte doar cumpărând bunăvoința 
demnitarilor turci ce le stăpâneau acum. Aşa a ajuns şi 
banul Barbu în 1497 a se închina „în casele acelui aga, ce 
l-au dus de i-au arătat într-o cameră a sa osebită, sfântul 
trup al acestui mare Grigorie Decapolitul, luminătoriul 
nostru cel neadormit...” 

Dorind a-şi înmulți averile pământeşti, acest demnitar 
se învoise a primi de la banul Barbu greutatea sfintelor 














moaşte în aur în schimbul acestora. Aşezând ei sfintele 
moaşte pe unul din talerele balanței, acesta se cobori mult. 
Dar prin minune talerele s-au echilibrat după ce banul 
Barbu cumpăni „doar o jumătate de traistă de galbeni , 
spre uimirea celor de față. Se spune că atunci turcul ar fi 
zis cu mâhnire: "Bac, bac, gheaur gheaura țeker”, adică 
„Vezi, vezi, cum creştin la creştin trage", căci nădăjduia la 
mai mult câştig. 

Apoi cu mijlocirea şi osteneala banului Barbu, odată cu 
sfintele moaşte ale Sfântului Grigorie Decapolitul au venit 
în Țara Românească. de la Constantinopol şi Patriarhii 
Constantinopolului şi lerusalimului, înştiințându-se de 
aceasta Mitropolitul Târgoviştei din acea vreme şi 
Episcopul Râmnicului, pentru ca împreună cu soborul 
bisericesc, cu cel boieresc şi cu toţi cei ce aveau evlavie 
şi dragoste către Dumnezeu să întâmpine la Dunăre alaiul 
Sfintelor moaşte. 

Aici au făcut sfat dimpreună cu toți arhiereii ce erau 
adunaţi prin voia lui Dumnezeu, hotărând a se pune la 
cinstit rădvanul ce avea să poarte sfintele moaşte, cai 
tineri, neînvăţaţi, ca prin povăţuirea Sfântului Grigorie să 
meargă acolo unde va binevoi el însuşi să aleagă loc din 
întreg ţinutul aflat sub ocârmuirea banului Barbu. Căci 
prin aceasta, banul Barbu socotea să se arate plecat şi 
ascultător fără de îndoială sau cârtire proniei 
dumnezeieşti şi să cunoască dacă sunt bineplăcute 
înaintea lui Dumnezeu ostenelile sale cele pentru ctitoria 
de la Bistriţa. 

Şi iată cum, prin porunca lui Dumnezeu şi prin 
puterea sfintelor moaște, caii au condus întreg alaiul către 
Sfânta Mănăstire Bistriţa din Vâlcea, unde sfintele moaşte 
au fost aşezate cu mare evlavie în biserică şi împodobite cu 
noi veşminte şi odoare de mare preţ. 

Vrând mai apoi domnitorul din acele vremi a ridica pe 
Sfântul Grigorie de la Bistriţa şi a-l aşeza ocrotitor al 
cetăţii Bucureştilor, s-a stârnit o aprigă furtună din voia 

















sfântulu pe la jumătatea Oltului, aşa încât întreg alaiul a 
fost nevoit să se întoarcă înapoi, căci se primejduia de înec. 

La 28 februarie 1950, Sfântul Sinod al Bisericii 
Ortodoxe Române hotăra în chip sobornicesc şi canonic 
ca Sfântul Grigorie Decapolitul să fie cinstit în întreaga 
noastră Biserică, prin înscrierea sa în sinaxarul şi în 
calendarul ortodox, precum şi prin trecerea sfintei sale 
slujbe în cărțile de cult. 

Timpul a arătat tuturor că aceasta a fost voia lui 
Dumnezeu, ca sfântul lăcaş al mănăstirii Bistriţa să 
păstreze între zidurile sale această comoară de mare preț 
pentru întreaga creştinătate, trupul binemirositor și 
nestricat de pecetea morţii al Sfântului Grigone. 

„Deci a se păzi acest Trup întru intregimea Sa, iaste o 
Minune carea intrece celelalte Minuni: căci celelalte 
Minuni Dumnezeu le-au lucrat, împrotivindu-se firii. lară 
această minune dumnezeiască Dumnezeu au lucrat-o 
improtivindu-se Hotărărei sale celei nestrămutate: cu 
cuviință dară iaste a îindoi cuvântul şi a zice „Minunat 
iaste Dumnezeu întru Sfinții Săi. lară prea minunat Se 
vede intru Sfântul Său la a căruia întregimea Trupului 
astăzi ne închinăm. Dreaptă judecată, minunată răsplătire 
a lui. Dumnezeu. 

Sfântul în viaţă gătit fiind mire de părinții săi, pre 
ascuns au fugit: lată, Mirele Bisearicii Hristos, l-au 
impodobit ca pre un Mire al Bisearicii cu podoaba 
nestricăciunii. Sfântul prin Pustii cu Posturi şi cu osteneli 
şi-au topit prisosirea cărnii Trupului, iată Dreptul 
Judecătoriu rămăşița trupului că o păzeşte netopilă. 
Sfântul aflându-se in vremea Iconomahilor, cu poftă au 
râvnit ca să işi jărtfească Trupul pentru sfintele Icoane. 
lată Cela ce Se închină în Ceriu de îngeri şi pre pământ 
de oameni, Trupul său l-au rădicat în cinstea Icoanelor, 
păzindu-l ca toți să se inchine la dânsul ca la Icoane. 

O, Sfinte Grigorie, cela ce cu neamul cel pământesc te 
tragi din Decapoli, iară cu neamul sufletului te tragi din 

Ceriu, Cetatea tuturor sfinților, cela ce în viață ai călcat 
Asia, ai venit pe la Vizantie (Bizanţ), în Roma ai umblat, 
iară după pristăvire cu judecăţile lui Dumnezeu într-acest 
Lăcaş te-ai așezat. Noi ne umplem de îndrăzneală, 
petrecem cu bună nădejde avându-te întru această ţară, 
precum şi lăcuitorii ce au câștigat prin ţările lor din 
Pronie Dumnezeiască asemenea întregi sfin nte Moaşte. 
Adecă Corfusul, pre Sfântul Spiridon şi pre Împărăteasa 
leodora.  Ţarigradul, pre Sfânta Solomoni şi pre 
Împărăteasa Teofana și pre Eufimia Muceniţa. Solonul, 
pre Sfântul Grigorie Palama şi pre Sfântul Teona. 
Zakindul (Zakinthos), pre Sfântul Dionisie. Llios, pre 
Cuvioasa Matrona. Ostrovul Mavra, pre Sfânta Mavra. 
Kefalinia, pre Sfântul Gherasim. Amoreeea, pre Cuviosul 
Ieremia. Critul, pre Sfântul Gherasim. Veria, pre Cuviosul 
Antonie cel nou. Mănăstirea Olimbului (Olimpului), pre 
Sfântul Dionisie. Raguza, pre Sfântul Vlasie. Veneţia, pre 
Sfântul (Sfinţii) Atanasie şi Chiril. Mitropolia Bucureştilor, 
pre Sfântul Dimitrie cel nou. Bisearica Domnească din 
Orașul Argeşului, pre Sfânta Filoteea şi Moldova pre 
Sfânta Parascheva. Și precum lăcuitorii acestor Cetăți la 
Praznicile acelor sfinți prin Litanii şi rugăciuni, câştigă 
ale sfinților dăruiri, aşa şi noi la Praznicul tău de astăzi 
aducând nevrednici rugăciuni cerem:  învredniceşte-ne 
Darului tău celui Ceresc. Mijloceşte pentru toată obştea. 
Păzeşte intru toată pacea, pre lăcuitorii Lăcașului tău 
povățuiaşte-i la viața cea vrednică de sfântă slujba 
la (Fragment din cuvântul Episcopului Chesarie al 
Râmnicului din noiembrie 1779, BAR, CVR, 4174). 
Sfinţenia este taina prezenţei lui Dumnezeu în om 
Dăruindu-se Bisericii, Sfinţii au strălucit în lumina lui 
Hristos, pe care au împărtăşit-o tuturor, lăsând în urmă o 
Biserică Vie. „Până când, Stăpâne sfinte şi adevărate, nu 
vei judeca şi nu vei răzbuna sângele nostru, față de cei ce 
locuiesc pe pământ?”, spune în Apocalipsă (6: 10-11) că 
Îl întreabă Sfinţii pe Domnul Hristos. Şi s-a spus lor să 

stea în tihnă încă puţină vreme, până când vor plini 
numărul şi cei împreună slujitori cu ei şi frații lor. 

Am fost creați cu o adâncă dorire lăuntrică după 
Dumnezeu, pe care o putem sătura doar râvnind şi 
lucrând spre deplina asemănare cu EI, pe cât este nouă 
cu putință. Atunci Dumnezeu ni Se va face cunoscut pe 


Sine prin energiile Sale, în care se manifestă bunătatea Sa, 





milostivirea, judecata, aaa lumina necreată a Slavei 
Sale, al cărui chip suntem, măcar că purtăm rănile 
păcatelor. Sfinţenia omului nu este decât rodul unei vieți 
petrecute în iubire şi lepădare de sine neîncetată, 
manifestarea în chip vădit a îndumnezeirii omului. 

Doar „cei curați cu inima vor vedea pre Dumnezeu 
(Matei 3,5). A-L urma pe Hristos este chipul în care noi Î] 
putem cunoaşte pe Dumnezeu în această viaţă. 

Ne adresăm Sfinților cu felurite rugăciuni de cerere, 
ca să mijlocească pentru noi înaintea Tronului ceresc. În 
faţa icoanei lor stând, ne aflăm încredinţaţi că harul lui 
Dumnezeu se pogoară la noi prin rugăciunea lor fierbinte 
pentru că, în iubirea lor pentru noi, iubirea lui Dumnezeu 
găseşte o cale potnvită spre inimile noastre. 

Hristos ne-a poruncit nouă, celor ţinuţi de multe 
neputințe aici pe pământ din pricina neştiinței şi a 
patimilor, dragostea: să ne iubim unii pe alţii şi pe măsura 
ostenelii noastre, rănile se vor închide şi durerile vor 
înceta. Dragostea aduce roua smereniei. Pe poarta ei 
intra-vor către cer cei ologi, cei orbi, cei ţinuţi de multe 
dureri, pe care Hristos îi iubeşte şi îi tămăduieşte prin 
dragostea Sa. 

Să cerem ajutorul Sfântului Preacuviosului nostru 
Părinte Grigorie pentru a putea şi noi, creştinii vremurilor 
de pe urmă, să urmăm cu trezvie şi jertfelnicie chemării 
pline de dragoste a Sfinţilor. 

VIATA SFÂNTULUI PREA CUVIOSULUI 


PĂRINTELUI NOSTRU 


GRIGORIE DECAPOLITUL 


ale cărui sfinte moaşte se păstrează 
la Mănăstirea Bistriţa- Vâlcea 


Acesta s-a născut într-una din cetățile 
Decapolei, care se numeşte Irinopolis. Tatăl 
lui se numea Serghie şi era robit de patimile 
trupului, încât pentru mântuirea lui nicidecum 
nu purta de grijă. Pe maica sa o chema Maria 
ŞI era binecredincioasă, iubitoare de Dumnezeu 
și de fii, care, fiind rădăcină bună și frumoasă 
stâlpare, a odrăslit pe acest mare Grigorie. 

Ajengând la vârsta de opt ani, Grigorie a fost 
dat la carte. După ce s-a nevoit vreme destulă 
ȘI a învăţat toate câte i s-au părut că-i sunt de tre- 
buinţă, alerga totdeauna la biserică cu multă 
evlavie şi toate cuvintele folositoare și mântui- 
toare de suflet, câte le auzea, le împlinea şi cu 
fapta, ca un cunoscător și înțelept. Apoi, înăl- 
țându-şi mintea la cele cerești, a urât cu totul cele 
pământești, iar de trup nici o grijă nu purta. Și 
nu mânca nicidecum bucate bune și scumpe, ci 
simple şi puține, cât să împlinească nevoia trupu- 
lui, deși îl sileau părinţii să mănânce și să se vese- 
lească împreună cu dânșii. Dar fericitul nici- 
decum nu voia, ci mai mult se îndeletnicea cu 

cititul dumnezeieştilor Scripturi, ca un pom răsă- 
dit lângă izvoarele apelor, de unde totdeauna 
adăpându-se, și-a dat rodul la vremea sa, după 
cum Se va arăta mai departe. 

Acest cuvios mergea la dumnezeiasca biserică 
adeseori şi asculta cu multă luare-aminte cântă- 
rile lui David, prin care își aprindea sufletul către 
dumnezeiescul dor. De multe ori, depărtându-se 
în loc liniştit, se ruga lui Dumnezeu ca să-l 
învrednicească a se face rob adevărat al Lui. 
Era apoi îndemânatic la multe feluri de lucruri 
de mână din care îşi câştiga hrana vieţii, iar cele 
ce îi prisoseau le dădea săracilor. Părinţii lui îl 
sileau să se îmbrace cu haine scumpe şi frumoase, 
iar el, iubitul şi doritul lui Dumnezeu, purta 
haine proaste, aducându-și aminte de cuvântul 
Domnului: Care zicea că cei ce poartă haine moi 
se află în casele împărăteşti. 

După ce a ajuns la vârsta cea lepiuită, au vrut 
părinții să-l însoare, fără de voia lui; iar vrednicul 
de minuni Grigorie, având dorința să-şi păzească 
întreaga înțelepciune și fecioria, pe ascuns lepă- 
dându-se de lume şi de toate cele frumoase şi 
veselitoare ale ei, de părinți și de toate rudeniile 
sale, a fugit pe ascuns și s-a dus într-o mănăstire. 
Acolo era egumen un episcop îmbunătăţit care, 
din pricina eresului prigonitorilor contra sfintelor 
icoane, se retrăsese atunci de curând de la episco- 
pia sa, fiindcă ereticii erau abătuţi la minte şi 
supărau pe cei credincioşi. Pentru aceea, ca să 





nu-l supere şi să-l silească a cădea din adevăratele 
dogme ale dreptei credinţe, şi-a lăsat scaunul 
şi petrecea prin munți şi prin peșteri. 

Tânărul Grigorie, mergând la păstorul acesta 
îmbunătăţit, i-a spus că are de gând să se facă 
monah. lar episcopul, văzându-l plin de râvnă 
dumnezeiască şi arzând cu duhul, l-a întănit în 
bunul lui scop şi l-a trimis la niște monahi, care 
petreceau într-un loc prea liniştit şi ascuns, ca 
să se deprindă mai bine cu nevoințele şi deprin- 
derile monahiceşti. 

Întru acestea petrecând Grigorie şi nevoinţa 
cea bună săvârşind, după cuvântul Apostolului, 
punea suișuri în inima sa, după cum zice psal- 
mistul. Nu după multă vreme, a murit Serghie, 
tatăl sfântului, iar maica sa, dorind să-l vadă şi 
neștiind unde se află prea iubitul ei fiu, a cercetat 
cu dinadinsul prin toate mănăstirile, schiturile, 
sihăstriile şi pustietăţile, până când, cu multă 
osteneală și după multă vreme, a aflat pe fiul 
său cel dorit. 

După ce l-a aflat și a înțeles că vrea să se facă 
monah şi să slujească lui Dumnezeu întru fecio- 
rie şi întru curățenie, ea, ca o binecredincioasă 
și de Dumnezeu iubitoare, nu s-a întristat, nici 
nu l-a împiedicat de la o cale ca aceasta a mântui- 
rii; Ci, mai ales, l-a lăudat şi l-a învăţat să fie mare 
la suflet şi îndrăzneţ către nevoinţele monahilor. 
Numai aceasta l-a rugat,să meargă într-o mănăs- 
tire de obşte, care se afla la locurile de primprejur, 

în care era şi un frate al său, ca astfel amândoi 
să se nevoiească și să aibă unul printr-altul mân- 
gâlere şi ajutor. 

Deci, Sfântul Grigorie, văzând că voia maicii 
sale nu este potrivnică scopului său, ci mai vârtos 
ajutătoare spre mântuirea fratelui său — căci 
numai atunci se cuvine a nu asculta fiii pe părinţii 
lor, când aceştia îi sfătuiesc la ceva împotriva 
voii lui Dumnezeu —, atunci s-a înduplecat să 
facă voia maicii sale şi s-a dus în acea mănăstire 
al cărei egumen era un eretic, care avea mare 
dragoste și prietenie cu ereticii. 

Acest lucru, după ce l-a înţeles sfântul, nu 
l-a suferit, ca un râvnitor al bunei credinţe ce era. 
Deci nu s-a temut deloc, ci cu îndrăzneală l-a 
mustrat înaintea tuturor fraților mănăstirii aceleia, 
spunând că nu este vrednic a păstori atâtea oi 
cuvântătoare, fiind eretic şi prigonitor al sfinte- 
lor icoane. Iar egumenul acela, nesuferind mus- 
trările sfântului şi umplându-se de mânie, cu 
multă trufie a poruncit celor ce-i stăteau înainte să 
bată pe sfântul fără milă. Sfântul a primit mulţi- 
mea loviturilor ca o rouă cerească şi mulțumea 
lui Dumnezeu că l-a învrednicit a suferi aceasta 
pentru dreapta credinţă. 

Deci a fugit din acea mănăstire, că nu suferea 
să stea cu ereticul acela la un loc, urmând ȘI Cano- 
nul 121 al Sfântului loan Pustnicul, care dă voie 
monahului a ieşi din mănăstirea în care egu- 
menul este eretic. EI, fugind, s-a dus, purtând pe 

trupul său rănile pe care le luase asupră-şi de 
la egumenul eretic pentru adevărata credinţă. 
Apoi a mers la altă mănăstire, unde era egumen 
o rudenie a maicii sale, care se numea Simeon 
și care era arhimandrit peste toate mănăstirile 
celor două cetăţi. Aceluia i-a spus toate câte a 
pătimit de la egumenul cel eretic, arătându-i şi 
rănile ce le luase de la dânsul. 

Simeon a primit pe Gngorie cu toată bucuria, 
ca pe o rudenie a sa şi, după ce l-a mângâiat, 
l-a rânduit pe el să stea cu ceilalți părinți şi frați 
ai mănăstirii, dându-i canon şi rânduială, cum 
să petreacă și în ce chip să se nevoiască. După 
aceea l-a încercat spre toată fapta bună, cea lucră- 
toare, căci şi el era foarte îmbunătăţit şi prea 
iscusit în toate luptele împotriva duhunilor celor 
viclene și în nevoinţele cele monahiceşti. 

Tânărul Grigorie primea învățătunle, sfaturile 
și îndemnurile către faptele bune ale unchiului 
său, precum se așază pecetea pe ceara cea moale. 
Pentru aceea a sporit în scurtă vreme în faptele 
bune și în nevoințele monahiceşti adică în 
ascultare, în smerenie, în dreapta judecată, în 
cunoștință, în răbdare, în blândeţe, în dragoste 
către Dumnezeu şi către aproapele şi în toate 
faptele bune, încât s-a făcut iubit tuturor fraților 
mănăstirii, care, ca pe un înger al lui Dumnezeu, 
îl socoteau. Iar fericitul Gngorie, cu cât se vedea 
cinstit de către toţi, cu atât mai mult se smerea, 
în toate urmând lui Dumnezeu, Celui Ce S-a 

smerit pentru noi şi ne-a învăţat, zicând: , Luaţi ' 
asupra voastră jugul Meu, şi vă învățați de la Mine 
Că Sunt blând și Sinerit cu inima“. 

Deci, după ce a petrecut în această sfântă 
mănăstire a unchiului său paisprezece ani, după 
ce a adunat în sufletul său fapte bune şi, după ce 
s-a iscusit în toate luptele minţii şi s-a îmbrăcat 
cu putere de sus și cu toate armele lui Dumnezeu 
— cum zice Apostolul — s-a înarmat şi s-a făcut 
vrednic a sta împotriva tuturor meșteșugirilor 
diavoleşti. Apoi, cunoscând că va putea să locu- 
iască deosebit și, ca un viteaz ostaş, să iasă în 
câmpul de luptă cu duşmanul cel nevăzut şi să-l 
biruiască, atunci a rugat pe arhimandritul mănăs- 
tirii să-i dea voie a şedea într-o chilie în singu- 
rătate, fără a avea nici o grijă de cele trupeşti 
Și pământești. 

Acel bun păstor, cunoscând râvna lui cea 
fierbinte către viața cea desvârşită şi dragostea 
lui către Dumnezeu, apoi înțelegând că darul 
Sfântului Duh s-a sălăşluit întru dânsul pentru 
curăţenia şi smerenia inimii lui, spre folosul ce 
avea să se pricinuiască multora, l-a lăsat; iar 
Sfântul s-a dus într-o peşteră, care era într-o pră- 
pastie adâncă, în care a intrat bucurându-se şi 
care nu era departe de mănăstirea aceea. Acolo, 
izbăvindu-se de toate pâlcevile, petrecea în rugă- 
ciune, vorbind cu Dumnezeu. Însă a aflat ȘI acolo 
mare supărare, căci locuiau în peştera aceea o 
mulțime de draci, încât nu putea nimeni să se 

apropie de locul acela, ce era de multă vreme 
locuit de ei fără de nici o supărare. 

Mai înainte cunoscând diavolii izgonirea lor 
din locul acela, s-au tulburat foarte și cu toții 
s-au pornit asupra lui Grigorie, cu multe feluri 
de .măiestrii, ca să-l izgonească de acolo. Căci, 
arătându-se în chip de ostași înarmaţi cu multe 
feluri de arme, s-au pornit asupra lui strigând 
cu glasuri groaznice şi neobișnuite, zicând: „leşi 
din locul nostru în care de multă vreme locuim, 
căci multe rele vei pătimi de la noi, iar mai pe 
urmă le vom şi omori“. După aceea s-au prefăcut 
toţi în scorpii și în balauri înfricoșați și au năvă- 
lit asupra. lui, cu gurile căscate, ostenindu-se 
numai și numai pentru a-l înghiţi. 

Sfântul, cunoscând viclenia lor, nu se temea 

nicidecum de dânşii şi stătea cu vitejie şi fără 
temere, ca un ostaş viteaz înarmat cu armele 
lui Dumnezeu, înfrângându-i şi biruindu-i. lar 
ei, ca nişte valuri de mare, după ce s-au izbit de 
piatra cea întemeiată pe nădejdea lui Dumnezeu 
și s-au întors rușinaţi, nu s-au descurajat, nici 
nu s-au lăsat de a-i da război. Ci, după câtăvă 
vreme, iarăşi au năvălit asupra lui Grigorie şi, 
când el făcea rugăciune către Dumnezeu, ei îl 
muşcau de picioare, iar.când sfântul făcea meta- 
nii, ei se încolăceau pe mâinile lui şi se atârnau 
de el ca să nu se ridice în sus, îl muşcau de mâini 
și îl înțepau cu limbile ca niște ace înveninate, 
încât îi pricinuiau sfântului mari şi nespuse 

dureri. Acestea le făceau viclenii draci ca şă-i 
îndepărteze mintea de la Dumnezeu și s să i-0 
atragă spre cele pământeşti. 

Sfântul Grigorie, având nădejde către 
Dumnezeu, nu băga seamă de rănile și mușcă- 
turile lor, ci ca pe niște săgetături copilăreşti le 
socotea. De aceea, văzând ticăloşii diavoli că 
nu pot să-l izgonească şi că nu pot nimic asupra 
Sfinţei Cruci, cu care era înarmat, ei singuri au 

s-au prefăcut în.chip.de ostași.mnlţi « şi au venit 
în peşteră cu săbii, cu sulițe, cu arcuri şi cu unelte 
de război. 

Apoi, năvălind asupra sfântului cu.strigăte 
şi.cu chiote, se lăudau că, de nu va ieşi din peşteră, 
îl vor omori. ar el, însemnându-se după obicei 
cu semnul cinstitei Cruci, ca pe nişte păianjeni 
a risipit toate meșteşugirile lor şi pe toți i-a izgo- 
nit. Ei, fugind, strigau unele ca acestea: „De 
vreme ce ne-a izgonit din locul nostru, nedreptul 
acesta, unde ne vom mai duce noi, ticăloșii?“. 
Acestea zicând, s-au risipit, căci rugăciunea 
sfântului îi ardea ca o văpaie de foc şi.au fugit 
toți înfricoşați. 

După câteva zile, preaviclenii diavoli au 
încercat altă măiestrie. Căci, după ce au văzut 
că prin işpitele cele din. stânga, pe care le-au adus 
asupra sfântului, nu l-au putut birui, au început 
să-l ispitească cu cele din.dreapta, Dumnezeu 
poate voind astfel să lămurească pe robul Său 
şi să-l facă desăvârşit în toată fapta bună şi astfel 

să se preamărească numele Său printr-însul. 
Deci, cu cele din dreapta a început vicleanul 
să-l ispitească, după cuvântul Apostolului, ca 
să se facă ostaş al Împăratului Hristos și din nici 
o parte să nu fie biruit de războiul vrăjmașului. 
Să vedem dar, care era măiestria aceea, pe care 
au încercat să o aducă asupra Sfântului. 

În noaptea de nouă martie, adică spre ziua 
Sfinţilor patruzeti de Mucenici ai lui Hristos, 
diavolii au mers în peşteră la cuviosul, având 
cununi pe capetele lor, ce străluceau ca soarele, 
și au zis către dânsul: „Noi suntem cei patruzeci 
de mucenici ai lui Hristos și am venit să-ți dăm 
daruri şi puteri asupra dracilor“. Dar el, cunos- 
cânduzi cu darul lui Dumnezeu care locuia 
într-însul, j-a certat şi s-au făcut nevăzuţi. De 
aceea, văzând ei că nici cu o altă măiestrie nu 
puteau să-l doboare și să-l scoată din locul acela, 
au dat în trupul lui atât de mare război de desfrâ- 
nare, încât ardea de această patimă, ca şi cum 
l-ar fi săgetat cineva cu săgeți de fier, înfocate. 

Aflându-se în acel război cumplit și, cu dina- 
dinsul rugându-se lui Dumnezeu ca să-l izbă- 
vească de o patimă ca aceasta, dumnezeiescul 
dar, care de-a pururea era cu dânsul şi-i ajuta 
să fie mai presus de toate ispitele vrăjmașului, 
i-a dat ajutor şi în această ispită. Căci s-a arătat 
în vis o femeie cinstită şi cuvioasă, care semăna 
cu maica sa, şi aceea l-a întrebat pe sfântul, 
zicând: „O, prea iubitule fiu, care este pricina 
mâhnirii tale?“. 

lar sfântul, punându-și degetul pe pieptul. 


său, i-a arătat ei patima sa. Acea cinstită femeie, 
pipăind cu mâna locul unde i-a arătat și desfă- 
când rana lui cu degetul ca şi cu un brici, i s-a 
arătat că a.scos de acolo o bucăţică putrezită, 
zicându-i: „Iată, aceasta a fost durerea a şi nu te 
mai întrista, căci a încetat. De.acum.înainte nu 
va mai veni asupra ta nici o sminteală“. Acestea 
văzându-le, s-a deşteptat şi, cunoscând că Domnul 
a ridicat de la e] pofta trupului de desfrânare, 
s-a bucurat şi I-a mulțumit. 

După aceasta, având dorinţa să vadă pe fratele 
său, a trimis la dânsul pe ucenicul care îi slujea, 
când avea trebuinţă de câte ceva, ca să-l aducă 
la dânsul acolo în peşteră. Deci, rămânând el 
singur, se îndeletnicea cu gândirea lui Dumnezeu 
în trezirea minţii. lar într-o noapte, aflându-se 
singur şi stând la rugăciune cu dinadinsul către 
Dumnezeu, a venit peste dânsul o uimire şi a avut 
o vedenie minunată. Căci a strălucit din cer o 
lumină ca soarele şi, înconjurând toată peştera şi 
locul din primprejurul ei, a venit o bunămireasmă 
de nepovestit, care a ținut mai multe zile, până 
când a venit ucenicul de la fratele lui şi a bătut 
în uşa peşterii ca să-i vestească despre acesta. 

Sfântul, auzind, s-a trezit ca dintr-o beţie din 
vedenia aceasta. Şi după ce i-a deschis ușa, 
văzând pe ucenicul său, l-a întrebat zicând: 
„Cum te-ai întors așa degrabă, frate?“. Căci i 
s-a părut că a lipsit o vreme de numai un ceas. 

lar ucenicul a răspuns: „N-am venit curând, 
părinte. Căci, neaflând pe cei căutat și zăbovind, 
acum am veni! fără nici o ispravă“. Cuviosul a 
întrebat pe ucenic: „Dar câte zile sunt de când 
fe-ai dus și în care zi ai venit?“ lar el i-a răspuns: 
„Am plecat duminică de aici Și aSlăzi e joi, a doua 
săptămână“. 
Auzind acestea, pe cuviosul Grigorie l-a 
cuprins mirarea cum au trecut atâtea zile, pe 
când lui i s-a părut că fratele, a zăbovit numai 
un ceas. Insă, temându-se să nu fi fost vreo 
amăgire diavolească, a găsit o cale să vestească 
părintelui său. Pentru aceea i-a scris o scrisoare, 
rugându-l să facă osteneală și să vină până la 
dânsul, căci are să-i spună un cuvânt prea de 
NEVOIE, iar în scrisoare zicea aşa: Grigorie, sme- 
ritul și nevrednicul monah, scriu prietenului şi 
dascălului meu Simeon să se bucure. Neavând 
eu, cinstite părinte, alt tată trupesc, Și tu fiind 
nevredniciei mele părinte duhovnicesc şi povă- 
fuitor, purtător de grijă şi rudenie de aproape, în 
tot chipul te îngrijești de mântuirea prea iubitului 
tău fiu. Pentru aceea și eu, îndrăznind către tine, 
ca și către părintele meu cel dumnezeiesc și iubii, 
Irimut către tine această smerită scrisoare, prin 
care te înștiințez că un lucru mi s-a întâmplat în 
zilele acestea, care a tulburat sufletul meu şi pe 
care nu-mi este cu putință a-l vesti altcuiva, fără 
numai ție, părintelui meu, și de la tine doresc să 
iau învățătură și sfătuire pentru cele ce mi s-au 

întâmplat. Roagă-te pentru mine, nevrednicul 
fiul tău, şi fără zăbavă vino la mine, căci foarte 
mult te doresc“. 

Pecetluind scrisoarea, a trimis-o prin ucenicul 
său la pururea pomenitul Simeon. Acesta, după 
ce a citit scrisoarea, s-a temut, socotind că poate 
va fi pătimit vreo ispită de la vrăjmașul. Scu- 
lându-se îndată, s-a dus la dânsul, în peștera unde 
locuia. Sărutându-se unul cu altul cu sărutare 
duhovnicească, apoi, făcând rugăciune împreună 
şi după rugăciune șezând, a început să-l întrebe 
pe cuviosul Grigone, zicând: „Pentru care pricină, 
fiule, ai trimis la mine ca să vin? Nu cumva ţi S-a 
întâmplat vreo ispită din partea vrăjmașului? “. 

Sfântul Grigorie a răspuns către dânsul cu 
grai blând şi cu multă smerenie: , În sufletul meu, 
O, părinte, se petrec două lucruri, căci am şi 
mâhnire și bucurie. Mâhnire, pentru că mă tem 
să nu-mi fi întins vrăjmașul vreo cursă prin cele 
ce mi s-au arătat; iar bucurie, fiindcă nădăjduiesc 
că lumina ce mi s-a arătat și m-a luminat poate 
să fie dumnezeiască şi mireasma pe care am miro- 
sit-o poate să fie cerească. Este o săptămână astăzi 
de când îmi făceam într-o noapte rugăciunea obiş- 
nuilă, rugându-mă singur și Slăvind pe Dumnezeu, 
când îndată a strălucit foc mare din cer cu lumină 
nepovestită, care m-a înconjurat de la cap până 
la picioare şi tot locul s-a umplut de o mireasmă 
negrăită. 

Acea lumină s-a arătat şapte zile, iar mireasma 
și acum o simt. O dată cu vedenia aceasta m-am 

tămăduit de două neputinţe mari pe care le aveam 
mai înainte: de.una-trupească, adică de curgerea 
sângelui; și de alta sufletească, adică de patimile 
și luptele ce veneau asupra mea de la diavoli. lar 


multă pace și linişte în inima mea și mângâiere 
în sufletul meu. 

Deci, pentru aceea te-am supărat, căci tu, ca 
un lucrător şi iscusit în unele ca acestea, să mă 
Sfătuiești şi să-mi spui dacă acea vedenie a fost 
de la Dumnezeu. Eu pe cât mi-a fost cu putință 
a ține minte vedenia ce am avut-o, am vestil-o 
întocmai cuvioșiei tale. Pentru aceea mă rog să mă 
îndreptezi și Să-mi limpezești judecata, ca să nu am 
îndoială că a fost din lucrare diavolească și să mă 
amăgească pe mine, nevrednicul“. 

Arhimandritul, umplându-se de bucurie 
duhovnicească pentru sporirea preaiubitului 
său fiu în cele dumnezeieşti, a zis către dânsul: 
„O, fiule, să nu ai nici o îndoială pentru aceasta 
sau vreo temere, căci lumina aceea care a strălucit 
și te-a luminat pe tine nu a fost de la viclenii dia- 
voli. Ci a fost lumina dumnezeiască şi cerească, cu 
care Preabunul și lubitorul de oameni Dumnezeu, 
pentru bunătatea și milostivirea Sa, te-a strălucit 
pe tine; iar cu bunămireasmă te-a izbăvit de necu- 
răția cea aducătoare de moarie. Deci, nevoiește-te 
Cât poți, știind că ai pe Dumnezeu în ajutor, căci 
așa răsplăteşte și preamăreşte Domnul pe robii 
săi care-și curăță mintea, și sufletul de patimile 
cele irupești și sufletești şi-i face vestiți în lume ca 

pe niște adevărați robi vrednici de împărăția Lui; 
ca astfel să folosească și pe alții cu pilda lor cea 
bună, urmând faptele lor cele bune, să se mântu- 
iască şi, mântuindu-se, să dobândească Împărăţia 
cerurilor“. 

Deci, după ce s-a curăţit astfel de patimile 
trupului şi ale sufletului, după ce a primit darul 
Sfântului Duh întru sine și, ca un alt Pavel, a 
strălucit cu lumină cerească și dumnezeiască, 
s-a făcut vas ales, ca să ducă mărturisirea dreptei 
șI sfintei credințe înaintea neamurilor celor 
abătute la minte cu eresul luptei contra sfintelor 
icoane. După ce s-a făcut bunămireasmă a lui 
Hristos, ca să dea celor credincioşi bunămireasmă 
de faptă bună, atunci Dumnezeu, care ştie inima 
fiecăruia, judecând că nu este cuviincios a se 
ascunde această prealuminată făclie sub obrocul 
pustiei, l-a chemat ca pe patriarhul Avraam, 
zicând către dânsul: „Grigore, dacă vrei să ajungi 
la desăvârșire, ieși din pământul tău și din rude- 
nia ta și înstrăinează-te pentru folosul tău și al 
celor ce au trebuinţă de învățătura ta“. 

După ce a auzit cuviosul acestea, cu sârguință 
a ieşit din peşteră şi s-a dus la Efes. Fiind vreme 
de iarnă și neputând merge la Constantinopol, 
a iernat în Asia. lar după ce a sosit primăvara, 
s-a pregătit să meargă la Constantinopol; căci 
cugeta să meargă acolo ca să mustre ereticii Și 
luptătorii contra sfintelor icoane, care se aflau 
într-acea vreme. Aflând multe corăbii în port, 
gata să meargă la Constantinopol, sfântul s-a 

rugat să-l primească a merge şi el, dar corăbierii, 
temându-se de barbarii cei negri, care se aflau 
pe marea aceea, nu ieșeau din port. Însă sfântul 
îi îmbărbăta, făcându-i să îndrăznească prin 
sfaturile şi îndemnurile sale, precum şi prin făgă- 
duinţele ce le dădea, că nu-i vor vedea nicidecum 
pe acei negri. Şi astfel, prin rugăciunile sfântului, 
s-a făcut vreme prielnică şi cu vânt bun. 

Deci corăbierii, îndemnându-se, au plecat și 
cu darul lui Dumnezeu au fost nevăzuţi de acei 
barbari; apoi, plutind cu bună nădejde, degrabă 
au ajuns în ostrovul Proconisului. Sfântul, însă, 
avea multă râvnă să meargă la Constantinopol, 
căci auzise că se înmulţise foarte mult eresul 
luptei contra sfintelor icoane și că mulţi se 
molipsiseră de acel eres, char î însuși împăratul 
și boierii divanului împărătesc, şi aceasta aducea 
multă supărare creştinilor adevăraţi. Pentru 
aceea voia să meargă acolo şi să mărturisească 
adevărul, să propovăduiască credinţa cea dreaptă 
şi adevărată și să dea anatema pe luptătorii 
contra icoanelor, însă a fost împiedicat, poate, 
de pronia dumnezeiască. 

Rămânând sfântul în ostrovul acela câtăva 
vreme, nu a fost primit de nici unul din creştinii 
de acolo. Căci împărații, fiind atinşi de eresul 
luptei contra sfintelor icoane, dăduseră înfrico- 
şate porunci ca nimeni să nu primească pe 
monahi în casă. Și aceasta era tot meșteşugirea 
vrăjmaşului mântuirii oamenilor, ca să nu se 
afle nimeni care să le mustre rătăcirea lor. Astfel 

a petrecut sfântul, neavând unde să-și plece 
capul, căci nimeni nu îndrăznea să-l primească. 
Dar un sărac, împotriva poruncii împărăteşti, 
l-a primit în casa lui; şi astfel sfântul a zăbovit 
în acea casă câtăva vreme. lar Dumnezeu, ca să 
răsplătească fapta bună a primirii de sfinţi, a 
îmbogăţit pe sărac și l-a îndestulat cu de toate, 
prin rugăciunile sfântului. Iar când voia sfântul 
să plece, săracul acela plângea foarte mult, 
țemându-se canu cumva să ajungă iarăși sărac, 
precum a fost mai înainte. Văzând sfântul pe 
sărac că plânge şi nu îi este cu voie a se duce 
de la dânsul, a fugit pe ascuns. 
Apoi, trecând prin strâmtorile Elespontului, 
a mers în Enos, în care intrând, l-a întâmpinat pe 
uliţă un tânăr. Văzând pe sfântul și fiind îndemnat 
ge. diavol, care de-a pururea scrâşnea asupra 
sfântului, dar nu putea să se apropie de el, s-a 
pornit cu mânie nedreaptă asupra cuviosului, 
bătându-l fără vină. Iar cuviosul.a răbdat bătaia 
cu mulțumire, rugându-se lui Dumnezeu ca să-i 
ierte păcatul tânărului aceluia care l-a bătut, ca 
și Sfântul întâiul Mucenic Arhidiacon Ştefan. 
Mai pe urmă, deşteptându- -se tânărul ca 
dintr-o beţie din mânia cea drăcească, a întrebat 
pe sfântul: „Cine şi de ce neam ești?“. Jar el a 
răspuns: „Sunt creștin, rob adevărat al lui Hristos 
și umblu ca să propovăduiesc credinţa cea adevă- 
rată oamenilor amăgiţi cu eresul luptei contra 
sfintelor icoane și să-i întorc de la rătăcire“. lar 
tânărul, văzând blândeţea şi smerenia sfântului 

şi auzindu-i cuvintele cele dulci și blânde, s-a 
umilit foarte şi căzând la picioarele lui își cerea 
iertare. Sfântul, sfătuindu-l și dojenindu-l să 
nu fie atât de mânios asupra aproapelui, nici 
să-şi mai ridice mâna cu nedreptate asupra 
cuiva, ci să fie gata a răbda cu bucurie ocările 
şi bătăile de la cei de aproape, după cuvântul 
Domnului Hristos, care zice: „De te lovește cineva 
peste obrazul drept, întoarce-l și pe celălalt, ȘI 
cu alte cuvinte dumnezeiești sfătuindu-l, l-a 
iertat şi l-a binecuvântat. Iar tânărul, mult folo- 
sindu-se de cuvintele cuviosului şi de viața lui cea 
îmbunătăţită, s-a dus mulțumind lui Dumnezeu 
și sfântului. 

Sfântul, plecând de acolo cu corabia, a mers 
la Hrisopoli şi ieşind din corabie, a mers pe jos 
până la un râu ce se numea Struma. Acolo-erau 
niște tâlhari bulgari care străjuiau țărmurile 
râului aceluia şi prădau corăbiile ce treceau. La 
aceştia nimerind cuviosul, nicidecum nu s-a 
temut de dânșii. lar ei, văzând îndrăzneala lui, 
s-au mirat şi au zis unii către alţii: ,, Ce fel de om 
este drumețul acesta, căci nu se teme și nici nu 
vorbește cu nioi, și are atâta îndrăzneală ca și cum 
ar fi petrecut tot cu noi?" 

Şi au început a se sfii de dânsul şi a-l cinsti 
ca pe un sfânt al lui Dumnezeu. Iar sfântul, 
făcându-le semn că vrea să treacă râul, ei îndată 
cu bucurie i-au dat luntrea. Apoi l-au trecut de 
cealaltă parte a râului şi i-au arătat şi calea înco- 
tro voia să meargă şi nu i-au făcut nici un rău. 

Căci de fapta bună știu a.se cucernici și a o cinsti 
ȘI Vrăjmașii și lucrătorii. de rele. 

Deci, vrând Sfântul Grigorie să meargă în 
Italia, s-a dus la Tesalonic și, după ce a intrat 
în cetate, a mers la o mănăstire în care era un 
pustnic vestit ȘI un egumen care se numea Marcu 
impreună cu oameni îmbunătăţiți, cu care a 
petrecut câteva zile. După aceea, plecând de 
acolo, s-a dus pe uscat la Corint și de acolo 
căutând corabie ca să meargă în Sicilia, a aflat 
una gata de plecare. Insă se temeau corăbierii să 
treacă noianul mării.de frica barbarilor arabi, 
care țineau drumurile; dar sfântul a zis către 
dânșii: „Îndrăzniţi, căci Dumnezeu păzindu-vă, 
nici un rău nu veți pătimi. “. Deci, după cuvântul 
ȘI făgăduinţa sfântului, au plecat şi au ajuns la 
Righion feriţi de toată primejdia. 

După ce au intrat în Righion, au avut gazdă la 
un om cucernic și temător de Dumnezeu. Acolo 
venind niște cetăţeni din vecinătate, îl rugau pe 
Sfântul Grigorie să primească ceva milostenie 
de la dânșii, pentru cheltuiala lui, că îl vedeau 
că nu are nimic. Deci ei îl supărau mult, ca să 
ia măcar cât de puțin. Sfântul, cunoscând din 
dumnezeiescul dar, că aurul pe care-l dau aceia 
era adunat cu nedreptate și răpire, deşi nu 
văzuse până atunci niciodată pe cei ce voiau 
să-l dea milostenie, vrând să-i înveţe a se lepăda 
de nedreptate,a mustrat fapta lor, zicând: „Să 
nu-mi dea Dumnezeu să mănânc din averea 

lui Mercurie nici măcar un ban, căci pe mulți 

săraci și sărmani i-a sugrumat și le-a luat averile 
cu nedreptate“. Căci Mercurie acesta, când trăia, 
fusese secretar şi logofăt al domniei și, nedreptă- 
țind pe cei săraci, înmulţea averile domnești. 
Deci, de la Righion, sfântul intrând în cora- 
bie, când voia să pornească, s-a apropiat de dânsul 
un monah tânăr, vrând să meargă și el la Roma, 
slujindu-i în toate trebuințele. Deci, plutind către 
Roma, s-a făcut furtună mare, încât se învăluia 
corabia şi se purta de valuri şi de abia, cu mare 
nevoie, a ieşit la uscat. Apoi, făcându-se seară, 
a pus să mănânce. Mergând călugărul în corabie 
ca să aducă bucate la masă, clătinându-se corabia 
de valuri, s-a împiedicat şi a căzut în mare. lar 
sfântul, văzând pe călugăr că se îneacă în mare, 
şi-a plecat genunchii la pământ şi a început a se 
ruga lui Dumnezeu cu lacrimi să-l mântuiască 
de înec şi să nu-l lase a se scufunda în mare. 
Ascultându-i Dumnezeu rugăciunea, l-a dus la 
uscat pe. un lemn mic și l-a izbăvit de înnec. 
Ajungând la Roma, a petrecut într-o chilie 
mică, liniştindu-se trei luni, neștiindu-l nimeni, 
căci nu s-a arătat pentru smerenie. Însă un 
îndrăcit, pe care Sfântul Grigorie l-a tămăduit, 
l-a făcut cunoscut. Apoi, văzând că îl cinstesc 
oamenii ca pe un sfânt, a fugit de la Roma. Căci, 
luând de la Dumnezeu puterea asupra dracilor, 
pentru viața lui cea îmbunătăţită şi pentru sme- 
renia lui, s-a vestit pretutindeni și nu putea să 
se ascundă. Lăsând Roma, s-a dus în Siracuza 
Siciliei şi acolo, închizându-se într-un turn ce 

sfântul, aflând o piele, se odihnea pe ea. Atunci 
e s-au prefăcut în, mulțime de șoareci.mari şi îl 
supărau când dormea şi când se ruga. Însă, cu 
rugăciunea sa, i-a izgonit și s-au făcut nevăzuţi. 
In turnul acela era o femeie destrăbălată care, 
pe câți bărbați și tineri vedea, întrebuința dife- 
rite meşteşuguri ca să-i aducă la desfrânare și 
mai ales pe corăbierii care veneau din locuri 
străine, de la Ascalon și din alte țări, care nu ştiau 
viclenia și reaua ei lucrare. Căci îi ajuta şi locul 
acela, deoarece turnul era la țărmul mării unde 
poposeau corăbiile. Iar sfântul lua pe călători 
și îi sfătuia să se ferească de acea femeie rea. 
După aceea o învăţa şi pe ea, aducându-i aminte 
de pedepsele cele cumplite ale muncii veşnice. 
Și atât de mult a înduplecat preaînţeleptul cu 
€uvintele sale pe femeia aceea, încât nu numai 
s-a lepădat de faptele cele rele, ci s-a făcut şi 
călugăriţă. lar casa ei s-a făcut ca o mănăstire, 
petrecând de aici înainte toată viaţa ei în cură- 
țenie și înțelepciune adevărată. 

Deci, petrecând sfântul acolo, în turnul 
acela, cu.multe osteneli şi sudori pustniceşti îşi 
inmulțea faptele bune sufleteşti în toate zilele. 
lar diavolul a zavistuit acest bun lucru, ca un 
urâtor al binelui omului, şi nu a lăsat.pe sfântul 
in pace, ci a ințrat într-un balaur mare şi înfri- 
coșat, ce era încuibat acolo, în acel turn, şi l-a 

pornit asupra sfântului. Balaurul a alergat cu gura 
căscată şi cu pornire înfricoşată, încât ieșea 
văpaie mare din gura sa şi făcea lucruri groaznice, 
vrând să înghită pe sfântul. Dar el nicidecum 
nu s-a temut, nici nu s-a dat în lături, ci a stat 
drept înaintea lui fără frică și a zis către dânsul: 
„Dacă ţi-a dat Domnul putere ca să mă mănânci, 
apoi nu sia, căci eu suni gata să mă dau spre 
mâncare. lar dacă nu poți să vezi pe acei care 
se tem de Domnul, du-te aiurea de-ţi găsește al! 
cuib spre sălășluire, ca să te izbăvești de mine. 
Atunci balaurul, o, minune, ca şi cum l-ar Îi 
bătut sfântul, a fugit fără de nici o lucrare. Căci 
şi firea cea necuvântătoare ştie a se cucernici de 
robii lui Dumnezeu cei vrednici şi a se supune. 
“Acestea vestindu-se pretutindeni, veneau mulți 
oameni către Dumnezeu, prin pocăință, fiind 
îndemnați de cuvintele învăţăturii celei preadulci 
a sfântului. | 
Odată, a venit la dânsul o femeie îndrăcită 
şi cu rugăciunea lui a gonit dracul. Încă şi multe 
alte minuni a săvârşit în locul acela. Dar mai 
ales a tămăduit un om care avea un drac cum- 
plit şi foarte sălbatic, care-l striga pe nume pe 
sfântul. lar el, văzând că dracul l-a făcut cunoscut 
prin strigare, a izgonit pe drac şi a tămăduit pe 
om; dar şi el a fugit de acolo după ce s-a tăcut 
cunoscut şi după ce a văzut că este cinstit de 
oameni. Deci s-a dus într-o cetate, unde l-au prins 
niște oameni şi l-au. bătut, apoi, Jegându-l la ochi, 
voiau să-i taie capul, zicând că este spion. lar 

sfântul s-a rugat lui Dumnezeu să îmblânzească 

firea,cea rea şi ucigaşă a acelor oameni. Și îndată 
Dumnezeu, Care a zis prin proorocul Său: „Încă 
(u grăind, iată, Eu sunt de faţă. “, ascultându-i 
rugăciunea, a îmblânzit inimile lor și nu i-au 
tăiat capul, ci l-au dus la episcopul acelei cetăţi 
să vadă ce le va porunci pentru dânsul. 

Sfântul, mergând înaintea episcopului, nu 
i-a dat cinstea cea cuvenită, căci era eretic, ci 
i-a zis cu blândeţe şi cu smerenie: „Așa își înveţi 
eparhioții? O, părinte episcop, așa îţi este cu plă- 
cere să mă vezi omorât de acești oameni răi și 
netămălori de Dumnezeu?“ lar episcopul, vrând 
să-i bată şi să-i pedepsească pentru aceasta, 
sfântul s-a rugat şi i-a iertat. 

Plecând de la Idrisa, a trecut prin oastea sara- 
Cinilor şi nimeni nu l-a văzut, iar, după ce a ieşit 
dintr-însa şi a ajuns la un puț, a aflat acolo un 
saracin dintr-aceia scoțând apă să-şi adape 
calul. Iar.saracinul, cum a văzut pe sfânt, a ridicat 
sulița, ticălosul şi pierzătorul, ca să-l ucidă, dar 
îndată i ş-a uscat mâna.și stând în văzduh întins 
şi neputând s-o lase în jos, urma după cuviosul, 
rugându-se să-l țămăduiască. Iar Sfântul Grigorie, 
apropiindu-se de mâna cea îndrăzneață şi atin- 
gându-se de dânsa, a tămăduit-o. 

Nu mult mai departe, l-a întâmpinat un 
om îndrăcit. care se chinuia cumplit. Deci, 
făcându-i-se milă de el, cuviosul a făcut rugă- 
ciune către Dumnezeu, zicând: ,, Doamne, milu- 
iește zidirea Ta şi nu o lăsa să se tiranisească de 

diavoli“. Atunci, îndată a ieşit dracul din om 
și acela s-a tămăduit. Apoi s-a dus la Tesalonic 
pentru a doua oară şi a petrecut în mănăstirea 
Sfântului. Mina, neavând nici un fel de hrană 
sau acoperământ decât doar o haină pe care o 
avea ziua şi noaptea. 

Când flămânzea, ieşea din biserică şi mergea 
prin casele oamenilor şi unde îi vedea mâncând 
intra şi el şi, şezând la masă cu dânşii, mânca. 
Aşa a petrecut multă vreme. Apoi iarăşi se căia 
pentru fapta aceasta, socotind că nu este cu 
cuviință să mănânce din osteneli străine, nefiind 
poftit sau chemat de.cineva. Pentru aceea a luat 
hotărârea să petreacă nemâncat în biserica mai 
sus pomenită, până când îi va trimite Dumnezeu 
ajutor dintru înălțime. Deci, precum hrănea pe 
proorocul Ilie prin corbi, pe Daniil în groapa 
leilor şi pe mulţi alţi îmbunătăţiţi robi ai Lui 
în multe chipuri, așa şi. pe. Sfântul Grigorie 
nu l-a lăsat să fie lipsit de hrană; ci a luminat 
pe o femeie, poruncindu-i să-i ducă hrană în 
fiecare zi. 

Deci, liniştindu-se sfântul acolo, a venit la 
dânsul o femeie săracă și văduvă. Plângând cu 
amar și rugându-se cu lacrimi, i-a spus că a avut 
o casă mică, care a putrezit şi a căzut; deci să-şi 
facă milă de dânsa şi să-i ajute s-o zidească din 
nou. lar sfântul, milostivindu-se, a zis către dânsa: 
„Du-te şi începe lucrul şi Domnul Dumnezeul 
săracilor îţi va trimite ajutor“. Femeia aceea, 
având credinţă mare în cuvântul sfântului și 

părându-i-se că a luat ceva în mâinile sale; 
ducându-se, a început să pună temelia casei. Şi, 
îndată din.locul acela a izvorât o mulţime de 
smoală pe care văzând-o nu numai că şi-a zidit 
casa, cu.prețul cel luat pe smoală, ci.şi hrana 
$a o scotea sporindu-şi toate cele de trebuință, 
cu îndestulare. 

In cetatea aceasta era un frate milostiv, care 
slujea cu îndemânare săracilor. Acestuia, un 
iubitor de Hristos i-a dat trei porci, ca să-i împartă 
săracilor. EI, tăindu-i şi împărțind carnea la săraci, 
a oprit o parte pentru sine și mergând în cealaltă 
zi la biserica aceea în care se nevoia sfântul, se 
ruga lui Dumnezeu, bătându-şi pieptul, ca să-i 
Ierte păcatul. Iar cuviosul, ca un preavăzător, 
cunoscând fapta.lui, s-a apropiat de dânsul și 
i-a Zis: În zadar îji baţi pieptul fără folos, că de 
nu vei impărți la săraci carnea pe care ai opril- 
O pentru line, nu-ți ascultă Domnul rugăciunea i 
lar el auzind acestea, s-a minunat de cunoştinţa 
sfântului ȘI, cerând iertare de la cuviosul, s-a 
dus și a împărțit și partea cealaltă, ce o oprise 
pentru sine. 

Ascultaţi şi alte fapte mai minunate ca să 
cunoaşteţi cât dar avea de la Dumnezeu, căci 
cunoştea cele ce erau departe și cele viitoare, 
ca şi cum ar fi fost de față. LR 

_Liniștindu-se sfântul în chilia lui, diavolul ca 
să-l supere, a intrat într-un om nebun, care se 
afla în acea cetate. Apoi, fiind izgonit dracul 
din om, a alergat la chilia sfântului şi, intrând 

înăuntru, a sărit în spinarea cuviosului şi a început 
a juca pe genunchii și pe umerii lui, râzând fără 
ruşine. Iar cuviosul, rugându-se în taina inimii 
şale, a chemat numele lui Dumnezeu şi, suflând 
asupra diavolului, l-a izgonit. Altădată, prefă- 
cându-se în şarpe mare, a început a umbla pe 
sub rogojina sfântului, iar alt drac a început a 
azvârli cu pietre în chilia sfântului și striga cu 
glasuri neasemănate ca să-l sperie. Cu toate 
acestea biruindu-i şi rușinându.-i, diavolii s-au dus 
amândoi. Căci sfântul, cu darul lui Dumnezeu 
care petrecea într-însul, cunoscând toate mește- 
şugurile lor, le strica lesne ca pe nişte țesături 
de păianjen. 

Un monah petrecea în acea vreme aproape 
de biserica Sfântului Mina, şezând deasupra 
unui stâlp, făcând şi lucru de mâini. lar Sfântul 
Grigorie, având și mai dinainte cunoștință de 
la Duhul Sfânt de mutarea lui grabnică din viața 
aceasta vremelnică, i-a vestit-o, zicând: „, L.asă-te 
de lucrul mâinilor tale și îngrijeşte-te de suflet, că 
s-a apropiat sfârșitul zilelor tale şi vei călători pe 
O cale străină, pe care niciodată nu ai călătorit“. 
Deci, după cuvântul cuviosului, după puţine zile, 
stâlpnicul s-a dus la Domnul. 

— Altieromonah, cu numele de Teodul, a venit 
odată la cuviosul pentru binecuvântare şi sfătuire. 
Când voia să plece, cuviosul i-a zis: „Mergi cu pace 
și spune-i părintelui tău să-și pregătească mormân- 
tul, că are să se sfârșească“. Şi după puţine zile, 
după prorocirea sfântului, avva acela a adormit. 

Erau alţi doi fraţi după trup, cunoscuți şi prie- - 


teni ai cuviosului, pe care îi sfătuia adeseori să 
se facă monahi. Dar ei nu primeau sfaturile lui, 
aducând multe pricini. Sfântul, cunoscând.mai 
dinainte cele ce aveau să li se întâmple, a zis către 
dânșii: „Eu vă sfătuiesc cele ce vă sunt de folos, 
dar de vreme ce nu primiţi sfătuirea mea cea folo- 
sitoare și vă socotiți nevrednici de dânsa, pentru 
frica, micşorarea și împuţinarea voastră de Suflet, 
să știți că în acest an veţi fi luaţi de oaste, deși 
nu Voiţi aceasta“. lar ei, socotind că sfântul le 
zice aceasta despre oastea cea pământească, nu 
au băgat în seamă cuvintele lui. Dar nu s-a 
împlinit anul și au murit amândoi. | 
- Un oarecare monah pustnic se prefăcea că 
are drac și făcea multe neorânduieli ca să-l ocă- 
rască şi să-l bată ceilalți fraţi care petreceau 
aproape de dânsul. Iar aceia, văzându-l făcând 
nebunii, l-au prins, l-au legat şi l-au dus la cuviosul 
ca să scoată diavolul din el. Sfântul, cunoscând 
adevărul, a mustrat scopul cel prefăcut şi neade- 
vărat al monahului aceluia, zicându-i: , Minţi, 
licălosule, căci, dacă voiești să te mântuieşti şi să 
dobândești Împărăţia cerurilor, lasă-ți această 
ățărnicie şi apucă-te a lucra altă faptă bună; mai 
ales roagă-te lui Dumnezeu să fugă dracii de tine 
Și cu înlesnire te vei mântui“. 
i Un om oarecare avea multă dragoste şi evla- 
vie către sfântul şi venea adeseori la el pentru 
folosul sufletului său. Dar odată, venind după 


33 


% 








obicei, i s-a întâmplat de a aflat un om mort în 
drum şi, trecându-l cu vederea, s-a dus la sfântul. 
lar cuviosul, când l-a văzut, a zis către dânsul: 
„O! frate, pentru ce nu ai îngropal pre mortul 
pe care l-ai întâlnit în drum și upoi să fi veni! 
la mine, ci l-ai trecut cu vederea și nu l-ai socoti! 
întru nimic ?“. lar el, auzind cuvântul acesta, 
foarte mult s-a miraţ de cunoştinţa lui. 

_— Un boier avea dregătorie de comit şi, căzând 
într-o p oreşeală, mare îi stătea înainte moartea, 
din partea stăpânitorului Tesalonicului, care îl şi 
închisese în temniţă și îi hotărâse pedeapsa. lar 
sfântul nici nu auzise nimic din cele despre dânsul, 
nici nu îl rugase nimeni să mijlocească pentru 
el către domnul cetăţii. Ci, de la Dumnezeu 
înşțiințându-se despre pedeapsa lui, îndată s- 
a dus la domnul locului şi cu multe rugăciuni 
l-a izbăvit din temniţă şi de la moarte. 

Odată, sfântul s-a sfătuit cu unul dintre uce- 
nicii lui să se ducă în părţile Slavoniei şi să se 
sălăşluiască în munţii de acolo. 

Deci, pornind şi mergând puţină cale, îndată 
s-a întors înapoi cu foarte mare grabă. lar uce- 
nicul, văzând această grabnică întoarcere, a ZIS 
către dânsul: „Dar pentru ce, părinte, te-ai intors 
aşa de repede, căci foarte bine mergeam pe cale? “. 
Sfântul a zis către dânsul: „Frate, doream să 
mergem și să locuim în acel loc, dar am văzul 
că acolo nu este soare şi nu de multă vreme, prin 
voinţa lui Dumnezeu, a năvălit asupra slavonilor 

mulțime de oaste de barbari care au prădat şi au - 
OMorât pe toți locuitorii acelui loc, încât curgea 
sângele şiroaie. Apoi au ars cu foc toate cetăţile 
și le-au pustiit“. Pentru aceea cuviosul zicea 
acestea: ,, Fără semn, și fără vestire dumnezeiască 
nu mă voi Strămuta din loc în loc“. 

Un monah era dator unui tânăr un galben 
și mergând monahul acela la marele Grigorie, 
între alte vorbe ce a zis către dânsul i-a spus și 
aceasta: că este dator cu un galben cutărui tânăr. 
lar cuviosul, auzind acestea, a zis către dânsul: 
„Sârguiește-te a plăti cât de curând, ca să nu rămâi 
dator în veacul ce va să vie. Căci tânărul acela 
căruia îi ești dator degrabă va muri.“ 

După ce a auzit acestea, monahul acela s-a 
minunat de cunoștința mai înainte a sfântului 
și degrabă a plătit datoria. lar tânărul acela, după 
prorocia sfântului, peste .puţine zile s-a dus 
către Domnul. După moartea şi îngroparea 
aceluia, s-a dus unul dintre prietenii săi și i-a 
spus cuviosului. Iar cuviosul, întristându-se de 
moartea tânărului, a zis către cel care îi adusese 
vestea: „Frate, nicidecum să nu te întristezi pentru 
moartea prietenului tău, ci pregătește-te şi tu de. 


aceasta, căci curând te vei duce şi tu după dânsul“ 


Şi după prorocirea sfântului s-a dus şi acesta 
din viaţa aceasta. 

Alt monah, anume Atanasie, care avea viaţa 
împodobită cu fapte bune, ne-a povestit 
acestea. „Odată mi-a venit în gând să merg la 

Constantinopol. Şi mergând la sfântul să iau 
binecuvântare pentru călătoria ce aveam să o fac, 
cuviosul mi-a zis: «Am văzut un monah, anume 
Atanasie, vrând să meargă la Constantinopol, 
și punându-și în corabie cele trebuincioase pentru 
călătorie, a lăsat toate acolo şi s-a întors inapoi.» 
lar eu am zis către dânsul: «Au doară pentru 
mine ți s-a descoperit aceasta, părinte?» lar el 
a zis: „Da.“ 
Apoi, trecând trei săptămâni, noi ne-am pre- 
gătit de călătorie și punând în corabie cele 
trebuincioase, a venit la Sfântul Grigone în acea 
vreme un boier, pe nume Gheorghe, ca să 1a 
binecuvântare, căci voia să se ducă și el în 
Bizanţ pe uscat. Şi având să treacă prin locuri 
grele, cerea de la sfântul binecuvântare și rugă- 
ciune ca să-l păzească Dumnezeu de primejdie. 
Acel boier avea dregătoria de protosinghelar, 
adică mai mare peste oşti. Iar părintele nostru 
Grigorie, apucându-mă de mână, a împreunat 
mâna mea cu mâna lui Gheorghe şi strân- 
pându-le pe amândouă a zis: „Mergând cu ajuto- 
rul lui Dumnezeu, iată că trimit şi pe acest frate 
cu tine, căci din multe necazuri şi strâmtori le va 
scoate Dumnezeu printr-însul. “ Deci eu, uitând 
de toate cele ce pusesem în corabie, am urmat 
pe Gheorghe, după porunca cuviosului. Şi luând 
iarăşi binecuvântare, am pornit. După ce ne-am 
apropiat de Hrisopoli, slugile cârmuitorului 
îndată au prins pe Gheorghe care mergea cu 

mine şi l-au dus legat la el. Căci împăratul porun- - 


cise cârmuitorului să pună străji la cetatea aceea. 
Dar, fiindcă eu eram cunoscut cu cei care au prins 
şi legat pe Gheorghe, m-am rugat lor cu multă 
sârguinţă şi de abia l-am izbăvit din legături. 

Mergând noi de acolo şi ajungând la o cetate 
ce se numea Voleri, un boier al cârmuitorului 
iarăşi a prins pe Gheorghe şi vrând să-i facă 
rău, eu m-am rugat boierului aceluia cu multă 
smerenie şi cu dumnezeieștile rugăciuni cele bine 
primite ale cuviosului Grigorie, Gheorghe s-a 
izbăvit de nevoia ce avea să pătimească. După 
ce am scăpat de acolo și am călătorit puţină cale, 
am ajuns la un râu ce se numea Maronul şi 
l-am trecut. 

Apoi, mai călătorind, am ajuns la mare şi 
intrând în corabie, am plutit cu bună sporire 
ȘI fără nici o supărare din partea tâlharilor de 
mare, care pândeau pe acolo. Aşa am ajuns la 
Bizanţ şi eu am hotărât să locuiesc acolo. Iar 
Gheorghe, isprăvindu-şi toate treburile sale cu 


„bine şi luând o boierie de la împăratul, care se 


numeşte jluştrie, întorcându-se acasă, a mers la 
cuviosul şi îmbrăţișând și sărutând cinstitele sale 
picioare cu multă evlavie îi povestea toate supă- 
rănile ce pătimise în călătorie și cum, prin dumne- 
zeieştile lui rugăciuni, l-a izbăvit Dumnezeu de 
toate acelea, prin mijlocirea lui Atanasie, prie- 
tenul său. 

După trei luni a venit şi cuviosul de la Salonic 


la Constantinopol, unde petreceam şi eu Şi, 

zăbovind puţină vreme, ne-am dus amândoi la 
Muntele Olimpului și acolo petrecând puțin a 
cunoscut cu duhul că vine un ucenic al lui de 
la Salonic. Deci ieşind din Muntele Olimpului, 
a mers întru întâmpinarea ucenicului său. lar 
ucenicul, văzând pe părintele său că vine spre 
dânsul i-a zis: „Prea cinstite părinte, pentru tine 
am venit, căci doream foarte mult să te văd. “ lar 
cuviosul i-a zis: „Și eu iarăși pentru tine am venit 
de la Olimp, ca să nu te ostenești căutându-mă -. 

Un monah pe nume Zaharia petrecea în 
Salonic, unde a zidit o frumoasă biserică în 
numele Sfântului Mare Mucenic Mina. Lângă 
acea dumnezeiască biserică locuia o femeie 
văduvă, deci monahul acela, nesuferind pe femeie 
să petreacă acolo, aproape de biserică, pentru 
sminteală, voia să o izgonească. lar femeia s-a 
dus la cuviosul şi s-a rugat cu lacrimi să- l sfătu- 
iască pe monahul Zaharia să nu o supere, alun- 
gând-o din casa ei. Deci cuviosul a rugat pe 
Zaharia să nu necăjească pe femeie, „că n-ai — 
a zis el către dânsul — nici o supărare de la dânsa.“ 
Iar Zaharia.n-a vrut nicidecum să asculte sfatu- 
rile cuviosalui, ci mâniindu-se încă şi mai rău, 
a poruncit să-i dărâme casa ei. 

Cuviosul, văzând firea.lui cea nemilostivă şi 
fără omenie, lăsându-l în pace, se liniştea după 
obiceiul lui şi se ruga lui Dumnezeu ca să-i icono- 
misească lucrul.după voia Lui. lar Dumnezeu, 
Care este tatăl orfanilor şi scutitorul văduvelor, 
degrabă a făcut izbândă asupra monahului cel 

drac cumplit, care-l chinuia foarte rău şi n-a 
putut în alt fel să scape de dracul cel cumplit, 
până când l-au dus la cuviosul şi a făgăduit că va 
împlini toate câte l-a sfătuit el. Auzind cuviosul 
făgăduinţa lui și milostivindu-se spre dânsul, a 
făcut rugăciune către Dumnezeu şi îndată s-a 
izbăvit de drac. Apoi, venindu-și în fire, a mulţu- 
mit cuviosului, iar pe femeie n-a mai supărat-o. 
= Alt monah, anume Petru, iubind tăcerea şi 
liniștea cuviosului şi râvnind vieţii lui celei îmbu- 
nătăţite, a vrut să-şi facă chilie aproape de a 
cuviosului Grigorie, ca, avându-l de-a pururea 
pildă vie înaintea ochilor săi, să se îndemne către 
urmarea faptelor bune ale lui. Deci, începând 
a lucra la chilie, au ieşit nişte vipere dintr-o piatră 
şi l-a muşcat una de picior și alta de mână. Și mâh- 
nindu-se foarte mult şi temându-se de moarte, 
a alergat la cuviosul şi căzând înaintea lui, i-a 
arătat rănile unde îl mușcaseră viperele. 
lar el, șmerindu-se, nici n-a vrut să se uite 

spre răni, ci a zis către dânsul: , Du-te și te atinge 
de mormântul Preacuviosului David şi el te va 
lămădui“. lar Petru, 'durându-l mușcăturile 
viperelor, a zis către cuviosul:,, O, părinte sfinte, 

nicidecum milostivindu-te, mă vei tămădui și mă 
vei izbăvi de durerile morții ce m-au înconjurat, 
căci cred că poți să mă tămăduiești “. 

Atunci cuviosul, făcându-i-se_milă de 


dânsul, s-a rugat la Dumnezeu să-l vindece de 

mușcăturile acelea şi numaidecât s-a făcut sănă- 
tos și a mulțumit sfântului. 

O fecioară avea o mare durere la ochi, încât 
era să se primejduiască a-și pierde vederea. 
Venind la sfântul, se ruga cu lacrimi, zicând: 
„Robule al lui Dumnezeu, fie-ţi milă de mine, 
păcătoasa, și mă izbăvește de cumplita durere a 
ochilor, că mă primejduiesc a-mi pierde lumina. 
lar el, rugându-se lui Dumnezeu şi făcând cu 
sfânta lui mână semnul Sfintei Cruci pe ochii 
acelei bolnave, îndată s-a tămăduit şi a preamănt 
pe Dumnezeu. 

Petrecând cuviosul în chilia sa, liniştindu-se 
şi îndeletnicindu-se cu nevoinţele sale pustni- 
ceşti, de-a pururea vorbea cu ucenicul său cuvinte 
duhovniceşti şi pline de tot folosul sufletesc. Iar 
una din nopţile acelea, în care cuviosul se îndelet- 
nicea cu unele ca acestea, șezând și vorbind 
după obicei cu ucenicul său, acesta a văzut ieşind 
din gura cuviosului foc ce lumina toată fața lui, 
CăcI dădea raze de soare. Și nu numai o dată sau 
de două ori a văzut aceasta, ci de mai multe ori. 

Văzând această minune, s-a înfricoşat uceni- 


să- descopere lui acea taină minunată, pe care 
adeseori o vedea când şedea de vorbă cu dânsul. 
lar cuviosul,cu.blândeţe şi cu smerenie, după 
obiceiul său, a zis către dânsul: „Aceasta o prici- 
nuieşte credinţa ta, fiule, căci eu mă ştiu pe mine 
că sunt un om păcătos. Însă zic ţie: că de se va 

curăți omul pe sine sine de patimile trupului şi ale 
sufletului atunci, după cum Însuși Hristos a zis: 
« atăl și Fiul şi Duhul Sfânt vin să se sălășluiască 
în unul ca acela». Deci, după ce se va învrednici 
să se facă într-acest chip, aţunci nu mai grăieşte 
el, ci Dumnezeu. Cel ce locuiește întru. el. După 
cum zice: «Voi veni și lăcaș la el voi face». Şi 
cuvântul D 1, după cum zice psalmistul, 
este cu foc lămurit. Însă şi tu, fiule, dacă te vei 
nevoi a te curăţi pe tine de patimile trupului şi 
ale sufletului și dacă vei tăia. cu sabia Duhului 
spinii patimilor și dacă te vei ruga stăruitor lui 
Dumnezeu ca Însuși să-i dezrădăcineze și focul 
cel dumnezeiesc să.ardă materia cea plină.de 
patimi rele și să înmulțească în sufletul tău 
rodul faptelor bune, atunci şi tu te vei face locaș 
îndemânatic, curat şi vrednic de sălăşluirea lui 
Dumnezeu în tine; iar cuvintele tale vor stră- 
luci, după cum a făcut Dumnezeu cu smerenia 
mea, pentru milostivirea Lui cea nemăsurată. 
Dar eu îndrăznesc să zic către dragostea ta, că 
pentru neîncetatele rugăciuni, care de-a pururea 
se înalță către EI, ziua şi noaptea, din adâncul 
inimii mele, m-a cercetat cu dumnezeiasca Lui 
milă. Apoi mi-a trimis sabie cu amândouă 
părțile ascuţite și aurite, a cărei frumuseţe nu 
pot a o spune, şi dintr-însa strălucesc raze lumi- 
noase ca fulgerul, pe care Dumnezeu, ca un 
milostiv ţi-a descoperit ţie de le-ai văzut. Deci, 
păzeşte-te să nu spui taina aceasta nimănui, cât 

voi Îi în viaţă, că nu cumva auzind oamenii Să 
socotească ceva de laudă pentru mine, căci atunci 
voi cădea din slava lui Dumnezeu, pentru slava 
de la oameni. Că eu numai ție ţi-am spus, ca unui 
ucenic al meu, iubit și nevoitor către fapte bune“. 
Un mirean avea multă dragoste şi evlavie 
către cuviosul și venind odată să ia binecu- 
vântare de la el, când voia să se întoarcă, cuviosul 
i-a ZIS: „, Gătește-te de moarte că s-a apropiat vre- 
mea ducerii tale din viața aceasta vremelnică. 
Iar el, ascultând cuvintele acestea ca de la un 
înger al lui Dumnezeu, îndată şi-a împărţit toată 
averea la săraci și, făcându-se monah iscusit, 
după puţină vreme a răposat întru Domnul. 
- Q femeie care avea mare durere de cap şi 
pătimea rău, ca și cum ar fi fost îndrăcită,neavând 
altceva ce să facă, a venit la sfântul și, luând 
binecuvântare, i-a spus patima durerii capului. 
Apoi, căzând cu totul la picioarele cuviosului, 
se ruga cu lacrimi s-o tămăduiască. lar cuviosul, 
apropiindu-se de dânsa, şi-a pus mâinile pe 
capul ei și, făcând rugăciune către Dumnezeu, 
i-a șters sudorile de pe faţă şi în acest chip a 
izbăvit-o de acea mare fierbințeală și durere. 
Jar ea s-a dus la casa ei bucurându-se, prea- 
mărind pe Dumnezeu și mulțumind sfântului. 
Un om pe care îl prindeau frigurile, chel- 
tuindu-şi toată averea sa la doctori, în nici un 
chip nu s-a tămăduit, ci, dimpotrivă, mai rău îi era. 
Deci a venit în taină la cuviosul şi s-a îmbrăcat 

cu rasa lui, pe când îl scuturau îrigurile şi îl 
chinuiau; iar când s-a dezbrăcat de rasă, îndată 
a scăpat de friguri şi s-a făcut sănătos. 

-- Un monah avea un duh necurat ce îl muncea 
foarte tare. Deci a mers la sfântul, neștiindu-l 
nimeni că este îndrăcit, căci toţi socoteau că 
pătimește de o boală firească. Însuşi dracul din 
el grăia către cuviosul zicând: „Grigorie, iarăși 
ai venit să mă izgonești şi de aici?“ Căci îl mai 
izgonise cuviosul pe acest drac dintr-un om pe 
care îl lovise boală grea la șale şi la pântece. Și 
iarăşi a început dracul a striga zicând: „, Grigorie, 
CU rugăciunile tale mă arzi și mă izgonești de aici! 
lar acum, că intră în biserică, a ridicat mâinile 
către Dumnezeu și se roagă Lui ca să mă izgo- 
nească şi de aici. De aceea, iată, ies şi mă duc de 
frica Lui şi de acum înainte nu voi mai intra în 
zidirea lui Dumnezeu. “. Acestea zicând, a ieşit 
diavolul în faţa tuturor şi îndată s-a tămăduit 
monahul din ceasul acela. 

Un ucenic al cuviosului, anume loan, bărbat 
cucernic și împodobit cu tot felul de fapte 
bune, ne-a povestit multe fapte folositoare de 
suflet, între care şi următoarele: „leşind noi din 
chilie, într-o dimineaţă, ca să mergem undeva, 
pentru oarecare treabă şi mergând pe cale, mi 
s-a întâmplat de m-am depărtat de cuviosul şi 
de fraţii cu care eram şi m-am rătăcit; apoi, 
căutând pe cuviosul prin multe locuri, nu l-am 
aflat nicidecum. Într-al şaselea ceas din zi, 

umblând şi căutându-l şi uitându-mă înapoi, 
am văzut pe cuviosul venind după mine. 

Jar când am zis: «lară-l pe părinte!» el îndată 
s-a făcut nevăzut ochilor mei. Și abia după trei 
zile, întorcându-mă, am venit la cuviosul şi i-am 
zis: « Părinte, dar nu te-ai arătat mie alaltăieri în 
cutare loc?» lar el, smerindu-se, voia să ascundă 
cele ce s-au întâmplat, însă în urmă, fiind silit de 
mine, mi-a spus acestea: «Într-adevăr, în ziua 
aceea mergeam cu tine pe cale, fiule, până te-ai 
dus în cutare sat; atunci m-am despărțit de tine, 
precum și tu singur știi». 

Însă şi Simeon, despre care am pomenit 
de multe ori, ne-a povestit astfel, zicând: „De 
multe ori am stat în biserică și mi s-a arătat 
cuviosul, cântând împreună cu mine și îndată 
se făcea nevăzut din calea mea. Însă după puţină 
vreme iarăşi mi se arăta, stând în același loc unde 
stătea şi altădată“. 

Un om, fiind cuprins de răceală, se ruga 
cuviosului ca să-l scape de acea neputinţă, însă 
dânsul nu voia. lar bolnavul, aflând vreme 
potrivită, când s-a sculat cuviosul de pe cinstitul 
său aşternut, atunci îndată s-a culcat acolo 
bolnavul cu mare credinţă. Cuviosul, venind și 
găsindu-l culcat în aşternutul său, voia să-l izgo- 
nească. Dar el a zis către dânsul: „Nu mă voi scula, 
până nu mă voi face sănătos!“ Atunci, atin- 
gându-se sfântul cu mâna de cel bolnav, îndată 
s-a izbăvit de acea boală, sculându-se sănătos. 

Un cuvios care petrecea pe un stâlp, trimițând 
odată pe ucenicul său la ascultare, vrăjmașul, 
urâtorul mântuirii oamenilor şi pierzătorul, a 
meșteșugit și a adus o femeie să slujească stâlpni- 
cului aceluia, până când îi va veni ucenicul, zicând 
că este cunoscută și rudenie a ucenicului. Deci 
zăbovind ucenicul între acea ascultare şi petre- 
când ea multă vreme lângă stâlpnic şi slujindu-l, 
așteptând venirea lui, semănătorul de neghini 
a început a aprinde în trupul stâlpnicului dorință 
necinstită. Fiind și femeia aprinsă de aceeaşi 
dorință, se silea să se suie la stâlpnic ca să se 
înfăptuiască fărădelegea şi să se nască păcatul. 

Cunoscând aceasta, cuviosul, cu darul lui 
Dumnezeu, a înțeles că trebuie să alerge acum 
să ajute fratelui său, în vremea nevoinţei, după 
cuvântul înţeleptului, care zice: „Frații întru 
nevoi, de bună treabă să fie“, şi, „Frate pe frate 
ajutând sunt ca o cetate nebiruită“; că, dacă nu 
se va grăbi a scoate pe fratele din gura viclea- 
nului, îndată se va face robul celui străin şi de 
mare bucurie diavolilor. Măcar că era slab cu 
trupul, îndată luându-și toiagul, s-a dus acolo şi 
a gonit pe femeie cu mare ruşine. lar pe stâlpnic, 
dojenindu-l şi mult învăţându-l pentru folosul 
sufletului și întărindu-l, l-a lăsat cu pace. 

Însă dacă am voi să povestim toate minunile 
câte a făcut cuviosul Grigorie, ele covârşesc 
mintea noastră şi cuvântul nu poate să le 
cuprindă, iar vremea nu ajunge a povesti faptele 


45 





bune şi darurile ce le luase de la Dumnezeu şi 
la ce înălțime de fapte bune se suise acest sfânt 
de Dumnezeu înțelepţit. Dar din cele ce am 
scris, poate să cunoască fiecare câtă îndrăz- 
neală avea către Domnul. Căci adunând toate 
faptele bune, s-a făcut locaş al Sfântului Duh 
Și a ajuns la culmea faptelor bune. 

Cu dumnezeiască cugetare netezea calea 
postniciei, stricând toate împiedicările vrăjma- 
ȘIIOr Şi povăţuind la calea credinţei. Cu prive- 
gherea a izgonit lenevirea şi atât de mult a 
risipit întunericul ei, încât nici chiar în somnul 
lui n-a putut să-i arate vrăjmașul vreo nălucire, 
precum are obiceiul de a se arăta în vis celor 
iubitori de înţelepciune. Căci el, după numele 
lui, era priveghetor întru faptele bune, încât 
nicidecum nu era cuprins de somnul cel purtător 
de moarte. Înfrânarea ucigătoarelor patimi şi 
izgonirea plăcerilor atât de mult a păzit-o, încât 
petrecea ca un înger, căci se hrănea cu darul 
Prea Sfântului Duh. 

Sărăcia lui era apostolică şi îmbrăcămintea 
evanghelicească, căci numai cu o haină proastă 
îşi acoperea trupul. Cu astfel de petrecere 
trăind el, atât de mult şi-a curăţit sufletul şi 
trupul de toate patimile, încât s-a făcut vrednic 
de preoție şi hirotonindu-se după lege, a fost 
preot vrednic și de Dumnezeu ales, slujind 
Sfânta Liturghie cu inima zdrobită și cu duhul 
smereniei. 

Avea încă și răbdare multă, încât toate ispi- 
tele ce i se întâmplau, ori de la draci, ori de la 
oameni, cu multă blândeţe le înlătura, urmând 
pe părinții cei mai înainte de Lege: pe lov, întru 
pătimiri și întru munci; pe Iosif, întru ispite; pe 
Avraam, întru credință şi pe toți ceilalți. Cu sme- 
renia lui, a smerit şi pe cei tineri şi mândri, îngâm- 
farea slavei deşarte a lepădat-o şi a urât-o, pre- 
cum îl arăta haina lui cea smerită şi proastă. 
Sfiala în vorbire era neasemănată, căci vorbea 
cu multă blândeţe şi cucernicie, de aceea a moşte- 
nit pământul, cum zice Domnul. 

Dragostea şi milostivirea atât de mult le-a 
câștigat cuviosul Grigorie, încât nu pomenea 
nicidecum răul cuiva şi toate supărările ce-i 
veneau asupra le răbda ca pe nişte pricini de 
bucurie, păzind până la sfârșitul vieţii sale 
această lăudată doime a faptelor bune, adică 
dragostea și milostivirea. Dar mai înainte de 
toate, a păzit cu de-amăruntul credinţa cea 
dreaptă şi în cuvinte şi în fapte, având către 
dânsa râvnă nemărginită și înfocată. 

Pe eretici îi gonea cu toată puterea sa şi pe 
toţi îi învăţa cu cuvintele sale să se închine 
sfintelor icoane și să le cinstească după predania 
Bisericii, nu ca pe Dumnezeu, precum bârfesc 
cei fără de minte şi nebuni. Pentru aceea a izbăvit 
pe mulți de urâciunea aceasta şi i-a povăţuit la 
dreapta credință, făcându-i să-şi verse şi sângele 
pentru aceasta; după cum el mărturiseşte către 
toți că era gata, pentru cinstirea sfintelor icoane, 

să primească moartea. Deci, cu mărturisirea 
aceasta, s-a făcut mucenic și, fără bătăi și fără 
răni, a luat cununa mucenicească. 

Pe lângă toate aceste fapte bune, era înrădă- 
cinată şi sfânta rugăciune în inima lui, având 
mintea sa întotdeauna pironită la Dumnezeu 
ŞI se veselea vorbind cu EI, pe Care împreună 
cu sfinţii îngeri lăudându-L și slăvindu-L, a luat 
de la EI arvuna Împărăției cerurilor şi negrăita 
dulceaţă a fericirii dumnezeieşti. 

Deci, petrecând cu astfel de cuvioşie şi văzând 
cele cereşti fiind încă pe pământ, a venit vremea 
să se ducă către Cel dorit. Şi vrând Dumnezeu 
ca să-l cheme la Sine și să-l aşeze în ceata înge- 
rească ca pe un înger pământesc, ca să-l preamă- 
rească cu lumina cerească şi să-l odihnească în 
bucuria drepţilor și preacuvioşilor, ca unui 
drept și preacuvios pustnic desăvârşit, a trimis 
asupra lui o boală foarte grea, a epilepsiei, încât 
zăcea pe pat nemișcat. Pentru aceea se rupa lui 
Dumnezeu fierbinte, ca să-l uşureze de boala 
aceea și să-i dea boala hidropicei, ca să se umfle 
ȘI să putrezească trupul lui. Deci Dumnezeu 
a ascultat rugăciunea lui şi a ridicat de la dânsul 
patima aceea și i-a dat-o pe cea pe care a 
cerut-o; şi atât de mult i s-a umflat trupul, încât 
se vedea ca o folie umflată de vânt şi numai 
după glas se cunoştea, 

Acestea pătimindu-le cuviosul în oraşul 
Avlon, lângă cetatea Tesalonicului, a auzit de 
boala lui preacuviosul Simeon, pe care de multe 

ori l-am pomenit mai sus, care era şi stareț și 
unchi al cuviosului. Acesta s-a întristat foarte 
și a trimis scrisoare cu mare rugăminte che- 
mându-l la sine, scriindu-i astfel: ,„ Fiule Grigorie, 
am auzit de boala ta și foarte mă mâhnesc şi, ca 
să nu se scurteze viața mea fără de vreme, cu 
amară și jalnică moarte, din pricina întristării 
despre boala ia, vino, te rog, fiule, ca să ne mai 
vedem întru această viaţă, căci cred că, dacă vei 
ruga pe Dumnezeu, ţie îți va da putere și vei 
putea veni, ca auzind învățăturile tale bune și 
vorbele dulci și de suflet folositoare, să ne 
bucurăm împreună și să mulțumim bunătăţii lui 
Dumnezeu“. 

Deci fericitul, primind scrisoarea de la 
unchiul şi stareţul său, deşi era foarte slab şi 
obosit de bătrâneţe şi de nevoințele pustnicești, 
cum și de boala cea cumplită ce-l cuprinsese, 
punându-și nădejdea în Dumnezeu şi întă- 
rindu-se cu ajutorul Lui, apoi: fiind îndemnat 
de dragostea şi dorul către duhovnicescul său 
părinte şi învățător, a trecut toate cu vederea, 
bătrâneţe, slăbiciune, boală şi lungimea călă- 
toriei şi, pornind în cale încet-încet, cu ajutorul 
lui Dumnezeu, a trecut lungimea căii şi cu multă 
osteneală a ajuns la Constantinopol. Acolo a 
aflat liber pe unchiul său Simeon, căci până 
atunci fusese închis în temniţă din porunca lui 
Leon Armeanul, care împărăţea atunci, pentru 


mărturisirea bunei credinţe şi pentru cinstirea 


sfintelor icoane. 

Deci văzându-se unul cu altul, cu nespusă 
bucurie s-au mângâiat foarte tare, apoi, săru- 
tându-se cu dragoste duhovnicească, cuviosul 
Grigorie a căzut la pământ și a îmbrățișat picioa- 
rele starețului și părintelui său duhovnicesc. lar 
unchiul său, Sfântul Simeon, a sărutat pe cuviosul 
Grigorie, ca pe un iubit fiu și rudenie după trup, 
căci din tânără vârstă îl crescuse și îl povăţuise 
la calea mântuirii şi a viețuirii pustnicești. Apoi 
după ce s-au bucurat şi s-au mângâiat din destul, 
îndulcindu-se cu vorbirile duhovnicești şi de 
folos sufletului, s-au despărţit. Sfântul Simeon 
s-a dus iarăşi la mănăstirea sa, iar cuviosul a 
rămas la Constantinopol. 

Deci chinuindu-se cuviosul un an întreg cu 
acea boală cumplită şi necăutându-se cu nici un 
fel de doctorie, căci se pregătise de moarte, şi-a 
cunoscut mai înainte mutarea sa și a zis către 
fraţii care erau cu dânsul: „Fraţilor, îndrăzniţi, că 
Sfârșitul vieţii mele s-a apropiat. Deci luaţi-mă și 
duceți-mă în casa cea primitoare de străini, căci 
după douăsprezece zile va fi sfârșitul meu“. Căci 
aceia pregătindu-i patul, l-au pus pe dânsul și, 
ridicându-l, l-au dus acolo unde le-a poruncit. ȘI 
după douăsprezece zile, adică în a douăzecea 
zi a lunii noiembrie, și-a dat cinstitul său suflet 
lui Dumnezeu. Atunci omul ceresc s-a dus la 
ceruri și a adormit cu părinţii lui, ajuns întru bătrâ- 
neţi adânci și desăvârșit în faptele pustniceşti. 

Fraţii, după fericitul său sfârşit, au pregătit 
cele de îngropare şi, când îl duceau pe năsălie 

ca să îngroape cinstitele şi sfintele lui moaşte, 
s-a apropiat cu credință un bolnav care avea o 
boală cumplită, încât nu putea să stea drept, ci 
era aplecat şi gârbovit. 

Acesta cum s-a apropiat de năsălie, 
părându-i că a pus cineva mâna pe el, s-a întors 
și a întrebat pe fratele care era aproape ale 
dânsul: „Au tu te-ai atins de mine?“. lar ela răs- 
puns: „Nu, nu eu.“. Atunci a cunoscut că era 
puterea lui Dumnezeu care umbrea moaștele 
sfinte ale cuviosului şi i-a dat îndată tămăduire 
şi s-a îndreptat de gârbovirea lui, neavând nici 
urmă de boală. 

După ce s-au îngropat sfintele moaşte în 
pământ, un alt om având un duh necurat care 
îl chinuia cumplit, veni şi se apropie de mor- 
mântul sfântului şi, stând acolo, chema numele 
lui în ajutor. Fraţii care erau şi petreceau în acea 
mănăstire unde era îngropat sfântul, judecând cu 
toții că nu se cade să îngroape în pământ un ase- 
menea odor scump ca acela, au scos afară racla 
cu sfintele moaște. Iar cel îndrăcit, petrecând 

puţine zile lângă racla sfântului, a scăpat de duhul 
cel necurat cu rugăciunile lui şi, făcându-se cu 
totul sănătos, s-a dus acasă slăvind pe Dumnezeu. 

Un altul iarăşi era supărat de un duh necurat, 
ca şi cel dintâi. Acesta, cum a venit și s-a atins 
de moaştele sfântului, îndată s-a izbăvit de duhul 
cel necurat şi s-a dus la casa sa bucurându-se. 

Un om avea la un picior o bubă ce se numea 
carchin (cancer) şi, mulți ani pătimind de acea 

boală nevindecată, a venit la sfintele moaște 
ale sfântului şi numai ce s-a uns la buba sa cu 
picăturile ce ieşeau din racla sfântului, îndată 
s-a tămăduit. 

Un altul, având o rană nevindecată de mulți 
ani și neputând nici un doctor să-i folosească, 
nici cu alte buruieni vindecătoare a-l vindeca, 
acela numai ce a venit şi s-a uns cu mir de la 
sfântul şi îndată s-a tămăduit. 

O femeie oarecare se chinuia de trei zile Și 
nicidecum nu putea să nască. Aceasta trimițând 
la sfintele moaşte și aducându-i-se untdelemn 
din candela sfântului, numai ce s-a uns cu dânsul 
și îndată a născut fără nici o durere. 

O altă femeie, având o boală grea în părțile 
ascunse, pătimea foarte rău şi nu se putea tămă- 
dui cu nici un chip. ar după ce a venit la sfintele 
moaște şi și-a pus capul pe sicriul sfântului, 
mărturisindu-şi patima cu credinţă, numaidecât 
a primit tămăduire precum a dorit. 

Un om avea mare durere de cap şi, nemai- 
putând răbda durerea, a venit la sfintele moaşte 
Și s-a atins cu capul de racla Sfântului Grigorie 
ȘI întru acea noapte i s-a arătat sfântul în vis ȘI 
l-a apucat de creștet și i-a despicat capul în două 

și, scoțând o bucată de carne putredă, i-a zis: „Iată, 
din această pricină ţi-a venit durerea capului. Deci 
acum mergi cu pace și fii sănătos.“ Şi s-a dus 
mulțumind și slăvind pe Dumnezeu. 

Alt frate avea atâta război şi sminteală în 
trupul lui, încât îi primejduia mântuirea. Acesta. 

ducându-se la mormântul Sfântului Grigorie, 
și-a mărturisit patima cu lacrimi și a cerut ajutor 
de la dânsul. Şi îndată, o minune! — a încetat 
războiul din trupul lui și a rămas fratele nesu- 
părat şi neispitit, slăvind pe Domnul și mulțu- 
mind sfântului. 

Un monah, anume Petru, a fost robit de tătari 
și, ţinut fiind multă vreme închis în temniță 
împreună cu mulți alții, într-una din zilele acelea 
i s-a spus că a doua zi vor să le taie capul la toți. 
lar Petru, auzind răspunsul cel de pierdere, a 
făcut rugăciune stăruitoare către Sfântul Grigorie 
toată noaptea, ca să-l izbăvească de moartea 
cea fără de vreme. Și, adormind puțin către ziuă, 
i s-a arătat sfântul în vis şi i-a zis: „Nu te teme, 
Petre, că nu vei muri!“ Şi făcându-se ziuă, toţi cei 
ce erau închiși îşi aşteptau moartea. Iar sfântul, 
cu rugăciunile sale către Dumnezeu, mai presus 
de toată nădejdea, i-a izbăvit de robie, din închi- 
soare şi de la moarte. Şi întorcându-se către 
sfintele moaşte ale sfântului, i-au dat mulţumire 
pentru izbăvire. 

O femeie fiind îndrăcită de paisprezece ani 
și venind la sfântul ca la un liman liniștit şi 
petrecând câteva zile cu rugăciunile Sfântului 
Grigorie, s-a izbăvit de dracul ce o muncea și 
s-a întors acasă sănătoasă. După câtăva vreme, 
iar a căzut într-un păcat și iarăși s-a îmbolnăvit, 
mai rău ca înainte. Deci chinuindu-se foarte rău 
de duhul cel necurat, iarăşi a alergat la racla 
sfântului, mărturisindu-și păcatul cu zdrobire 

de inimă, cu lacrimi şi cu făgăduinţă că de acum 
înainte nu va mai păcătui. Şi, cerând izbăvire 
cu credință neîndoită, îndată s-a izbăvit de duhul 
cel necurat şi s-a dus acasă bucurându-se, 
slăvind pe Dumnezeu şi mulțumind Sfântului 
Grigorie. 

Sfintele moaște au rămas multă vreme în 
acea mânăstire în care s-a săvârșit sfântul și 
dădeau tămăduiri neîncetat, pentru toate felu- 
rile de boli, tuturor celor ce alergau cu credinţă 
neîndoită către dânsele. Astfel străbătea vestea 
minunilor sale pretutindeni. 

Atunci, prea  binecredinciosul ban 
Barbu Craioveanul, care se trăgea din neamul 
Basarabilor, acei care au umplut "Țara 
Românească de sfinte mănăstiri, zidind din 
temelie Sfânta Mănăstire Bistriţa, întru cinstirea 
Adormirii Prea Sfintei Născătoare de Dumnezeu 
şi pururea Fecioara Maria, în judeţul Vâlcea, 
pe apa Bistriţei şi, vrând să o împodobească cu 
un odor scump şi sfânt ca acesta, cu multă sâr- 
guinţă şi cu multă rugăciune către Dumnezeu 
ȘI către sfântul, le-a adus cu mare cheltuială din 
mănăstirea unde se aflau, în sfânta mănăstire cea 
din nou zidită şi le-a aşezat acolo, cu multă cinste 
ȘI evlavie, în sfânta biserică în partea dreaptă. 

De atunci până în ziua de astăzi se află acolo 
nestrămutate, întregi și nestricate, izvorând 
mireasmă preafrumoasă și dând tămăduiri 
pentru tot felul de boli, ca şi mai înainte, celor 
ce aleargă cu credinţă către ele. Căci darul Și 

sfinţenia aleșilor lui Dumnezeu este neîmpu- 


ținat. lar ţara o păzeşte şi o ocroteşte de multe 
feluri de necazuri şi de primejdii. 

Cred că ajung cele scrise până aici, pe care, 
pe scurt le-am scris, pentru dragostea voastră, 
ca să se arate fapta cea bună şi îndrăzneala 
Sfântului Grigorie către Dumnezeu. Căci de aş 
Îi avut — zice scriitorul vieţii sfântului — zece 
limbi şi tot atâtea guri, tot nu mi-ar fi ajuns 
să-l laud după cuviinţă şi de ajuns. lar tu, o! 
fericite părtaş al cuvioșilor părinți, vorbitorule 
cu sfinții îngeri, sfinte al lui Dumnezeu Părinte 
Grigorie, cerescule om, pământescule înger, 
roapă-te totdeauna pentru noi, slugile şi robii 
tăi şi izeoneşte de la noi toată ispita şi toată 
greutatea, izgoneşte cu toiagul rugăciunilor 
tale împcrecherile din Biserica lui Hristos 
Dumnezeu, că au înconţurat-o acum ereticii 
din toate părțile ca nişte lei şi ca nişte pui de 
le: caută să o răpească şi să o înghită. 

Aşa, sfinte al lui Dumnezeu, alungă departe 
de la dânsa tot eresul, că poţi câte voieşti, căci 
te afli în lumină înaintea Domnului şi locuieşti 
în locaşurile cele nestricăcioase, după ce ai păzit 
nestinsă făclia faptei celei bune pustniceşti. Și 
acum primeşti negrăitele bunătăţi ale desfătării 
și ale fericirii veșnice întru Hnstos lisus Domnul 
nostru, Căruia 1 se cuvine slava şi stăpânirea, 
împreună cu Cel fără de început al Lui Pănnte 
și cu Sfântul Duh, în vecii vecilor. Amin. 

ACATISTUL 
CUVIOSULUI PARINTELUI NOSTRU 
GRIGORIE DECAPOLITUL 


RUGĂCIUNILE ÎNCEPĂTOARE 


Slavă Ție, Dumnezeul nostru, Slavă ie. 
Doamne, lisuse Hrisoase, Fiul lui Dumnezeu, 
pentru rugăciunile Preacuratei Maicii Tale şi 


ale tuturor sfinţilor, miluiește-ne pre noi. Amin. 


Slavă Ție, Dumnezeul nostru, Slavă ie. 


Impărate ceresc, Mângâietorule, Duhul 
adevărului, Care pretutindenea ești și toate le 
împlinești; Vistierul bunătăţilor şi Dătătorule 
de viață, vino şi Te sălăşluieşte întru noi și ne 
curățeşte pe noi de toată întinăciunea şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de 
moarte, miluieşte-ne pe noi. (de 3 ori) 


| Slavă Tatălui și Fiului și Sfântului Duh. Şi acum 
ȘI pururea ȘI în vecii vecilor. Amin. 


Preasfântă Treime, miluieşte-ne pe noi. 
Doamne,curăţeşte păcatele noastre. Stăpâne, 

iartă fărădelegile noastre. Sfinte, cercetează şi 
vindecă neputinţele noastre, pentru numele Tău. 


Doamne miluieşte (de 3 ori), Slavă... Şi acum... 


Tatăl nostru, Care eşti în ceruri, sfințească- 
se numele 'Tău, vie împărăţia Ta, facă-se voia 
Ta, precum în cer aşa și pe pământ. Pâinea 
noastră cea de toate zilele dă-ne-o nouă astăzi, 
şi ne iartă nouă greșelile noastre, precum şi noi 
iertăm greşiților noştri. Și nu ne duce pe noi în 
ispită, ci ne izbăveşte de cel rău. Amin. 


Apoi, troparele: 


Miluieşte-ne pe noi, Doamne, miluieşte-ne 
pe noi, că nepricepându-ne de nici un răspuns, 
această rugăciune aducem Ţie, ca unui Stăpân, 
noi păcătoşii robii Tăi, miluiește-ne pe noi. 

Slavă... 

Doamne, miluieşte-ne pe noi că întru Tine 
am nădăjduit; nu Te mânia pe noi foarte, nici 
pomeni fărădelegile noastre, ci caută și acum 
ca un milostiv şi ne izbăveşte pe noi de vrăjmaşii 
noştri, că Tu eşti Dumnezeul nostru şi noi 
suntem poporul Tău; toţi, lucrul mâinilor Tale 
și numele Tău chemăm. 

Și acurm..., al Născătoarei de Dumnezeu; 

Uşa milostivirii deschide-o nouă, bine- 
cuvântată Născătoare de Dumnezeu, Fecioară, 
ca să nu pierim cei ce nădăjduim întru tine, ci 
să ne izbăvim prin tine din nevoi, căci tu eşti 
mântuirea neamului creștinesc. 

Apoi: 

Cred întru unul Dumnezeu, Tatăl atotţiitorul, 
Făcătorul cerului şi al pământului, văzutelor 
tuturor și nevăzutelor. Şi întru unul Domn 
lisus Hristos, Fiul lui Dumnezeu, Unul-Născut, 
Care din Tatăl S-a născut mai înainte de toți 
vecii; Lumină din Lumină, Dumnezeu adevărat 
din Dumnezeu adevărat, născut, iar nu făcut: Cel 
de o ființă cu Tatăl, prin Care toate s-au făcut. 

Care pentru noi oamenii și pentru a noastră 
mântuire, S-a pogorât din ceruri și S-a întrupat 
de la Duhul Sfânt și din Maria Fecioară ŞI S-a 
făcut om. 

ȘI S-a răstignit pentru noi în zilele lui Ponţiu 
Pilat, şi a pătimit şi S-a îngropat. Şi a înviat a 
treia zi după Scripturi. Şi S-a suit la ceruri ŞI 
șade de-a dreapta Tatălui. 

Și iarăși va să vină cu slavă, să judece viii Şi 
morții, a Cărui împărăție nu va avea sfârşit. 

Și întru Duhul Sfânt, Domnul de viață 
făcătorul, Care din Tatăl purcede, Cel ce 
împreună cu Tatăl și cu Fiul este închinat ȘI 
Slăvit. Care a grăit prin prooroci. 

Intru una, sfânta sobornicească și apostolească 
Biserică. 

Mărturisesc un botez întru iertarea păcatelor. 
Aștept învierea morţilor. 
Şi viaţa veacului ce va să fie. Amin. 


Doamne miluieşte (de 12 ori). 


Slavă... Şi acum... 


Veniţi să ne închinăm Împăratului nostru 
Dumnezeu. 

Veniţi să ne închinăm și să cădem la 
Hristos, Împăratul și Dumnezeul nostru. 

Veniţi să ne închinăm şi să cădem la Însuși 
Hristos, Impărat şi Dumnezeul nostru. 


Psalmul 142 


Doamne, auzi rugăciunea mea, ascultă cererea 
mea întru credincioşia Ta; auzi-mă întru drep- 
tatea Ta; să nu intri la judecată cu robul Tău că 
nimeni din cei vii nu-i drept înaintea Ta; vrăj- 
mașul prigoneşte sufletul meu și viața mea o calcă 
în picioare; făcutu-m-am să locuiesc în întuneric 
ca morții cei din veacuri. Mâhnit e duhul în 
mine Și inima mea încremenită înlăuntrul meu. 
A dusu-mi-am aminte de zilele cele de demult; 
cugetat-am la toate lucrurile Tale, la faptele 
mâinilor Tale m-am gândit. Tins-am către Tine 
mâinile mele, sufletul meu ca un pământ înse- 
toșat. Degrab auzi-mă, Doamne, că a slăbit duhul 
meu. Nu-Ţi întoarce fața 'Ta de la mine, ca să 
nu mă asemâăn celor ce se pogoară în mormânt. 
Fă să aud dimineaţa mila Ta, că la Tine mi-e nădej- 
dea. Arată-mi calea pe care voi merge, că la Tine 
am ridicat sufletul meu. Scapă-mă de vrăjmaşii 
mei, că la Tine alerg, Doamne. Învață-mă să fac 
voia Ta, că Tu eşti: Dumnezeul meu. Duhul Tău 
cel bun să mă povăţuiască la pământul dreptății. 

Pentru numele Tău, Doamne, dăruieşte-mi viață. 
Intru dreptatea Ta scoate din necaz sufletul 
meu. Fă bunătate de stârpeşte pe vrăjmaşii mei 
și pierde pe toţi cei ce necăjesc sufletul meu, 
că eu sunt robul Tău. 


Slavă... Și acum... Aliluia, Aliluia, Aliluia, 


Slavă ie, Dumnezeul nostru, Slavă Ţie (de 3 ori). 


Dumnezeul este Domnul și S-au arătat nouă, 
bine este cuvântat cel ce vine întru numele 
Domnului (de 3 ori). 


Apoi troparul glas al 3-lea. 


Chip te-ai făcut înfrânării şi prin dumneze- 
iescul Duh pre toți i-ai luminat; alergarea 
dreptei credinţe o ai săvârșit și cu învăţăturile 
tale lumea ai luminat și ai mustrat cugetele 
celor rău credincioși, Părinte Cuvioase Grigorie, 
roagă-te lui Hristos Dumnezeu să ne dăruiască 
nouă mare milă. 


Doamne miluiește (de 3 ori). Slavă... şi acum. 


După aceasta: 


Psalmul 50 


Miluieşte-mă, Dumnezeule, după mare mila Ta 
și după mulţimea îndurărilor Tale, şterge fără- 
delegea mea. Mai vârtos mă spală de fărădelegea 
mea şi de păcatul meu mă curăţeşte. Că fără- 
delegea mea eu o cunosc, şi păcatul meu înaintea 

mea este pururea. ie unuia am greșit și rău 
înaintea Ta am făcut, ca să fii îndreptățit întru 
cuvintele Tale și să biruieşti când vei judeca 
Tu, Că iată întru fărădelegi m-am zămislit şi în 
păcate m-a născut maica mea. Că iată adevărul 
ai iubit; cele nearătate şi cele ascunse ale înţe- 
lepciunii Tale mi-ai arătat mie. Stropi-mă-vei 
cu isop, și mă voi curăţi; spăla-mă-vei, şi mai 
vârtos decât zăpada mă voi albi. Auzului meu 
vei da bucurie şi veselie; bucura-se-vor oasele 
cele smerite. Întoarce faţa Ta de către păcatele 
mele, şi toate fărădelegile mele, șterge-le. Inimă 
curată zideşte întru mine, Dumnezeule, şi duh 
drept înnoiește întru cele dinlăuntru ale mele. Nu 
mă lepăda de la fața Ta şi Duhul Tău cel Sfânt 
nu-L lua de la mine. Dă-mi mie bucuria mântuini 
Tale și cu duh stăpânitor mă întăreşte. Învăţa-voi 
pe cei fărădelege căile Tale, şi cei necredincioşi 
la Tine se vor întoarce. lzbăvește-mă de vărsarea 
de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 
Doamne, buzele mele vei deschide, şi gura mea 
va vesti lauda Ta. Că de ai fi voit jertfă, Ți-aş 
fi dat; arderile de tot nu le vei binevoi. Jertfa 
lui Dumnezeu: duhul umilit, inima înfrântă şi 
smerită Dumnezeu nu O va urgisi. Fă bine, 
Doamne, întru bunăvoirea Ta, Sionului, și să 
se zidească zidurile Ierusalimului. Atunci vei 
binevoi jertfa dreptăţii, prinosul şi arderile de 
tot; atunci vor pune pe altarul Tău viței. 

Condacul 1 


Apărătorul nostru şi folositorul cel fierbinte, 
după datorie mulțumiri aducem ţie, sfinte, noi, 
cei izbăviți din nevoi cu rugăciunile tale. Ci ca 
cel ce ai către Domnul îndrăzneală, din toate 
primejdiile izbăveşte-ne pe noi, ca să-ţi cântăm 
ție: bucură-te, Sfinte Prea Cuvioase Părinte 
Grigorie! 

Icosul ] 


Îngerească viață alegând a petrece pe pământ, 
părinte, ca să te bucuri cu îngerii în ceruri ai pără- 
sit toate cele veselitoare ale lumii şi, rănindu-te 
cu dumnezeiasca dragoste, ai alergat la limanul 
cel de mântuire al sihăstriei pentru care noi, 
minunându-ne, zicem ţie: 

Bucură-te, că din pruncie ai ridicat pe umeri 
Crucea Mântuitorului Hristos; 

Bucură-te, că pentru dragostea lui Hristos ai 
uitat dorul părinţilor tăi; 

Bucură-te, că ai ales fecioria mai mult decât 
nunta; 

Bucură-te, că ţi-ai logodit ţie curăţia; 

Bucură-te, că nu te-ai amăgit ca Adam prin 
lăcomie: 

Bucură-te, că prin postire ai domolit saltările 
trupului; 

Bucură-te, că ai câștigat în inima ta frica 
Domnului: 

Bucură-te, că dintr-însa ai născut duh de 
mântuire; 

Bucură-te, căci cu secera rugăciunii ai curățit 
spinii patimilor; 

Bucură-te, căci cu plugul înfrânării ai arat 
pământul sufletului tău; 

Bucură-te, că ai semănat într-însul semințele 
dreptei credinţe; 

Bucură-te, că dintr-însele odrăslești nouă 
roadele tămăduirilor; 

Bucură-te, Sfinte Prea Cuvioase Părinte 
Grigorie! 


Condacul al 2-lea 


Văzându-se pe sine sfântul izbăvit de grijile 
lumești, tăinuindu-se de slugile sale, a alergat 
la părintele şi păstorul care l-a învățat rânduiala 
vieţii sihăstreşti şi l-a trimis a se nevoi cu pust- 
nicii cei ce petreceau acolo aproape de dânsul 
și cu care a cântat lui Dumnezeu: Aliluia! 


Icosul al 2-lea 


Înțelegerea cea răzvrătită a răucredincio- 
sului egumen cunoscându-o, cu îndrăzneală l-ai 
înfruntat în sobor mustrându-l; iar el, trufaşul, 
mâniindu-se, a poruncit să te bată fără de milă; 
tu însă, primind mulțimea loviturilor ca niște rouă 
cerească, mulțumit-ai lui Dumnezeu; pentru care 
noi, lăudând râvna ta cea dumnezeiască, grăim ție: 

Bucură-te, că ai vădit cu îndrăzneală eresurile 

celor răucredincioși; 

Bucură-te, că ai fugit de locuirea cea împreună 
cu dânșu, 

Bucură-te, că pentru dreapta credință primind 
răni, te bucurai ca Apostolii; 

Bucură-te, apărătorul dogmelor celor sobomi- 
cești şi apostolești; 

Bucură-te, râvnitorul vieţii îngerești; 

Bucură-te, locuitorul pustiei cel ales; 

Bucură-te, că prin vărsările lacrimilor ai stins 
focul păcatului; 

Bucură-te, că prin stările la privegheri ai 
adormit valurile patimilor; 

Bucură-te, căci cu dumnezeiasca smerenie 
ai smerit răutatea vrăjmașilor diavoli; 

Bucură-te, că nu te-ai amăgit de nălucirile lor 
cele prefăcute în chip de lumină; 

Bucură-te, că prin sihăstrie te-ai arătat ca un 
pom răsădit lângă izvoarele apelor: 

Bucură-te, căci cu lucrarea cuvântului te-ai 
arătat vie mult roditoare; 

Bucură-te, Sfinte Prea Cuvioase Părinte 
Grigorie! 


Condacul al 3-lea 


Puterea Celui Prea Înalt prin rugăciunile tale 
cele primite pogorându-se, a gonit pe diavolii 
care te supărau şi te luptau spre păcatul trupesc; 
de care izbăvindu-te în vis prin venirea Prea 
Curatei Maicii lui Dumnezeu ce s-a arătat în 
chipul maicii tale, ai cântat lui Dumnezeu: 
Aliluia! 

Icosul al 3-lea 


Având dorire să vezi pe fratele tău cel după 
trup, ai trimis la dânsul pe ucenicul tău; iar tu, 
ind cuprins de lumina cerească ce s-a pogorât 
peste tine, ai petrecut în bună mireasmă multe 
zile, până ce s-a întors ucenicul; atunci te-ai 
deșteptat, iar el, înțelegând acea taină prea- 
mărită, a grăit către tine: 

Bucură-te, văzătorule de cerești vedenii; 

Bucură-te, lăcaş de cerească lumină; 

Bucură-te, că prin buna mireasmă a ei te-ai 
izbăvit de curgerea sângelui; 

Bucură-te, că printr-însa ai scăpat de patimi 
şi de supărările diavolilor; 

Bucură-te, că răstignindu-te lumii, Domnului 
te-ai adus jertfă; 

Bucură-te, căci, cu sudonle sihăstriei, ai stins 
cărbunii patimilor; 

Bucură-te, că ai fost pildă tuturor spre mântuire; 

Bucură-te, că pe mulţi mântuiţi, ai adus 
Domnului; 

Bucură-te, temelia cea neclintită a pustni- 
ceştilor strădanii; 

Bucură-te, că ai înflorit ca un trandafir şi 
crin bine mirositor în văile sihăstriei; 

Bucură-te, că de la cer ai primit dar în chipul 
focului; 

Bucură-te, că ai strălucit mai mult decât soa- 
rele; 

Bucură-te, Sfinte Prea Cuvioase Părinte 
Grigorie! 

Condacul al 4-lea 


Vifor de gânduri îndoite având sfântul pentru 
vedenia de care a fost uimit în multe zile, a chemat 
pe unchiul şi părintele său, Simeon, ca să vină 
la dânsul; de la care luând bună încredințare că 
vedenia aceea n-a fost de la întunecații diavoli, 
ci dumnezeiască şi îngerească, a cântat lui 
Dumnezeu: Aliluia! 


Icosul al 4-lea 


Auzit-ai glas din cer strigându-te ca pe 
patriarhul Avraam: ieși din pământul tău și din 
rudenia ta și mergi în pământul în care vei 
putea sluji lui Dumnezeu; și îndată ascultând 
dumnezeiasca poruncă, sculându-te, te-ai dus; 
pentru aceea grăim: 

Bucură-te, că te-ai făcut următor lui Avraam 
cu credință; 

Bucură-te, căci ca dânsul ai părăsit patria și 
neamul; 

Bucură-te, cu Isaac, moştenitorule al credinţei; 

Bucură-te, cu Iacov, minte văzătoare de 
Dumnezeu; 

Bucură-te, noule Moise, cu nerăutatea; 

Bucură-te, noule David, cu blândeţea; 

Bucură-te, că te-ai arătat nouă lov cu răbdarea; 

Bucură-te, că ai râvnit credinţa lui Iosif; 

Bucură-te, că pentru credinţă te-ai aprins cu 
râvnă ca Ilie; 

Bucură-te, căci cu îndrăzneală ai mustrat ca 


Botezătorul; 

Bucură-te, bărbat al doririlor duhului, noule 
Daniuile; 

Bucură-te, prooroc văzător de cele viitoare; 

Bucură-te, Sfinte Prea Cuvioase Părinte 
Grigorie! 


Condacul al 5-lea 


Stea nerătăcită mult-luminoasă povăţuită de 
Duhul Sfânt te-ai arătat în pustietăţi şi în oraşe, 
strălucind cu minunile, diavolii gponind și bolile 
tămăduind; pentru care, de către toţi vestin- 
du-se minunile tale, cu mulțumită se aduce lui 
Dumnezeu cântare: Aliluia! 


Icosul al 5-lea 


Văzând popoarele faptele tale cele bune și 
viaţa ta cea mai presus de om, cu credință au 
alergat ca la un trimis al lui Dumnezeu, primind 
folosul cerenlor, cu care şi noi, împărtăşindu-ne 
de facerile tale de bine, după Evanghelie prea- 
mărind pe Tatăl ceresc, cu mulțumire cântăm ţie: 

Bucură-te, că ai îmbogăţit pe cel sărac din 
Priconis ca marele Nicolae; 

Bucură-te, că te-ai arătat cu blândeţe către 
cel ce te-a bătut ca pe o iscoadă; 

Bucură-te, că ai vădit avuția lui Mercurie că 
era din nedrepte agoniseli; 

Bucură-te, că ai izbăvit din mare pe călu- 
gărul ce-ţi slujea ţie; 

Bucură-te, că la Roma te-ai arătat făcător de 
minuni; 

Bucură-te, că de acolo ai fugit de lauda oame- 
nilor; 

Bucură-te, că în Sicilia ai gonit pe balaurul 
ce se pornise asupra ta; 

Bucură-te, că acolo pe femeia cea desfrâ- 
nată o ai îndreptat la pocăință; 

Bucură-te, căci cu rugăciunea ta către 
Dumnezeu ai îmblânzit pe cetăţenii idrisini,; 

Bucură-te, că în chip nevăzut ai trecut prin 
oastea de saracini; 

Bucură-te, că ai vindecat mâna ce se uscase 
a saracinului, pe care o ridicase ca să te junghie; 

Bucură-te, căci cu rugăciunile tale s-a 
tămăduit cel îndrăcit; 

Bucură-te, Sfinte Prea Cuvioase Părinte 
Grigorie! 


Condacul al 6-lea 


Propovăduitor, purtător de Dumnezeu fiind, 
ai învățat a ne închina Treimii în Unime și 
Unimii în Treime și, făcându-te vas ales ca 
marele Pavel, te-ai apnins de râvnă, dorind muce- 
nicie pentru sfintele icoane; iar Dumnezeu 
te-a păzit în viața aceasta ca să foloseşti multora 
care au cântat Lui: Aliluia! 

Icosul al 6-lea 


Strălucind tu ca al doilea Pavel în Tesalonic, 
petreceai în multe lipsuri dintre cele ale vieţii 
trupeşti; dar Dumnezeu, purtând grijă de tine, 
te hrănea prin cinstita femeie, ca pe Ilie prin corbi 
și ca pe Daniil în groapa leilor, prin îngeri, iar 
noi, lăudând credinţa ce aveai către Dumnezeu 
în Care ai nădăjduit, grăim ţie: 

Bucură-te, că în multă lipsă fiind nu ai slăbit 
nevoinţele sihăstriei; 

Bucură-te, că pentru dragostea lui Hrisos ai 
răbdat foamea și lipsa de îmbrăcăminte; 

Bucură-te, că ai folosit pe femeia cea săracă 
cu izvorârea de smoală; 

Bucură-te, că ai vădit pe cel ce ascunsese din 
milostenia cea rânduită pentru săraci; 

Bucură-te, că ai tămăduit pe cel nebun îndră- 
cit ce sărise în spatele tău; 

Bucură-te, că ai vădit pe călugărul ce se pre- 
făcea că este îndrăcit; 

Bucură-te, căci cunoscând vicleşugurile diavo- 
lilor, ca pe nişte păianjeni le-ai risipit; 

Bucură-te, că întru toate desăvârşit i-ai rușinat 
pe ei; 

Bucură-te, că mai înainte a: spus pristăvirea 
stâlpnicului şi a celor doi fraţi; 

Bucură-te, că asemenea ai vestit şi altui 
bătrân să-şi gătească mormântul; 

Bucură-te, căci, cunoscând cu duhul, ai înfrun- 
tat pe cel ce nu îngropase pe cel mort găsit pe 
cale; 

Bucură-te, că deşteptezi mintea celor ce sunt 
îngropați în mormântul lenevirii; 

Bucură-te, Sfinte Prea Cuvioase Părinte 
Grigorie! 


Condacul al 7-lea 


Vrând odinioară să mergi în părțile slove- 
nilor spre a viețui în mai multă liniște acolo, 
mergând puţin pe cale, te-ai întors degrabă, căci 
ai cunoscut urgia lui Dumnezeu ce era să cadă 
peste puţin timp asupra lor, iar ucenicul tău, 
spăimântându-se de mai înainte cunoștința ta, a 
cântat lui Dumnezeu: Aliluia! 


Icosul al 7-lea 


Arătat-a Dumnezeu prin tine minune prea- 
mărită cu boierul cel închis în temniţă, căci, 
hotărât fiind el de pierzare, ai cunoscut aceasta 
cu darul lui Dumnezeu, pentru care, asemă- 
nându-te marelui Nicolae, îndată ai alergat la 
mai-marele cetăţii şi cu multe rugăciuni l-ai 
izbăvit din amara moarte; iar el, aducându-ţi 
mulțumire, a grăit către tine: 

Bucură-te, izbăvitorul celor osândiţi la moarte; 

Bucură-te, ajutătorul celor în primejdii; 

Bucură-te, că ai fost liman celor învăluiţi de 
marea acestei vieţi; 

Bucură-te, că din nevoi se izbăveau şi se izbă- 
vesc cei ce cheamă numele tău; 

Bucură-te, că mai înainte, cunoscând veni- - 
rea ucenicului tău, l-ai întâmpinat; 

Bucură-te, că ai izbăvit de moarte pe cel 
mușcat de viperă; 

Bucură-te, că ai izbăvit pe fecioară de durerea 
ochilor şi de orbire; 

Bucură-te, că ai tămăduit de răceală pe cel 
bolnav ce se culcase pe patul tău; 

Bucură-te, că ai tămăduit pe cel bolnav de 
Înguri prin îmbrăcarea cu rasa ta; 

Bucură-te, că ai izbăvit pe o femeie săracă, 
bolnavă de durerea capului; 

Bucură-te, că ai gonit pe diavolul din călu- 
gărul ce se chinuia rău; 

Bucură-te, primeşte de la noi, cei supăraţi de 
diavoli, de trup şi de lume; 

Bucură-te, Sfinte Prea Cuvioase Părinte 
Grigone! 


Condacul al 8-lea 


Străină viață petrecând pe pământ, fericite 
părinte Grigorie, cu totul ţi-ai înălţat mintea 
către cele cerești, minunând pe îngeri şi pe 
oameni cu răbdarea ta; pentru aceasta acum, 
luând răsplătire de la Dumnezeu, cânți Lui 
neîncetat împreună cu îngerii: Aliluia! 


Icosul al 8-lea 


Cu trupul ai fost întru cei de jos, ca un om, 
iar cu mintea nu te-ai dezlipit de cele de sus; 
pentru această te-ai învrednicit a scoate foc din 

gura ta, care ţi-a luminat faţa mai mult decât 
soarele; de care înfricoşându-se ucenicul tău, 
i-ai poruncit ca până la sfârşitul tău să păzească 
taina, ferindu-te de laudele oamenilor, deci şi 
noi cu dânsul grăim ţie: 

Bucură-te, cel ce ai lucrat privind spre cele 
de sus; 

Bucură-te, că întotdeauna ai privit la sfârşitul 
lucrării cea de Dumnezeu iubită; 

Bucură-te, că pentru neîncetatele rugăciuni 
ai primit de la Dumnezeu sabie aurită; 

Bucură-te, căci cu dânsa ai tăiat spinul păca- 
tului; 

Bucură-te, că în trup fiind ai auzit cântare 
îngerească; 

Bucură-te, că prin curăţia minţii te-ai învred- 
nicit de taine dumnezeieşti ca acestea; 

Bucură-te, căci, cu voinţa cea îndreptată 
spre Dumnezeu, te-ai îndumnezeit după dar; 

Bucură-te, că în trup te-ai făcut locaş curat 
Prea Sfintei Treimi; 

Bucură-te, că în chip nevăzut ai mers cu loan, 
ucenicul tău, pe cale; 

Bucură-te, că de multe ori te arătai unchiului 
tău în vremea rugăciunii; 

Bucură-te, că mai înainte apucând ai mântuit 
pe stâlpnicul ce era să cadă în păcat; 

Bucură-te, grăim ţie cei ce ne izbăvim de toate 
păcatele în toată vremea; 

Bucură-te, Sfinte Prea Cuvioase Părinte 
Grigorie! 

Condacul al 9-lea 


Toată latura Decapoliei, Asia, Bizanțul, 
Tesalia, Roma, Răsăritul şi Apusul propovă- 
duiesc lucrarea minunilor tale, cu care pe mulți 
din dureri şi din necazuri i-ai izbăvit, vred- 
nicule de minune, pe cei ce au cântat lui 
Dumnezeu: Aliluia! 


Icosul al 9-lea 


Retorii cei mult-bârfitori, care se fălesc numai 
cu filosofia cea deşartă, nu pricep cum tu, în trup 
muritor fiind, ai biruit toate hotarele firii, vie- 
țuind ca unul fără de trup cu darul lu: Dumnezeu; 
iar noi, mulțumire aducând Celui Ce te-a mărit 
în viață şi după moarte, cântăm ţie: 

Bucură-te, că prin multă strădanie ai câşti- 
gat înțelepciunea cea de sus; 

Bucură-te, cel ce ai defăimat înţelepciunea 
cea deşartă; 

Bucură-te, cel ce ai fost dulce la cuvânt și 
mângâietor în învățături; 

Bucură-te, cel ce multe cetăți le-ai izbăvit 
din rătăcirea idolilor; 

Bucură-te, căci corabia Bisericii lui Hristos 
la liman bun a ajunge te-ai nevoit; 

Bucură-te, că pentru dânsa te-ai primejduit 
până la moarte; 

Bucură-te, că pentru dragostea lui Hristos 
te-ai nevoit până la vărsarea sângelui; 

Bucură-te, căci cu râvna dreptei credinţe 
te-ai făcut mucenic fără de sânge; 

Bucură-te, că ai mărturisit pe Hristos a fi 
Dumnezeu şi om; 

Bucură-te, că icoană ai zugrăvit întrupării Lui; 

Bucură-te, căci cu focul duhului ai ars bârfele 
ereticilor, ca pe niște neghină și pleavă; 

Bucură-te, căci cu lopata dreptei credințe 
le-ai vânturat pe ele; 

Bucură-te, Sfinte Prea Cuvioase Părinte 
Grigorie! 


Condacul al 10-lea 


Voind a te asemăna Stăpânului Hristos, cu 
nerăutate ai iubit pacea şi dragostea și n-ai răs- 
plătit rău pentru rău; ci pentru cei ce s-au năpustit 
Şi te-au bătut,te-a: rugat ca şi Acela pentru 
răstignitorii Lui și ca întâiul mucenic Ștefan 
pentru cei ce l-au ucis cu pietre; cu care acum, 
bucurându-te, cânți lui Dumnezeu: Aliluia! 


Icosul al 10-lea 


Zid nebiruit împotriva patimilor şi turn nesur- 
pat al curăţiei te-ai arătat, părinte cuvioase, căci, 
cu privegherea gonind somnul lenii, te-ai făcut 
casă Duhului Sfânt şi nici măcar în somn sau 
în vis n-au putut diavolii cu năluciri să te înșele; 
pentru care noi, lăudându-te, grăim către tine: 

Bucură-te, păzitorul cel ales al fecioriei; 

Bucură-te, că urmarea lui Hristos ca Pavel 
în trupul tău o a: purtat; 

Bucură-te, că eşti numit cu numele prive- 
gherii; 

Bucură-te, că te-ai învrednicit de cămara 
cea de mire a Mântuitorului Hristos; 

Bucură-te, slujitorule al Preacuratei Fecioare 
și Maicii lui Dumnezeu; 

Bucură-te, apărătorule al cinstite: Sale icoane; 

Bucură-te, că prin alegerea lui Dumnezeu 
ca un vrednic ai primit preoția; 

Bucură-te, că ai adus lui Hristos jertfă cu inimă 
curată; 

Bucură-te, că pe mulți i-ai tras din adâncul 
pierzării de suflet; 

Bucură-te, că pe mulţi i-ai făcut îngeri la minte; 

Bucură-te, că din poftele cele necurate izbă- 
veşti pe mulţi; 

Bucură-te, că potoleşti aprinderea patimilor 
noastre celor trupeşti; 

Bucură-te, Sfinte Prea Cuvioase Părinte 
Grigorie! 


Condacul al 11-lea 


Împăratul împăraţilor şi Dumnezeu, vrând 
să te cheme la Sine ca să-ți răsplătească cu bogate 
daruri pentru multe ostenelle tale, a îngăduit 
să pătimești de boală cumplită; din care, după 
rugăciunea ta izbăvindu-te, a: cerut boala hidro- 
picii, prin care s-a făcut mai mult arătată răbda- 
rea ta; iar tu până la sfârşit a: dat lui Dumnezeu 
laudă, cântând: Aliluia! 

Icosul al 11-lea 


Făclie primitoare de lumină înţelegătoare te 
cunoaștem pe tine, părinte, că râvnind la bună- 
tățile cuvioşilor celor mai înainte de tine, te-ai 
aprins de dumnezeiescul foc, pe care Domnul 
a venit să-l arunce pe pământ şi ai ars toată mate- 
ria cea poftitoare de cele de jos şi către cunoş- 
tința cea dumnezeiască ai povăţuit pe cei ce au 
năzuit către tine; pentru care gră:im ţie: 

Bucură-te, că întru toate te-ai făcut următor 
al marelui Antonie; | 

Bucură-te, cel ce cunoşti gândunle ca marele 
Eftimie; 

Bucură-te, cel ce înfrânezi poftele ca Sava 
sfințitul; 

Bucură-te, învăţătorule al pustiei ca marele 
Teodosie Chinoviarhul; 

Bucură-te, cel ce iubeşti tăcerea ca marele 
Arsenie; 

Bucură-te, cel ce îndrepți spre pocăință ca 
Efrem Sirul; 

Bucură-te, stâlp al răbdării și făcătorule de 
Minuni; 

Bucură-te, apărătorule al dreptei credinţe 
ca mărturisitorii Maxim și Teodor Studitul; 

Bucură-te, că ai vieţuit în blândeţe și în nerău- 
tatea inimii; 

Bucură-te, că te-ai făcut comoară a toată fapta 
bună; 

Bucură-te, că prin aceasta te-ai făcut bună- 
mireasmă a lui Hristos; 

Bucură-te, că te desfătezi întru viața veselie: 


celei de taină; | 
Bucură-te, Sfinte Prea Cuvioase Părinte 
Grigorie! 


Condacul al 12-lea 


Vrând unchiul şi părintele tău să te vadă mai 
înainte de a trece tu din viaţa aceasta, ţi-a scris 
să mergi la dânsul, aflându-se el închis pentru 
sfintele icoane; iar tu, fericite, deşi erai cuprins 
de boală, ai mers cale îndelungată, ca un diamant 
mult-răbdător şi, sărutându-vă unul pe altul şi 
duhovniceşte bucurându-vă, v-aţi despărțit; şi 
după pătimirea unui an deplin în boală cumplită, 
ai adormit somnul cel cuvios al sfinților, cântând 
lui Dumnezeu: Aliluia! 


Icosul al 12-lea 


Cântând adormirea ta, te lăudăm ca pe cel ce 
bine te-ai nevoit, alergarea ai săvârşit, credința 
ai păzit; pentru care mărturie este cinstitul tău 
trup, care cu darul lui Dumnezeu se păzeşte 
întreg şi nestricat. Din el culegem noi nenu- 
mărate tămăduiri de boli, de faceri de minuni, 
grăind ție cu credinţă: 

Bucură-te, cel ce ai fost înger în trup şi acum 
dănţuieşti cu Ingerii; 

Bucură-te, Sfinte, care te veseleşti cu toți Sfinţu; 

Bucură-te, cu Apostolii şi Mucenici vorbitorule; 

Bucură-te, cu Cuvioşii şi cu Drepţii locuitorule; 

Bucură-te, că după trup ţi-a fost naşterea şi 
creșterea Decapolia; 

Bucură-te, că în veci moşteneşti Ierusalimul 
cel de sus; ÎN 
Bucură-te, comoara neprețuită a țării Valahiei; 
Bucură-te, că de multe feluri de primejdii pe 
aceasta o păzești; | 
Bucură-te, lauda cea de cinste a Sfintei 
Mănăstiri Bistriţa; | 
Bucură-te, podoaba a tot clerul bisericesc; 
Bucură-te, mângâierea celor deznădăjduiţi; 
Bucură-te, buciiria celor scârbiţi; 
Bucură-te, Sfinte Prea Cuvioase Părinte 
Grigorie! 
Condacul al 13-lea 


O, Părinte Sfinte, Prea Cuvioase Grigorie, 
plăcutule al lui Hristos şi ajutătorul tuturor 
celor în nevoi, care în viața ta pe pământ după 
Evanghelie ai fost lumina lumii, iar după moarte, 
din purtarea de grijă a lui Dumnezeu, ai fost 
dat păzitor acestei țări creștinești (şi acestui 
sfânt lăcaş) prin aducerea sfintelor tale moaşte, 
primind acum acest puţin dar de la noi smeriţii, 
mijloceşte către Dumnezeu ca în veacul acesta 
să ne izbăvească de toată primejdia şi neputința, 
iar în cel viitor de veşnicele chinuri și împreună 
cu tine să ne învrednicească în pământul celor 
vii să cântăm Lui: Aliluia. 

Acest condac se zice de trei ori. 

Apoi se zice iarăşi lcosul întâi: Ingerească 
viaţă alegând a petrece pe pământ, părinte... 
și Condacul întâi: Apărătorul nostru şi folo- 
sitorul cel fierbinte... 

După aceea zicem aceste rugăciuni: 

Rugăciunea întâi 


O, Prea Cuvioase Sfinte Grigorie, credem 
că încă în trup viețuind te-ai făcut lăcaş Sfintei 
Treimi, la Care acum mutat fiind, neîncetat te ropi 
împreună cu toți Sfinţii și cu Preacurata Maică 
lui Dumnezeu pentru întărirea sfintelor bise- 
rici, a patriarhilor, a împăraţilor, a domnilor, a 
supușilor, a preoţilor, a călugărilor şi pentru sănă- 
tatea și mântuirea tuturor dreptcredincioșilor 
creștini. Cu umilință cădem la sicriul sfintelor tale 
moaște și le sărutăm cu dragoste, rugându-te: întă- 
reşte şi păzeşte acest sfânt locaș, pe care i l-ai ales 
sălaș, această sfântă mănăstire care te are pe tine 
întru sine, precum şi toate orașele și pe toţi locui- 
torii din ele. Nu trece cu vederea nici pe cei ce 
năzuiesc la sfintele tale moaşte, care cu credință 
căzând se închină și le sărută, rugându-se a li se 
dărui sănătate și izbăvire de supărarea duhu- 
rilor necurate și de alte boli nenumărate, care 
dobândindu-şi dorita izbăvire şi sănătate, 
împreună cu noi lui Dumnezeu să-I înălțăm slavă, 
iar ţie pentru datornica mulţumire îți aducem 
icoasele acestea întru care mărim şi lăudăm 
nevoinţele tale, privegherile, posturile, rugăciu- 
nile, luptele cu diavolii, bătăile şi toate ale tale 
fapte bune, pentru care toţi zicem: bucură-te, 
preafericite Părinte, preînțelepte Grigorie! 


Rugăciunea a doua 


O, întru tot Sfinte Prea Cuvioase Părinte 
Grigorie, cel ce din pruncie te-ai dat pe tine 

Domnului, rănindu-te de focul dragostei: Lui şi 
părăsind toate deşertăciunile lumii ca pe nişte 
gunoaie, lăsând şi pe părinţii tăi, ai urmat cu toată 
dragostea după Dânsul, ubindu-L. mai mult decât 
toate bunătăţile cele trecătoare ale lumii acesteia. 
Că luminându-ţi-se ochii sufletului tău, cu toată 
curăţia i-ai slujit ca un înger în trup Lui, Celui 
Care te-a preamărit cu darul faceri de minuni în 
viaţă și după moarte, că așa măreşte Dumnezeu 
pe cei ce-L. slăvesc pe El. De la Care, fencate, după 
multe trude şi osteneli a: aflat har şi milă, că, sfin- 
țindu-te, priveşti cu cetele îngereşti la lumina cea 
preadulce a Prea Sfintei Treimi. Rugămu-te dar, 
sfinte al lui Dumnezeu, primeşte aceste rugăciuni 
de la noi, slugile tale, care nădăjduim la ajutorul 
tău, cei ce ne-am îmbogăţit cu sfintele tale moaște, 
care cu darul lu: Dumnezeu revarsă mireasmă 
bună și încuviinţată celor credincioşi. Deci, 
avându-te către Milostivul Dumnezeu bun părti- 
nitor, aducem ţie această puţină rugăciune şi fii 
folositor şi rugător pentru noi către Dumnezeu, 
ca prin rugăciunile tale să lim apărați de duşmanii 
noştri văzuţi şi nevăzuți, ca, izbăvindu-ne de 
toată ispita şi necazul cel negândit şi neașteptat 
şi de chinurile cele veşnice ce vor să fie, să aflăm 
milă în ziua Judecăţii. Şi învrednicindu-ne şi noi 
cu tine de nespusele bunătăţi, privind lumina 
cea preadulce şi desfătată a feţei lui Dumnezeu, 
să slăvim pe Tatăl şi pe Fiul şi pe Sfântul Duh, 
acum ȘI pururea Şi în vecii vecilor. Amin. 


80 


% 


m 














CINSTITUL PARACLIS 
AL PREA CUVIOSULUI 
„PĂRINTELUI NOSTRU 
GRIGORIE DECAPOLITUL 


Se zic rugăciunile începătoare de la acatist 
(pag. 36) şi apoi următoarele: 


Doamne miluiește (de ]2 ori). 


Veniţi să ne închinăm Împăratului nostru 
Dumnezeu. 

Veniţi să ne închinăm şi să cădem la Hristos, 
Împăratul şi Dumnezeul nostru. A 

Veniţi să ne închinăm și să cădem la Însuşi 
Hristos, Împărat Dumnezeul nostru. 


Psalmul 142 (vezi pagina 59). 


Dumnezeul este Domnul şi S-a arătat nouă, 
bine este cuvântat Cel ce vine întru numele 
Domnului (de 3 ori) şi troparele următoare: 


Glasul al 3-lea 


Chip te-ai făcut înfrânării şi prin dumneze- 
iescul Duh pe toți ai luminat. Alergarea dreptei 
credințe o a: săvârşit şi cu învățăturile tale lumea 
ai luminat şi ai mustrat cugetele celor răucre- 
dincioși. Părinte Preacuvioase Grigorie, pe 
Finistos Dumnezeu roagă-L să ne dăruiască nouă 
mare milă. 

Slavă... şi acum... A Născătoarei 


Pre tine, ce a: mijlocit mântuirea neamului 
nostru, te lăudăm, Născătoare de Dumnezeu 
Fecioară. Căci cu trupul cel luat dintru tine, Fiul 
tău şi Dumnezeul nostru, prin Cruce luând 
patimă, ne-a izbăvit pre noi din stricăciune, ca 
un iubitor de oameni. 


Psalmul 50 (vezi pagina 60). 


CANONUL SFÂNTULUI 
GRIGORIE DECAPOLITUL 


Cântarea I, glasul al 8-lea 


Irmos: „Apa trecând-o ca pe uscat şi din rău- 
tatea egiptenilor scăpând israeliteanul, striga: 
Izbăvitorului şi Dumnezeului nostru să-I 
cântăm. 

Pripeală: Sfinte Preacuvioase Părinte 
Grigorie, roagă-te lui Hristos Dumnezeu pentru 
noi. (Se repetă înainte de toate troparele care 
nu au: Slavă... şi acum...) 


Smeritul meu suflet, omorât cu dulcețile trupu- 
lui, înviază-l, părinte Grigorie, cu rugăciunile 
tale, că viaţa cea veşnică ai dobândit-o, omorând 
pe omul cel vechi cu nevoințele postniciei. 

Infrânându-ţi dulceţile trupului cu puterea 
minții, din pruncie te-ai făcut vas ales Duhului, 

părinte, arătând lucrurile Lui prin blândeţe şi 
smerenie, văzătorule de Dumnezeu. 


Slavă... 


Cu iubire dumnezeiască, poftele trupului le-ai 
veştejit şi ţi-ai dobândit soție curăţia, fericite, 
din care s-au născut ţie fii bunătățile prea- 
mărite, care te-au făcut pe tine dar bineprimit 
lui Dumnezeu. 


Și acum... 


Ceea ce eşti scară cerească care ajunge de la 
pământ la cer, prin care Cuvântul lui Dumnezeu 
cu oamenii S-a unit, Preacurată, binecuvântată, 
minune negrăită, vedere necuprinsă cu mintea, 
miluieşte pe cei ce se roagă ţie. 


Cântarea a 3-a 


Irmos: „Doamne, Cela Ce ai făcut cele de 
deasupra crugului ceresc și ai zidit Biserica, Tu 
pe mine mă întărește întru dragostea Ta, că Tu 
ești marginea doririlor și credincioșilor întărire, 
Unule Iubitorule de oameni . 

In muntele faptelor bune alergând, cuvioase, 
ai intrat în norul privirii la cele de sus și ai 
cunoscut pe cât ai putut cuprinde pe Cel necu- 
prins de fire, fiind plin de lumină, părinte. 

Cel Ce S-a născut în peşteră pentru mân- 
tuirea neamului omenesc, pe tine cel ce ai 
locuit în peşteră, preafencite, cu lumina cerească 
te-a luminat, ca pe Pavel, luminos arătându-te, 
părinte Grigorie. 

Slavă... 


Ușa cea cerească, Preacurată Maica lui 
Hristos, ție, celui împresurat de asupririle diavo- 
leşti, părinte, ţi-a dat aripi și puternic asupra 
protivnicului te-a făcut cu harul Duhului Sfânt 
și ai biruit toate uneltirile lui. 


Și acum... 


Bucură-te, ceea ce ai născut pe Domnul tutu- 
ror, bucură-te, ceea ce ai mijlocit viața oame- 
nilor, bucură-te, munte umbrit și netăiat, întărirea 
credincioşilor, bucură-te, ceea ce eşti cu totul 
fără de prihană. 


Următoarele stihiri se zic după Cântarea 
a 3-a şi a 6-a: 


Jzbăveşte din nevoi pe robii tăi, Născătoare 
de Dumnezeu, că toţi după Dumnezeu, la tine 
scăpăm, ca şi către un zid nestricat şi folositor. 

Caută cu milostivire, cu totul lăudată 
Născătoare de Dumnezeu, spre necazul cel 
cumplit al trupului meu și vindecă durerea 
sufletului meu. 


Preotul zice ectenia: Miluieşte-ne pe noi 
Dumnezeule... ja care pomeneşte pe cei pentru 
care se face paraclisul; Doamne miluieşte (de 
3 ori). Apoi preotul zice ecfonisul: Că milostiv 
și iubitor de oameni... 


şi îndată Sedelna, glasul al 4-lea: 

Cu dumnezeiasca strălucire fiind luminat, ai 
izgonit întunericul patimilor celor de suflet stri- 
cătoare, Grigorie pururea mărite; înălțându-te 
spre suirea nepătimirii cea prea curată, ai izvorât 
preamărite raze de tămăduiri, sălăşluindu-te în 
lumina cea neapusă a Împărăției lui Hristos. 


Slavă... și acum... 


Astăzi toată lumea s-a umplut cu bucurie 
întru praznicul cel binecuvântat al Născătoarei 
de Dumnezeu, strigând: Fecioară, tu ești cortul 
cel ceresc. 


Cântarea a 4-a 


Irmos: „Tu ești întărirea celor ce aleargă la 
Tine, Doamne, Tu ești lumina celor întunecați 
și pe Tine Te laudă duhul meu“. 

Cela Ce pentru noi străină pogorâre a avut, 
Grigorie, străin făcându-Se pentru bunătate, 
pe tine străin pentru Dânsul văzându-te, te-a 
primit și dumnezeiesc moştenitor al Împărăției 
Sale strălucit cu bunătăţile te-a făcut. 

Pentru Hristos, Cel ce S-a făcut prunc pentru 
noi, te-ai dus la şcoala ascultării, prunc cu nerău- 
tate făcându-te, de Dumnezeu înțelepțite părinte; 
şi cu dumnezeiasca smerenie, ai smerit răutatea 
vrăjmașilor, fericite Grigorie. 

Slavă... 


Cu ploile lacrimilor tale, părinte Grigorie, 
ca şi cu niște rouă dumnezeiască adăpându-te, 

întru toată fapta bună ai sporit; toată roada 
bunătăţii ai înflorit; ca un pom roditor, lângă 
izvoarele apelor răsădit, ai adus roadele desă- 
Vârșirii în pustie. 

Și acum... 


Maica lui Dumnezeu binecuvântată, cu totul 
fără prihană, rănile sufletului meu vindecă-le, 
desfătările trupului-stinge-le; inima mea cea 
întunecată lumineaz-o; împacă mintea mea și 
mă izbăveşte de toată vătămarea şi năvălirea 
vrăjmașilor. 


Cântarea a S-a 


Irmos: „ Luminează-ne pe noi, Doamne, cu 
poruncile Tale și cu braţul Tău cel prea înalt; pacea 
Ta dă-o nouă, lubitorule de oameni“. 

Cu lucrarea cuvântului, viţă aducătoare de 
roadă te-ai arătat, cuvioase, care aduce struguri 
de fapte bune, care dau din sine vin duhovni- 
cesc de mântuire, părinte, veselind inimile 
credincioșilor. | 

Roma cea mărită, părinte, de la Răsărit, pre 
tine luminător neapus te-a primit prin credință 
ȘI s-a luminat cu darurile tale cele cinstite; că 
pe Hristos ai avut în suflet ca o lumină, lumi- 
nând pe cei ce te văd pe tine, părinte. 


Slavă... 
Pe şarpele ce se târa și păzea călcâiul tău, 
Grigorie, cu dumnezeiasca priveghere, în căile 

vieții umblând ca o slugă a lui Dumnezeu, ca 
un lucrător al poruncilor lui, l-ai omorât cu 
puterea Duhului. 


Și acum... 


Folositoare lumii, Maică pururea Fecioară, 
tu mă ajuţi şi mă povăţuieşti la calea cea 
dreaptă și conduci la cărănile dreptăţii gândul 
meu și mișcările sufletului meu. 


Cântarea a 6-a 


Irmos:,, Curăţește-mă, Mântuitorule, că multe 
sunt fărădelegile mele şi mă ridică din adâncul 
răutăților, rogu-mă; căci către Tine am strigat 
şi mă auzi, Dumnezeul mântuirii mele“. 

Cu voinţa cea către Dumnezeu fiind îndumne- 
zeit, preasfinţite, prin vedeniile cele tainice și 
dumnezeieştile strălucin, ca un proroc îndumne- 
zeit şi ca o slugă a lui Dumnezeu, te-ai învrednicit 
de dumnezeiescul dar. 

În linişte și tăcere viaţa ta petrecând, Grigorie, 
te-ai arătat mai presus decât valurile lumeşti 
și mai înalt decât patimile şi străin a tot ce este 
pământesc. 


Slavă... 


Ca o oglindă curată ai primit dumnezeiasca 
rază ŞI ai împodobit ca un vas sfinţit Biserica 
cea de sus, Grigorie, şi ai luminat adunarea celor 
întâi născuţi. 


87 








Și acum... 















Marie, Maica Preacurată, palat al 
Împăratului, pe mine,cel ce m-am făcut necu- 
rat, peşteră tâlharilor, curăţeşte-mă cu rugă- 
ciunile tale, arătându-mă Biserică sfântă Celui 
Ce S-a născut din tine. 


Preotul pomeneşte pe cei pentru care s-a 
Jăcut Paraclisul, aşa cum s-a arătat după 
Cântarea a 3-a. 

Apoi ecfonisul şi condacul glasului al 3-lea. 


Soare luminos, pe tine biserica te cunoaşte, 
care cu podoabele faptelor bune şi cu razele 
tămăduinlor pe toţi luminezi, a lui Hristos slugă. 
Pentru aceasta prăznuim dumnezeiasca pome- 
nirea ta şi cinstim nevoințele tale, preafericite 
părinte, înțelepte Grigorie. 

























Prochimen, glasul al 4-lea 


Cinstită este înaintea Domnului moartea 
cuvioşilor Lui. 

Stih:Ce vom răsplăti Domnului pentru toate 
câte ne-a dat nouă. 


Preotul: Domnului să ne rugăm 

Credincioşii: Doamne, miluiește. 

Preotul: Că Sfânt eşti, Dumnezeul nostru... 

Credincioşii: Amin. 

Preotul: Şi pentru ca să ne învrednicim 
noi a asculta Sfânta Evanghelie,pe Domnul 
Dumnezeul nostru să-L rugăm. 

Credincioşii: Doamne miluieşte (de 3 ori). 

Preotul: Cu înţelepciune drepți, să ascultăm 
Sfânta Evanghelie. Pace tuturor. 

Credincioşii: Şi duhului tău. 

Preotul: Din Sfânta Evanghelie cea de la 
Luca citire, 

Credincioşii: Slavă 'Ţie, Doamne, slavă Ţie. 

Preotul: Să luăm aminte. 

Urmează Evanghelia pe care, în lipsă de preot, 
poate s-o citească şi un simplu credincios, cu 
roată smerenia, dragostea şi cu toată frica. 


„În vremea aceea, sta lisus în loc şes și mulţime 
multă de ucenici ai Săi și mulțime mare de popor 
din toată ludeea, din Ierusalim și de pe țărmul 
Tirului şi al Sidonului, care venise ca să-L asculte 
şi să se vindece de bolile lor. Și cei chinuiţi de 
duhuri necurate se vindecau. Și toată mulțimea 
căuta să se atingă de EI, că putere ieşea din El 
și îi vindeca pe toți. Și EL, ridicându-şi ochii spre 
ucenicii Săi, zicea: Fericiţi, voi, cei săraci, că 
a voastră este Împărăţia lui Dumnezeu. Fericiţi 
voi, care flămânziţi acum, că vă veţi sătura. 
Fericiţi cei ce plângeți acum,că veţi râde. Fericiţi 
veți fi când oamenii vă vor uri pe voi și vă vor 
izgoni dintre ei și vă vor batjocori şi vor lepăda 
numele voastre ca rău din pricina Fiului Omului. 
Bucurați-vă în ziua aceea și vă veseliţi, că, iată, 
plata voastră multă este în cer“ (Luca 6,17-23). 


Credincioşii: Slavă 'Ție, Doamne, slavă Ţie. 

Slavă... glasul al 2-lea. 


Pentru rugăciunile preacuviosului tău 
Grigorie, Milostive, curățeşte mulțimea greşe- 
lilor noastre. 


Şi acum... 


Pentru rugăciunile Născătoarei de Dumnezeu, 
Milostive, curăţeşte mulțimea greşelilor noastre. 

Stih: Miluiește-ne, Dumnezeule, după mare 
mila Ta şi după mulțimea îndurărilor Tale, cură- 
țeşte toate fărădelegile noastre. 


Apoi: Stihira, glasul al 6-lea, cântată sau citită. 


Tinde mâinile tale către Dumnezeu, pentru 
cei ce năzuiesc la ajutorul tău, Grigorie, purtă- 
torule de Dumnezeu, prea înțelepte și te roagă 
pentru dânşii să se izbăvească de toată scârba 
și de mânia cea viitoare. 

Preotul zice: Mântuieşte, Dumnezeule, popo- 
rul Tău și binecuvântează moștenirea Ta... 

Credincioşii: Doamne, miluieşte (de 12 ori) 

Apoi ecfonisul: Cu mila şi cu îndurările şi 
cu iubirea de oameni.. 


Cântarea a 7-a 


Irmos: „Tinerii cei ce au mers din ludeea în 
Babilon oarecând, cu credinţa Treimii, văpaia 
cuptorului au călcat-o, cântând: Dumnezeul 
părinților noştri, bine ești cuvântat“. 

Cu vărsările lacrimilor ai stins focul păca- 
tului, apa nepătimirii şi izvoarele curate ale 

tămăduirilor izvorăști, părinte Grigorie, celor ce. 
cântă: bine eşti cuvântat, Dumnezeul părinților 
noștri. | 

Cu căruţa de văpaie a dragostei curate și a 
faptelor bune te-ai ridicat la înălțime, întru care 
ţi-ai agonisit viaţa, de Dumnezeu înțelepțite, 
strigând: bine ești cuvântat, Dumnezeul părin- 
ților noştri. 


Slavă... 


Valurile patimilor le-ai secat cu stările la 
priveghere şi, adormind cu somnul cel cuvios 
al sfinților, părinte Grigorie, la lumină ai 
trecut, strigând: bine eşti cuvântat, Dumnezeul 
părinţilor noștri. 


Și acum... 


Ceea ce ai născut Viaţa, Preacurată Fecioară, 
înviază-mă pe mine, cel ce sunt mort prin păcat 
miluiește-mă şi de pheenă izbăveşte-mă pre 
mine, cel ce cânt: bine eşti cuvântat, Dumnezeul 
părinților noştri. 


Cântarea a S-a 


Irmos: „Pe Împăratul ceresc, pe Care-L laudă 
oștile îngerești, lăudaţi-L și-L preainăltaţi întru 
loți vecii“. 


Prin rugăciunile tale către Dumnezeu, având 
răbdare, preafericite, ai dobândit ceea ce ai 
cerut cu credinţă, că noaptea dormind ţi s-a arătat 
îngerul ce ţi-a dat sabie de foc, care ţi-a tăiat 


Sul 








patimile inimii, şi cu foc dumnezeiesc te-a lumi- 
nat, curățindu-te cu mărire negrăită. 


Ca un soare prea luminos ai strălucit cu 
înțelepciunea şi te-ai arătat cu lumina faptelor 
bune, preacuvioase Grigorie, şi cu strălucirea 
minunilor ai revărsat raze în tot pământul, 
luminând pe cei ce cântă cu bună credinţă: 
Tineri binecuvântaţi, preoţi lăudaţi; popoare 
preaînălțați pe Hristos în veci. 


Binecuvântăm pe Tatăl, pe Fiul şi pe Sfântul 
Duh, Domnul. 


Cântare îngerească ai auzit, părinte Grigorie, 
în trup muritor fiind, din care ţi-ai îndulcit simţi- 
rile sufletului şi luminos te-ai cunoscut, stri- 
gând Stăpânului: Preoţi, binecuvântaţi, popoare, 
preainălțați pe Hristos în veci. 

Și acum... 


Ceea ce ai născut mai presus de cuvânt pe 
Judecătorul şi pe Domnul, pe Acela ca pe Fiul 
tău roagă-L, Preasfântă, ca în ceasul judecății 
de osândă şi de foc şi de întunericul cel nelu- 
minat și de scrâșnirea dinților să izbăvească pe 
cei ce cu dreaptă credință cântă: Popoare, prea- 
înălțaţi pe Hristos în veci. 


Cântarea a 9-a 


Irmos:,, Spăimântatu-s-au cerurile şi marginile 
pământului s-au cutremurat, că Dumnezeu 

S-a arătat oamenilor în trup, și pântecele tău s-a 
făcut mai desfătat decât cerurile. Pentru aceasta, 
pe tine, Născătoare de Dumnezeu, începătoriile 
celelor îngerești şi omeneşti te preamăresc'. 

Cu sudorile pustniciei ai stins cărbunii păca- 
tului și din cer în chipul focului ai luat harul 
care nu te-a ars, înțelepte, ci mai mult te-a rourat 
și puternic împotriva păcatului te-a arătat. 

Ca un trandafir şi ca un crin binemirositor 
ai înflorit în văile pustniciei, părinte Grigorie! 
Pentru aceasta trupul tău cel sfințit izvorăşte har 
cu îmbelşugare, că mireasmă plină de viaţă este 
și gura ta ca un potir plin de aromate s-a arătat. 

Astăzi împreună cu noi, adunarea pustni- 
cilor și a cuvioşilor se veseleşte. Patriarhii și 
proorocii, apostolii şi mucenicii, întru pome- 
nirea ta, Grigorie, împreună cu noi prăznuiesc, 
cu care pomeneşte pe cei ce te cinstesc cu cre- 
dință, vrednicule de minuni. 


Slavă... 


Sicriul unde zace cinstitul şi mult pătimi- 
torul tău trup ne izvorăște nouă daruri de 
minuni, părinte Grigorie, sfințind sufletele şi 
trupurile noastre, ale celor ce ne îmbogăţim cu 
tine, folositor şi fierbinte sprijinitor avându-te. 


Şi acum... 


Noi credincioșii, cu bucurie strigăm către tine, 
Fecioară, ca şi Arhanghelul Gavriil: Bucură-te, 
rai care ai răsărit Pomul Vieţii; bucură-te, 
dezlegarea blestemului, încununarea muce- 

nicilor, lauda cuvioșilor și întărirea binecre- 
dincioşilor creştini. 


Apoi urmează aceste Stihiri: 


În cereșştile locaşuri te veseleşti cu îngerii, 
părinte și cu îndrăzneală stând înaintea tronului 
ceresc, roagă-te Domnului să ne dăruiască nouă 
iertare de greșeli și izbăvire de patimi, celor ce 
săvârşim pe pământ pomenirea ta. 

Cu secera rugăciunii ai tăiat spini patimilor, 
părinte Grigorie, cu plugul înfrânării ai arat 
ogorul sufletului tău şi ai semănat într-însul 
semințele bunei credinţe, din care ne răsar 
nouă multe tămăduiri. 

Vas plin de fapte bune te numim, cuvioase, că 
ai fost dătător de daruri, iubitor de tăcere, lucră- 
tor al pnivegherii, stâlp înfrânării, lăcaş necurmat 
de rugăciune, vistierie Domnului şi fierbinte 
rugător pentru cei ce te cinstesc pre tine. 

Zid şi temelie a dreptei credinţe te numim 
pe tine, părinte şi mucenic adevărat, că mustrând 
pe cei rău credincioși, de la dânşii ai răbdat chi- 
nuri şi bătăi, pentru care acum în ceruri te 
bucuri, fiind încununat cu mărire de la Hristos, 
Mântuitorul sufletelor noastre. 


Slavă... şi acum... a Născătoarei 


Preasfântă Fecioară, primeşte rugăciunile 
păcătoşilor şi suspinul celor necăjiţi nu-l trece 
cu vederea, iar pe Cel Ce S-a născut din pânte- 

cele tău cel curat roagă-L să ne mântuiască pe. 
NOI, cei ce te mărim pe tine. 


După aceasta: Cuvine-se cu adevărat... Sfinte 
Dumnezeule... Prea Sfântă Treime... Tatăl 
nostru... Că a Ta este Împărăția... 

Apoi troparele acestea, glasul al 3-lea: 


Chip te-ai făcut înfrânării şi prin dumneze- 
jescul Duh pe toți ai luminat. Alergarea dreptei 
credinţe o ai săvârşit și cu învățăturile tale 
lumea ai luminat şi ai mustrat cugetele celor 
rău credincioşi, Părinte Prea Cuvioase Grigorie, 
roagă-te lui Hristos Dumnezeu să ne dăruiască 
nouă mare milă. 


Slavă... şi acum... a Născătoarei 


Pe tine, ceea ce ai mijlocit mântuirea neamului 
nostru, te lăudăm, Născătoare de Dumnezeu 
Fecioară, căci cu trupul cel luat dintru tine Fiul tău 
și Dumnezeul nostru, luând prin Cruce patimă, 
ne-a izbăvit pre noi din stricăciune, ca un iubitor 
de oameni. 


Apoi preotul face otpustul mic, iar de nu 
este preol se zice: 

Pentru rugăciunile Sfinţilor Părinților noștri, 
Doamne lisuse Hrisoase, Fiul lui Dumnezeu, 
miluiește-ne pe noi. Amin. 


Sfârşit şi lui Dumnezeu laudă! 

NOI MINUNI ALE SFÂNTULUI CUVIOS GRIGORIE 


"Pre toate le dă Duhul Sfânt: izvorăşte proorociri, 
sfințeşte pre preoți, pre necărturari i-a învățat înțelepciune, 
pre pescari teologi i-a arătat, toată rânduiala Bisericii o 
plineşte... ” (Penticostar, p. 314) 


Ritmul accelerat al vieţii cotidiene astăzi nu ne 
permite să acordăm răgazul cuvenit pentru a simţi că 
hecare zi este o minune şi că dragostea dumnezeiască 
se revarsă prin fiecare fir de iarbă, ne-am obişnuit cu 
acestea şi nu le observăm. Dar Domnul şi Dumnezeul 
nostru, Părintele îndurărilor şi Domnul a toată mân- 
gâierea ne dăruieşte şi minuni mai presus de fire pentru 
a întări credința noastră, cu nădejdea că vom înţelege 
că EI este pretutindenea şi că toate le plineşte, chiar şi 
în ceasul deznădejdii noastre şi al suferinţei. 

Preasfânta Născătoare de Dumnezeu şi toți Sfinţii 
s-au asemănat lu: Dumnezeu, atât cât este cu putinţă, 
prin voinţa lor, prin locuirea lui Dumnezeu în ei şi prin 
conlucrarea lui Dumnezeu. Sfânta Scriptură zice: „Fiţi 
sfinți, căci şi Eu Sunt Sfânt” (Lev. 11,14; 19,2; 20,7; 1 
Petru 1,16). Aceasta depinde în primul rând de voință, 
apoi de ajutorul lui Dumnezeu: fiecăruia care alege 
binele, Dumnezeu îi ajută spre bine. Apoi Dumnezeu 
zice: „Vol locui în ei şi voi umbla întru ei”"(Il Cor. 6,16; 
Lev. 26,12) şi „suntem Biserica lui Dumnezeu” şi „Duhul 
lui Dumnezeu locuieşte întru noi”(I Cor. 3,16). Apoi: 
„le-a dat lor putere peste duhurile necurate ca să le scoată 
şi să vindece orice boală şi orice neputință”(Matei 10,1). 

Acelaşi Duh Se odihneşte în ei, cu Sfinţii lui 
Dumnezeu împlinindu-se ultima rugăciune pe pământ 


! Arhim. Nicodim Sachelarie, “Pravila bisericească”, Ed. a Il-a. 1996 

a Mântuitorului, „ca toți să fie una“. Dragostea lor 
duhovnicească pentru întregul neam al lui Adam îi 
determină să se roage şi pentru noi, cei care luptăm 
pentru mântuirea noastră şi să ne ajute, dar ei se roagă 
şi pentru cei păcătoşi care au uitat de ei. Biserica 
triumfătoare din cer nu cunoaşte odihna, ci este alături 
de Biserica luptătoare, Sfântă, Sobornicească şi 
Apostolească de pe pământ, căci Biserica lui Hristos 
este doar una şi El este Capul ei şi în cer şi pe pământ.” 

„Deci ne închinăm Sfinţilor ca unora ce sunt 
Slăviți de Dumnezeu, ca unora ce sunt făcuţi de 
Dumnezeu temători potrivnicilor şi binefăcători celor 
ce se apropie de EI cu credință; nu ne închinăm lor ca 
unora care ar fi prin fire Dumnezeu şi binefăcători, ci 
ca unor robi şi slujitori ai lui Dumnezeu, care au 
dobândit din dragoste către Dumnezeu deplina încre- 
dere față de EI” U loan 3,21). 

Prin virtuţi, conştiinţa omului devine tot mai 
profundă. „Sfințu Părinți ai Bisericii noastre au văzut 
sfințenia umană ca asemănare a omului cu Făcătorul 
Său în măsura curăţirii de patimi Şi a sporirii în calea 
virtuților, culminând întru dragoste fără de sfârşit. 
Virtuțile sunt, astfel, formele umane ale atributelor lui 
Dumnezeu, adică reflexul mereu mai profund al 
Luminii Lui, al conştiinţei Lui în conștiința omului” 
(Pr. Dumitru Stăniloae). 

Pentru viaţa sfântă a Cuviosului Grigorie din 
Decapolia şi pentru minunile mai presus de fire ce le-a 
săvârşit cu ajutorul harului Duhului Sfânt, racla cu 
sfintele sale moaşte este înconjurată şi astăzi de către 


* Vademecum creştin ortodox, Editura Cartea Ortodoxă, Bucureşti, 
2003, pg.184-185 

* Pr. D. Stăniloae, “Rugăciunea lui lisus şi experiența Duhului 
Sfânt”, p. 64, Ed. Deisis, Sibiu, 1995 

credincioşii de pretutindeni care vin cu evlavie să 
mulţumească pentru binefacerile primite şi să se roage 
cu durere în suflet în momentele de cumpănă ale vieții. 


Y lată câteva din însemnările maicii Florentia, 
astăzi vieţuitoare în obştea Sfintei Mănăstiri Polovragi, 
odinioară copilă rămasă orfană de la vârsta de trei 
anişori şi adusă în 1924 la Mănăstirea Bistriţa — Vâlcea, 
unde funcționa un orfelinat condus de călugărițe, ce 
adăpostea aproape două sute de fetiţe orfane. Odată cu 
trecerea anilor, avea să devină chiar stareță a Sfintei 
Mănăstiri Bistriţa într-o perioadă de mari încercări. 

În perioada 1942-1943, au venit la Mănăstirea 
Bistriţa două fete având cam 18-20 de ani. Amândouă 
erau bolnave de epilepsie şi au venit să se roage la 
Sfântul Grigorie, despre care auziseră că face mari 
minuni. Maica stareță Olga Gologan le-a primit cu 
bunăvoință, le-a învăţat cum să se roage lângă racla cu 
sfintele moaşte şi a făcut apel şi la rugăciunile maicilor 
din soborul mănăstirii pentru tămăduirea lor. Cele două 
fete au stat atunci o lună de zile, participând la sfintele 
slujbe şi ajutând cu ceea ce le stătea în putere. Au 
făgăduit Sfântului Grigorie că, dacă se vor va face 
sănătoase, vor rămâne la mănăstire. 

După o lună de zile s-au vindecat complet şi şi-au 
ținut făpăduința de a rămâne la Mănăstirea Bistriţa ca 
viețuitoare în obştea monahală. S-au comportat cu 
multă bunăcuviință, împlinind toate ascultările obiş- 
nuite din cadrul mănăstirii. Cea mai mare a primit nu- 
mele de Ermionia, iar cea mai mică a rămas în mănăs- 
tire fără a face făgăduinţele voturilor monahale. Lucra 
cu mult talent şi iscusință la atelierul de ceramică ce 
funcționa în cadrul mănăstirii noastre. Era atât de 
pricepută, încât, prin anul 1954, venind la Mănăstirea 

Bistriţa, Preafericitul Patriarh Chiril al Bulgariei, ă 
rugat-o pe maica noastră stareță să îi dea blagoslovenie 
acestei surori să meargă în Bulgaria pentru a deschide 
un atelier de ceramică. Acest atelier chiar a fost pus în 
funcţiune. lată ce pot face oamenii cu harul primit din 
partea Sfinţilor, atunci când doresc să slujească 
aproapelui cu toată fiinţa. 


X Sfântul Grigorie vindeca în mod special boli 
psihice. Prin anii 1949-1950 veneau mulţi bolnavi de 
la distanţe mari şi participau la Sfântul Maslu. Printre 
aceştia erau şi două femei, dintre care una era aproape 
oloagă şi o aduceau cu căruţa. Cealaltă avea o boală 
nervoasă gravă. În biserică făcea gălăgie multă, cânta, 
juca, plesnea din degete. Odată s-a urcat pe posta- 
mentul unde erau aşezate de obicei moaştele Sfântului 
Grigorie, care acum erau duse în procesiune şi a 
strigat: “Eu sunt loana România Mare!”. După ce au 
participat la trei Sfinte Masluri conșecutive, adică în 
trei săptămâni, s-au vindecat amândouă. 

După vindecare au mai venit ca să mulțumească 
Sfântului Grigorie pentru ajutorul primit şi cu multă 
sfială se rugau să fie iertate pentru purtarea cea fără de 
rânduială ce o aveau în vremea bolu. 


Bu Și printre fetiţele de la orfelinat era o fetiţă 
bolnavă de epilepsie. Aceasta participa la toate sfintele 
slujbe. Adesea când se afla printre ceilalui copii, la 
joacă sau la lecţii, cădea jos, făcând crize cu spume la 
gură şi zbătându-se. După doi ani de suferință, s-a 
vindecat şi ea cu ajutorul Sfântului Grigorie. 


X Tot o minune a fost socotită o întâmplare cu o 
altă fetiţă din orfelinat. Suindu-se pe una dintre stâncile 

de pe malul râului Bistriţa ca să culeagă garofiţe 
sălbatice albe şi foarte parfumate, a căzut de pe stâncă 
în apă. Râul era foarte umflat de ploi. Celelalte fete 
stăteau atunci pe malul râului: şi priveau înspăimântate 
cu sufletul la gură. Una dintre ele, mai curaţoasă, s-a 
aruncat în apă cerând aţutorul Sfântului Grigorie şi a 
reuşit să o scoată afară înainte de a ajunge la vâltoare. 


X ȘI alte minuni s-au întâmplat în acei ani la 
Orfelinatul din Mănăstirea Bistriţa. Era în preajma 
celui de al doilea război mondial. Întreaga ţară se con- 
frunta cu greutăți mari şi cu lipsuri materiale. Și la noi 
s-a întâmplat să se isprăvească aproape toate alimen- 
tele. Maicile erau îngrijorate, agitate că nu mai aveau 
ce pregăti pentru masa copiilor din orfelinat şi pentru 
sobor şi au chemat toată obştea în biserică să facă 
rugăciuni către Maica Domnului și către Sfântul 
Grigorie. La sfârşit, după rugăciune, maicile s-au răs- 
pândit în curte şi pe aleea din fața mănăsurii. 

În faţa porţilor erau trase două căruţe încărcate. cu 
alimente: cartofi, făină, ulei, brânză şi alte alimente. de 
neapărată trebuinţă. Maicile i-au întrebat pe căruțaşi ce 
doresc. Aceştia au răspuns că sunt din Ardeal şi se duc 
la o mănăstire de călugări, dar că s-au rătăcit şi că 
doresc să lase alimentele aici şi să se întoarcă acasă. 

Maicile le-au mulțumit şi le-au răspuns cu emoție 
în glas că Sfântul Grigorie i-a călăuzit spre Mănăstirea 
Bistriţa, căci orfani săi nu mai aveau ce mânca. Atunci 
întreaga obşte a plâns, văzând purtarea de gnjă a 
Sfântului pentru noi toţi. 


X Tot în acea perioadă, înaintea celui de al doilea 
război mondial, erau lipsuri materiale foarte mari şi 

mal ales, lipsă de bani. Mănăstirea rămânea adesea fără 
niciun ban în casierie. 

Intr-un asemenea moment, conducerea era foarte 
îngrijorată şi maica stareță a apelat din nou la ajutorul 
rugăciunilor. S-a strâns întreaga obşte în biserică, 
citindu-se acatistul Sfântului Acoperământ şi al 
Sfântului Grigorie Decapolitul. Cele mai multe maici 
făceau în acest timp metanii, altele plângeau cu multă 
umilinţă, îngrijorate de soarta micuţilor noştri orfani şi 
a întregului sobor. 

După două zile, pe poarta mănăstirii a intrat o 
maşină. cu patru sau. cinci doamne, care au intrat în 
expoziţie. Atunci noi lucram multe produse. de. arti- 
zanat: covoare, cusături naționale, vase de ceramică, 
broderii, pe care le expuneam într-un mic spaţiu la 
intrarea în mănăstire. Doamnele au cerut să li se 
împacheteze imediat absolut toate obiectele ce se aflau 
în expoziţie, obiecte care valorau o sumă mare de bani, 
aşa încât s-a putut face apoi o aprovizionare serioasă 
cu toate cele necesare mănăstirii. 

Am înţeles cu toţii în acel moment că rugăciunile 
noastre au fost ascultate şi am socotit aceasta o altă 
minune pe care Sfântul Gngorie a mijlocit-o pentru 
întărirea credinţei noastre şi a micuţilor orfani. 


Y Sfântul Grigorie făcea mari minuni vara în 
timpul secetei, dând ploi îmbelşugate şi folositoare 
când cerul părea că-şi închide milostivirea către noi. 

- În astfel de vremuri, se scoteau moaştele Sfântului 
Grigorie în curtea mănăştirii, făcându-se o slujbă pentru 
ploaie şi de obicei, pe la sfârşițul rugăciunilor, începea 
ploaia. 

Se dusese vestea despre aceste minuni în tot 


cuprinsul țării şi mulți preoți veneau împreună cu 

credincioşii să ceară sfintele moaşte pentru a fi purtate 
în procesiune prin locurile cuprinse de secetă. 

Prin 1938-1939 s-au cerut moaştele Sfântului 
Grigorie pentru a fi purtate la Romanați şi prin alte 
câteva localități de pe malul Dunării. Pe unde treceau 
cu sfintele moaşte, începeau ploi binecuvântate. 
Sfintele moaşte erau întotdeauna însoţite de doi preoți 
dintre cei ce slujeau la mănăstire. 

Aşa au găsit căzut într-o fântână din sat trupul 
unui copil mort. După ce trupul acestuia a fost scos, 
coloana ce purta moaştele Sfântului Gnigonie a putut 
înainta mai departe. (monahia Florentia) 


e În perioada 1930-1937 fratele meu a fost 
paralizat la pat. La îndemnul unei bătrâne, mama mea 
a mers cu el la Sfânta Mănăstire Bistriţa, la sfintele 
moaşte şi atunci am văzut minunea petrecută cu el, 
căci s-a întors sănătos. (Maria N., Brezoi) 


Y În anul 1977, la începutul lunii martie, am 
rămas însărcinată. Pe atunci lucram la Direcţia Sanitară 
Vâlcea. Bucunia aducerii pe lume a unui copil mi-a fost 
umbrită de o mare încercare. 

Când pruncul a mişcat în pântece, mâinile mi-au 
paralizat şi am primit, în urma examinării medicale, 
diagnosticul de polinevnită gravidică, devenind un caz 
deosebit. Dar prin puterea lui Dumnezeu şi ajutorul 
Maicu Domnului cea făcătoare de minuni mi s-au lumi- 
nat gândurile şi am luat hotărârea de a nu lua medica- 
mentele şi a nu întrerupe sarcina. M-am rugat în biserici 
şi mănăstiri, participând la slujbe, respectând rânduiala 
posturilor şi dând milostenie celor ce aveau nevoie. 

In Sfânta Mănăstire Bistriţa, cu rugăciuni la 
Sfântul Grigone făcătorul de minuni, cu răbdare, 

nădejde şi credință, am cerut ajutorul său şi m-am uns 
cu untdelemn sfințit de la candele. 

Maica Domnului a avut mare grijă de mine, roaba 
sa Cornelia şi am adus pe lume un fecior sănătos, chiar 
în ziua de 20 noiembrie 1977, purtând numele de 
Mihail. (Cornelia S., Râmnicu Vâlcea) 


Y În anul 1986, fiul meu Petre, în vârstă de 
aproape 3 ani s-a îmbolnăvit de epilepsie. Am fost la 
doctori cu el şi a urmat tratamentul prescris timp de un 
an de zile, dar fără a-i folosi la nimic. Am încercat 
chiar şi cu leacuri băbeşti, dar nimic n-a mers. 

In primăvara anului 1987, cineva ne-a îndrumat să 
mergem la Sfântul Grigorie. L-am adus pe fiul meu la 
Sfânta Mănăstire Bistriţa şi l-am rugat să treacă pe sub 
racla cu sfintele moaşte. Am plecat cu el fără a mai 
avea crize, vindecat. Am mai venit de vreo trei ori, 
vrând să fim siguri că boala nu va mai reveni. Acum 
are 24 de ani şi de atunci nu a mai avut niciodată vreo 
criză de epilepsie. 

Impreună li mulțumim Domnului lisus Hristos, 
Maicii Domnului şi Sfântului Grigorie Decapolitul 
pentru minunea săvârşită cu băiatul meu. 

(Nicolița S., Valea Mare, județul Vâlcea) 


N În anul 1989 am venit să mă rog la racla cu 
sfintele moaşte ale Sfântului Grigorie Decapolitul, 
având paralizate mâna şi piciorul drept. M-am vindecat 
de paralizie imediat. (Irina C., Galaţi) 


Xe Maria, fiica noastră, s-a născut la 9 septembrie 
1993. Dintr-o neglijență medicală, la naştere a făcut 
hipoxie de grad I. Cu darul lui Dumnezeu şi cu rugă- 
ciunile Maicii Domnului, fetiţa s-a dezvoltat normal, 

fără a avea probleme cu sănătatea până la vârsta de 
4 anişori. 

Incepând cu anul 1997, în timpul somnului a 
debutat o criză cu aspect de falsă absenţă şi cu hiper- 
tonie axială. Mergând cu ea la difeniți medici, chiar şi 
la Bucureşti, profesori universitari şi alți specialişti, 
diagnosticul inițial de epilepsie s-a modificat în 
diagnostic ADHD. Un copil care suferă de ADHD - 
hiperkinezie, nediagnosticat şi tratat la timp se con- 
fruntă cu multe probleme atât acasă, cât şi în societate. 
Din cauza comportamentului său, va fi izolat ia şcoală, 
respins de colegi, certati de profesori pentru neatenţie. 
Acasă, părinții, simțindu-se €i înşişi vinovaţi, îşi vor 
revărsa supărarea asupra sa. Cu timpul situaţia se poate 
atât de mult înrăutăţi, încât copilul devine extrem de 
agresiv, cu comportament antisocial. In cazul nostru, 
din pricina tratamentului îndelungat pentru epilepsie, 
evoluția boli a devenit foarte cumplită începând din 
anul 2006. 

In timpul somnului trupul fetiţei devenea ngid şi 
ca ar fi putut să nu îşi mai revină la trezire. Doctorii 
afirmaseră că, repetându-se crizele, inima şi creierul 
vor ceda. In momentul când ne era foarte greu să 
acceptăm că fetiţa noastră nu mai are şanse de salvare, 
am fost îndrumați de către o asistentă medicală să mer- 
gem la Costeşti, la Mănăstirea Bistriţa, pentru că acolo 
este posibil să fie salvată cu ajutorul rugăciunilor. 

Inainte de Sfintele Paşti, în primăvara anului 2006, 
am petrecut aici o săptămână. După primele trei zile, 
crizele au încetat, fără a se mai repeta. In scurt timp, 
allând că mai sunt locuri la Seminarul Ortodox “Sfânta 
Muceniţă Filofteea” de la Brăneşti-llfov, fiica mea s-a 
înscris la examenele de admitere şi a fost admisă ca 
elevă. 


Într-adevăr, aici, cu rugăciunile noastre fierbinţi 
către Mântuitorul nostru lisus Hristos și către Maica 
Domnulu şi, mai ales, prin mijlocirea Sfântului 
Grigorie Decapolitul, miracolul s-a produs. Acel 
miracol la care nu mai îndrăzneam să sperăm. 

De atunci, din 2006, fiica mea Mana nu-şi mai 
găseşte liniştea decât în acest loc. La ultimul control 
medical, Profesorul universitar Dr.Mircea Tiberiu şi-a 
exprimat părerea că “pentru ea, rugăciunea este trata- 
mentul de menţinere în viaţă”. 

Ne rugăm cu mulţumire adâncă Sfântului Gngone 
şi dorim foarte mult ca această minune ce s-a petrecut 
cu copila noastră să fie spre folos tuturor pentru a se 
convinge de puterea lucrătoare a credinţei, mai ales 
atunci când este însoţită de post şi rugăciune 
stăruițoare. (Maria B., Drobeta Turnu-Severin) 


+ În anul 1995 lucram împreună cu alte maici la 
pregătirea materialelor necesare pentru fresca de la 
Paraclisul închinat Sfintei Treimi aflat în incinta 
Slintei Monastini Bistriţa. Mi-am tăiat degetul cu topo- 
rul, secționându-l, astfel încât se mai ţinea doar într-o 
mică porțiune de piele. Înainte de a merge la spital m-am 
rugat Sfântului Gnigone atingându-mi mâna de raclă. 
La spital doctorii au fost foarte sceptici, iar după ce 
doar au prins falanga de deget cu câteva copci mi-au 
spus să vin a doua zi, cu gândul că va trebui operată 
tăietura după care voi pierde falanga retezată. Spre 
surprinderea lor degetul s-a prins la loc. 

Mulţumesc Sfântului Grigorie pentru purtarea de 
grijă ce o arată către pentru noi în toată vremea. 
(monahia Anastasia, Mănăstirea Sărăcineşti -Vâlcea) 















































Lăcătiş din Bucureşti, consemnat deja de către 
Părintele Arhimandrit Veniamin Micle (din mărturiile 
maicilor din obştea mănăstirii Bistrita). 


Y În anul 1999 am venit la Sfânta Mănăstire 
Bistriţa la recomandarea unei persoane apropiate mie. 
In acea perioadă fusesem diagnosticată cu fibrom 
uterin şi nu eram încredinţată de puterea tămăduitoare 
a Sfântului Grigorie. Intrând în biserică cu gândul să 
mă închin la sfintele icoane, atunci când m-am 
apropiat de racla sfintelor moaşte, mi-a venit în minte 
acest gând: „Ce poate să-mi facă mie mortul acesta?” 

Stând la rugăciune, la utrenie, am simţit atingerea 
unui cerc care mi-a înconjurat trupul în dreptul 
pântecelui şi m-am luminat din întunericul minţii ce se 
abătuse asupra mea. Nu numai că am crezut că m-am 
vindecat, dar m-am Simţit eliberată de toată povara 
grijilor mele de până atunci. 

Plecând acasă, am mers la doctorul care supra- 
veghea starea sănătăţii mele şi i-am spus că m-am 
vindecat. In urma ecografiei făcute, medicul de spe- 
cialitate, care îmi recomandase intervenţia chirurgicală 
de urgenţă, a constatat cu uimire că fibromul uterin 
dispăruse şi a zis: „Mare este puterea lui Dumnezeu!”. 

(Ioana N, Craiova) 









Y În vara anului 1999, am plecat spre Dobrogea 
cu intenția de a procura fructe de la o stațiune 
pomicolă pentru masa noastră şi pentru preparatele din 
fructe atât de necesare pe timp de iarnă într-o familie, 
chiar şi mar numeroasă, aşa cum este o obşte mona- 
hală. După ce am încărcat fructele la staţiune, am 
plecat înapoi la Mănăstirea Bistriţa. In drum ce ne 
îndreptam spre Bucureşti, am primit un telefon din 


108 



























partea inginerului pomicultor pentru a ne duce să 
mulțumim grabnic Sfântului Grigorie. 

lată şi motivaţia acestui gest. Îndată ce noi am 
încărcat cantitatea de fructe necesară şi am plecat din 
stațiunea pomicolă, pe terenul cultivat cu cereale din 
cadrul aceleiaşi stațiuni a izbucnit un puternic incen- 
diu. Alături de forțele de care dispunea Poliția din lo- 
calitate, aşteptând sosirea pompienilor, inginerul privea 
neputincios cum focul se extindea către sat. În ime- 
diata apropiere, până la intrarea în localitate, era am- 
plasată o butelie de gaz butan având capacitate mare, a 
cărei explozie ar fi provocat un incendiu de amploare, 
cu pagube de vieți omeneşti. Gândul inginerului s-a 
îndreptat în acele momente de o tensiune extraordinară 
către Sfântul Grigorie Decapolitul. Cu câțiva metri 
înainte ca focul să ajungă la marginea terenului, a 
început o ploaie binecuvântată, deşi cerul era perfect 
senin şi a continuat să rămână senin până ce ploaia a 
eliminat total penicolul. (Nicolae C., Valul lui Traian, 
județul Constanţa) 

























X Sfinte, îți mulţumesc din tot sufletul şi toată 
fiinţa mea pentru stânta ta rugăciune şi nujlocire către 
Domnul Dumnezeu pentru robii tăi Constantin, 
Adnan, lancu şi Rodica. Mulţumescu-ţi, Sfinte 
Grigorie, din adâncul sufletului, pentru minunea 
vindecării şi ndicării din patul suferințelor a robului 
tău Adnan. Mulţumescu-ţi din toată ființa pentru că ai 
ascultat cuvântul rugăciunii mele. Mulţumescu-ţi acum 
prin aceste rânduri şi sper ca prin mijlocirea ta, Sfinte, 
să aduc prinos în casa Domnului. (Constantin G., 
Târgu Cărbuneşti, 1999) 























* Prima tămăduire minunată pe care Sfântul 
Grigorie a făcut-o cu mine s-a petrecut în anul 2000, 
când abia venisem în obştea acestei mănăstiri, pentru 
ca să realizez cât este de prezent aici cu noi şi să-mi 
dea curaj să îl chem întotdeauna în ajutor. 

Într-una din seri, după terminarea slujbei la 
biserică, am urcat la chilie şi am început să mă simt 
atât de rău, încât nu puteam să respir, nicidecum să 
stau în picioare sau în genunchi ca să mă rog. 
Sufeream de o criză de fiere, a cărei durere devenise de 
nesuportat, în ciuda pastilelor pe care le luasem. 
Atunci am citit acatistul Sfântului Grigorie, stând în 
pat culcată. Abia mai înțelegeam ce citesc din cauza 
durerilor şi când am terminat, nu am mai avut putere 
nici ca să citesc rugăciunile de la sfârşit. Am închis 
cartea zicând: ”lartă-mă, Sfinte Grigorie, eu atât am 
putut!”. În secunda următoare au încetat toate durerile 
şi am adormit pe loc, un somn liniştit şi profund până 
dimineaţă. Când m-am trezit nu mai aveam nimic. 

Îi mulţumesc Sfântului Grigorie pentru tot ajutorul 
pe care mi l-a dat de când viețuiesc aici şi pentru că s-a 
milostivit de mine păcătoasa. 


Y În iarna anului 2002 lucram la icoana Sfântului 
Grigorie. In acei timp m-am îmbolnăvit foarte rău de 
stomac. Aveam o durere acută continuă, febră şi o 
stare generală de slăbiciune, aşa încât nu mai puteam 
să pictez şi zăceam în pat bolnavă. 

Pentru că în acel moment nu avea cine să îmi 
acorde îngrijire medicală, m-am gândit să încerc să fac 
un efort din toate puterile mele pentru a ajunge la 


punctul medical din incinta Căminului social din 


apropierea mănăstirii. 

Ajungând cu mare greutate în curte, în faţa bise- 
ricii am făcut trei închinăciuni către Sfântul Grigorie 
cu rugăciunea fierbinte: „Vindecă-mă, Sfinte Grigorie, 
ca să-ți pot termina icoana!” şi am continuat să mă 
îndrept spre poartă. Imediat, după primii paşi, am 
simțit însănătoşirea trupului meu. Nevenindu-mi să 
cred minunii, m-am dus, totuşi, până la acel dispensar, 
dar nu era nimeni acolo în acel moment. Mă simţeam 
din ce în ce mai bine, cu adevărat vindecată şi simțeam 
o vioiciune şi o bucurie în sufletul meu, încât îmi 
venea să zburd pe dealuri precum un copil. 

Am făcut o plimbare pe colina din spatele 
mănăstirii, apoi m-am dus la atelierul de pictură şi, 
spre mirarea maicilor care mă ştiau bolnavă, în pat, le- 
am spus cu bucurie:"Hristos a înviat!” din toată inima, 
deşi atunci nu era vremea Sfintelor Paşti. 

Aşa am putut termina cu bine icoana Sfântului 
Grigorie, căruia îi mulțumesc pentru ajutorul primit şi 
îi cer binecuvântare şi ajutor mereu când mă îndrept 
spre atelier, pentru că am văzut că te poate ajuta 
oriunde te afli când îl chemi, nu doar atingându-te de 
racla sa. (monahia Ignatia, Sfânta Mănăstire Bistriţa) 


k Cam de prin luna septembrie 2000, am început 
să am ceva probleme cu ochii. La oboseală mi se 
încrucişa privirea, ca mai târziu, prin octombrie- 
noiembrie, să-mi lăcrimeze foarte rău şi să nu mai 
suport lumina. Purtam ochelari de soare şi ziua şi 
noaptea. 

Cu câteva zile înainte de 20 noiembrie, Dumnezeu 
m-a luminat şi am citit ce tratament să fac şi m-am dus 
şi la doctor. Eu cred însă că tămăduirile toate vin de la 
Dumnezeu, cum şi bolile sunt urmarea păcatelor noastre 
sau sunt îngăduite de Domnul cu un anumit scop. 

Eram convinsă că o mână sfântă îimi luase cum- 
plitele dureri de ochi. Ajunsesem să nu mai pot ţine 
ochii deschişi din cauza luminii şi de la lumină puter- 
nică să nu mai văd decât un contur în colțul ochilor. 

M-am îngrijorat gândindu-mă că îmi pot pierde 
vederea, dar cu credinţa că Domnul rânduieşte toate cu 
un scop, nu m-am alertat şi a venit ziua Sfântului 
Grigorie, când, citind acatistul Sfântului, am realizat de 
unde a venit ajutorul şi ce mână sfântă m-a atins. 

Pe la începutul lui decembrie am aflat că prietena 
mea din Bucureşti trimisese pomelnicul meu pentru 
rugăciune la mănăstire cu ocazia zilei Sfântului 
Grigorie. 

Eu cad la Măicuţa Domnului în orice nevoie şi nu 
plec de acasă fără iconiţa ei. De această dată, mi l-a 
trimis pe Sfântul Grigorie spre mângâiere. (Alexandra 
C., Manchester) 


x Am cunoscut aici în America o familie care a 
venit cu băieţelul de nouăsprezece luni, orb, la nişte 
operaţii. Un ochi este nerecuperabil. La celălalt s-a 
lucrat şi sunt speranțe. Se pare că vede puţină lumină, 
dar după trei operații complicate, ochiul începuse să i 
se scurgă. l-am dat mamei untdelemn sfințit de la 
candelele Sfântului Grigorie şi, ungându-l, s-a oprit 
scurgerea. (Alexandra C., Manchester 


Y În anul 2001, cu ajutorul Sfântului Grigorie 
Decapolitul, am primit tămăduire de tumoarea pe care 
o aveam la ochi. (Anda L., Târgu Cărbuneşti) 


+ Prin voia Bunului nostru Domn lisus Hristos şi 


ajutorul Maicii Domnului, în anul 2001 am venit la 
Sfânta Mănăstire Bistriţa. Eu sufeream de douăzeci de 

ani de cancer la sân, răstimp în care am fost consultată 
de mulți doctori. Dar, după ce am fost la Mănăstirea 
Bistriţa, unde am sărutat moaştele Sfântului Grigorie 
Decapolitul, citind acatistul Sfântului şi ungându-mă 
cu untdelemn sfințit de la Sfântul Maslu, tumoarea a 
dispărut fără urmă, printr-o minune. Am scris aceste 
rânduri ca să mulțumesc Bunului Dumnezeu, Maicii 
Domnului şi Sfântului Grigorie. (Maria S$., Ploieşti) 


Prin ativall952 şi 2000 am vizitat mănăstirea 
Bistriţa şi m-am închinat moaștelor Sfântului Gngorie 
Decapolitul. Noaptea au avut loc slujbele rânduite - 
miezonoptica, utrenia şi eu m-am rugat pentru sănătate 
şi pentru alte trebuinţe în acest timp, stând la sfintele 
moaşte. Aveam o problemă de sănătate care se mani- 
festa prin dureri acute în zona gâtului, a umărului stâng 
şi a mâinii stângi. Medicii au stabilit că este vorba de 
spondiloză. După ce am aflat de Sfântul Grigorie 
m-am rugat lui neîncetat, deoarece am simțit un mare 
har stând lângă sfintele sale moaşte. 

In ajunul zilei sale de prăznuire, 20 noiembrie/ 
3 decembrie, m-am rugat din suflet Sfântului Grigorie 
Decapolitul, căci avusesem dureri atât de mari, încât 
nu am putut nici măcar să ţin cartea de rugăciuni în 
mâna stângă, apoi am mers la culcare. A doua zi 
dimineaţă, în ziua prăznuirii Sfântulu Grigorie, am 
pornit spre biserică, fără a simţi vreo durere. Am crezut 
că aceasta se datorează faptului că m-am odihnit fizic 
şi că durerile au trecut pe moment. Din pricina puţi- 
nătăţii credinţei mele, a existat o umbră de îndoială, dar 
am simţit în continuare harul primit din partea Sfântului 
Grigorie. Toată ziua am fost bucuroasă, veselă, căci nu 
mai aveam dureri şi îmi tot cercetam umărul şi mâna, 
poate voi găsi un loc dureros. Nu mai era niciunul. 

Am urmărit zi de zi ce se întâmplă cu membrele 
mele bolnave, dar erau sănătoase acum, adică vinde- 
cate. A încetat apoi orice îndoială, mi s-a întărit cre- 
dința şi am mulțumit Domnului lisus Hristos şi 
Sfântului Grigorie pentru vindecare. 

Pot afirma că atât timp cât voi trăi, le voi fi recu- 
noscătoare pentru marea lor milă. Este atât de minunat 
să trăieşti minunea aceasta mare, care a semănat şi în 
mine un grăunte mic de credinţă vie. Nu există cuvinte 
care ar putea exprima, totul; pot doar să zic: Sfinte 
Preacuvioase Părinte Grigorie, roagă-te lui Dumnezeu 
pentru noi! (Mira Avramovic, Nis, Serbia) 


X Am venit cu fiul nostru Andrei, bolnav de 
tumoră de trunchi cerebral, la sfintele moaşte ale 
Sfântului Grigone Decapolitul, în 2002 după prima 
şedinţă de terapie cu raze. La examinarea medicală 
efectuată cu prilejul celei de-a doua şedinţe s-a 
constatat stagnarea bolii. (Cosmin R., Târgu Jiu) 


X Lucram la o fundaţie de terapie intensivă. Într-o 
situație familială foarte dificilă, m-am urcat în maşină, 
mergând cu viteză maximă, fără o destinaţie precisă şi 
fără să-mi pese ce se va întâmpla cu mine. Nu ştiu cum 
am ajuns la Sfânta Mănăstire Bistrița după câteva ore, 
nevătămată. Aici am realizat purtarea de grijă a 
Sfântului Grigorie pentru mine şi familia mea. (Mirela, 
Craiova) 


E Am vizitat în mai 2002, împreună cu soţul şi 
fratele meu Sfânta Mănăstire Bistriţa, unde doream de 
foarte mult timp să ajungem. Pe drumul de întoarcere, 
la o serpentină pe Dealul Negru, o maşină de pe sensul 
opus a intrat la curbă pe banda noastră, aproape să ne 

arunce în prăpastie. Am cerut ajutorul Sfântului Grigorie 
şi coliziunea nu a mai avut loc, reuşind să redresăm 
maşina în ultimul moment. (Mihaela S$., Grecia) 


X Fuca mea, Violeta, are douăzeci şi şase de ani 
şi suferă de handicap locomotor şi psihomotor. De 
Pogorârea Sfântului Duh, în 2003, s-a împărtăşit la 
biserica parohie: noastre. 

Preotul sluțitor a insistat să merg cu ea la moaştele 
Sfântului Grigorie în aceeaşi zi. Fiind o familie fără 
aveam un cărucior foarte vechi şi deteriorat. 

In vreme ce ne închinam la moaştele Sfântului 
Grigorie, a venit o doamnă din acelaşi oraş cu noi, care 
a hotărât să-i dărmască un cărucior nou. Totodată, 
aceasta a fost prima zi când Violeta a rostit câteva 
sunete articulate. (Mariana S$., Piteşti) 


Xe Tradiția purtării sfintelor moaşte ale sfântului 
Grigorie Decapolitul în procesiune prin regiunile 
afectate de secetă a putut fi reluată după 1990. Astfel, în 
vara anului 1993, la invitația Părintelui Paroh Grigore 
Neculai din 'Troimcul de Dolj, sfintele moaşte au fost 
purtate din nou în procesiune pentru ca Bunul Dumnezeu 
să dăruiască ploaie pământului însetat de arşiţă. 

In anul 2000, delegaţii Parohiei Lipovu, Dolj şi ai 
Consiliului local veneau să cheme în ajutor rugăciunile 
Sfântului Grigorie, căci seceta excesivă îi ameninţa 
iarăşi cu foamete şi dureri. La rugăciunile smerite ale 
creştinilor din Dolj şi Olt s-a adăugat atunci şi nevoinţa 
de a posti a soborului mănăstiresc, ca având aceste 
plăpânde aripi, rugăciunile să fie mai degrab ascultate. 

La trecerea sfintelor moaşte prin localitățile din 
Vâlcea, Dolj şi Olt unde Sfântul Grigorie era aşteptat 

cu credință, nădejde şi dragoste, lacrimile binecu- 
vântate ale plou udau pământul încremenit de secetă. 
Cu bucurie credincioşii aşterneau flon şi cununi pe 
drum spre binecuvântare oaspetelui drag. În fiecare 
localitate s-au făcut opriri şi rugăciuni pentru ploaie. 

Și suspinele lor au fost auzite. Cine poate grăi 
despre bucuria celor din Lipovu şi nu numai a lor, când 
ploaia s-a aştermnut pentru câteva zile, izbăvind de 
secetă întreg ținutul însetat? 

Drept mulțumire. Sfântului Grigorie, delegaţia 
comunei Lipovu a adus prinos din rodul bobului de 
grâu din acel an şi soborului mănăstirii Bistriţa, ca 
semn al împreună-pătimirii şi al bucuriei. 

In luna martie a anului 2002, a doua zi după 
praznicul Buneivestiri, sfintele moaşte au plecat iarăşi 
în procesiune sub privirile înlăcrimate ale întregului 
sobor. Luau drumul Govorei, al Drăgăşanilor, al Slatinei 
şi al Craiovei, unde soarele privea cu nemilostivire 
spre câmpunile înverzte. Şi Domnul Şi-a plecat urechea 
cu milă asupra rugăciunilor robilor Săi, cu ploi bine- 
cuvântate şi de această dată, aşteptând pocăinţa celor 
ce nu cinstesc sfintele sărbători şi a celor care lucrează 
în duminici fără de mare nevoie, a celor care mai 
degrabă risipesc vremea mântuirii cu cele deşarte prin 
localuri şi a nemilostivilor şi împietriţilor cu inima. 

In anul 2004, la prăznuirea Izvorului Tămăduirii 
de la Sfânta Mănăstire Dervent, au fost aduse pentru 
închinare moaştele Sfântului Gngorie, ca bucuria 
praznicului să fie mai deplină, spre ajutorul credin- 
cioşilor din Arhiepiscopia Tomisului. 

Pe traseul de întoarcere, s-au făcut opriri în 
locahtăți din judeţele lalomiţa şi Călăraşi, unde seceta 
îşi arăta chipul hain. 


Preotul Parohiei  Dridu-Movila, Părintele 
Alexandru V., a aflat prea târziu de aceste opriri şi alte 
abateri în localităţi mai îndepărtate de la traseul imițial 
nu mai erau posibile de acum. Credincioşii din parohia 
sa erau mâhniți că nu aveau să mai primească 
binecuvântarea Sfântului Grigorie, mai ales acum când 
seceta se anunța mai puternică decât în anii trecuţi. 
S-au adunat la biserica satului şi cu inima strânsă au 
început să se roage pentru ca bunul Dumnezeu să 
reverse şi asupra ținutului lor ploaia de bună trebuință. 
Părintele şi-a amintit în acele clipe de darul binecu- 
vântat pe care îl primise odinioară: un epitrahil păstrat 
în racla sfintelor moaşte, atins de trupul Sfântului 
Grigorie. Cu bucurie sfântă a îmbrăcat acest epitrahil, 
îmbrăcându-se totodată cu armele nădejdii, ale cre- 
dinței şi ale dragostei. Rugăciunile ce au urmat s-au 
rostit în sobor: nu mai era singur, ci împreună sluțitor 
era cu el Sfântul Grigorie, a cărui prezenţă l-a întărit în 
chip simţit. Și roadele dragostei nu au întârziat să 
apară: a început să plouă chiar atunci, spre bucuna 
tuturor. 

lată cum putem primi ajutor în orice clipă prin 
rugăciunile Sfântului Preacuvios Părinte Grigorie. Este 
nevoie însă de o credință sinceră, căci Insuşi 
Dumnezeu a spus: „După credința voastră fie vouă” 
(Ev. după Matei 9;29). 


X În anul 2003, a venit să se închine la racla 
Sfântului Grigorie Decapolitul o femeie însoțită de un 
bărbat. Femeia a trecut pe sub racla Sfântului, aşa cum 
fac toţi cei care cer ajutor şi tămăduire neputințelor 
sufleteşti şi trupeşti. De îndată ce s-a ridicat, femeia a 
început să ţipe de durere şi spunea că se simte ca şi 
cum cineva i-ar sfâşia carnea. A cerut să 1 se aducă 














































degrabă un preot care să îi citească rugăciuni de 
dezlegare. 

Părintele nostru duhovnic Ghenadie P. era în acel 
moment în biserică şi a venit repede să o ajute. 
Cerându-1 să citească o rugăciune de dezlegare, femeia 
1-a mărturisit că este soție de preot. Atunci părintele a 
întrebat-o cine era bărbatul care o însoțea. Necunos- 
cuta a mărturisit că l-a părăsit pe soţul ei, preotul şi că 
acesta este un turc, cu care trăia acum. 

Auzind acestea, părintele 1-a răspuns că situația nu 
se poate repara doar cu o simplă rugăciune, ci că ea 
însăşi trebue să se lase de păcat şi să-şi îndrepteze 
viaţa. Acest avertisment din viaţa ei a fost trimis spre 
salvarea sufletului prin pocăință, iar nu spre pedeapsă. 
(din mărturiile maicilor din obştea mănăstirii Bistriţa) 


Y Lavinia, în vârstă de douăzeci şi unu de ani, 
suferind din naştere de maladia Lobstein, „boala 
oaselor de sticlă”, a fost supusă în cadrul Spitalului 
„Marie Cune” din Bucureşti, la o intervenție de 
transplant osos autogen pe tije telescopice, pe femurul 
stâng şi pe tibia stângă, operație care a durat şase ore, 
fuind o premieră în domeniu. 

M-am rugat toată viața să mă fac bine, să pot să 
merg, să-mi fac prieteni, să nu mă mai ducă mama la 
şcoală cu căructorul. Ştiţi care o să fie primul drum pe 
care o să-l fac atunci când voi putea păşi? La Mănăstirea 
Bistriţa. Acolo m-am rugat să mă fac bine, acolo am 
implorat să se găsească un leac pentru boala mea, acolo 
vreau să mă duc să-l mulțumesc lui Dumnezeu”. 
(Lavinia C., Vâlcea, „Libertatea ”, 27 decembrie 2005) 


* Împreună cu părintele paroh din localitatea 
noastră şi alți creştini am fost în anul 2005 într-un 

pelerinaj prin Moldova. În timpul călătoriei i-am 
povestit prietenei mele Viorica M. despre problemele 
ce mă apăsau şi care mă determinaseră să pornesc în 
acest pelerinaj, ca să mă rog Maicu Domnului să aibă 
milă şi de mine şi să-L. roage pe Hristos să-mi mai 
ușureze din greutățile de zi cu zi. Prietena mea a văzut 
că la fiecare oprire a autocarului, coboram repede să- 
mi aprind o țigară şi tare nu 1-a plăcut. 

M-a luat cu binişorul, mi-a explicat că nu este bine 
să fumez pentru sănătatea mea, că fumul de la țigară 
este „tămâia celui rău”, că ard banii care mi-ar fi de 
folos în alte trebuinţe. I-am zis atunci cu tărie că nu pot 
renunța la țigăn şi că fumatul mă linişteşte. Dar 
prietena mea nu s-a lăsat impresionată de vorbele mele 
ŞI a scos dintr-un pliculeţ o iconiţă a Sfântului Grigorie 
ŞI câteva bucățele de veşmânt binecuvântate de la 
mănăstirea Bistriţa. Apoi mi-a povestit cu multă dra- 
goste despre acest sfânt necunoscut mic. Imi spunea cu 
atâta convingere că, dacă mă voi ruga cu credinţă, voi 
reuşi să mă las de fumat. Nu 1-am spus atunci nimic, dar 
eram convinsă că sigur nu mă voi putea lăsa de fumat. 

ȘI totuşi... Ne-am întors acasă, am citit şi eu viața 
Sfântului Grigorie şi acatistul ce îi este închinat câteva 
zile la rând. Apoi am ajuns şi eu la mănăstirea Bistriţa 
împreună cu prietena mea cu ocazia sărbătoririi 
hramului Sfântului Grigorie. Am ajutat împreună la 
pregătirile ce se făceau în mănăstire, am participat la 
sfintele slujbe şi m-am rugat sub racla Sfântului. Apoi 
m-am hotărât să mă spovedesc şi am făgăduit la 
spovedanie că nu voi mai fuma niciodată, ca să pot 
primi şi eu Sfânta Impărtăşanie, doctoria neputinţelor 
noasire. 

De atunci au trecut mai bine de trei ani şi m-am 
lăsat de țigări, ca şi cum nu aş fi fumat niciodată. Mi-am 

dat seama câtă dreptate a avut prietena mea când mi-a 
mărturisit că, dacă mă voi ruga cu credință, Sfântul 
Grigorie mă va ajuta. (Veselinca J,, judetul Timiş) 


Y Am văzut lumina zilei la 29 octombrie 1940. 
Pe la şaizeci şi cinci de ani, cu câtva timp în urmă, mă 
simţeam foarte rău. Nu știam din ce cauză şi nici nu 
prea aveam vreme să merg la doctor din pricina 
gospodăriei. j 

Intr-o noapte l-am visat pe Sfântul Grigorie, 
plimbându-se prin curtea casei noastre. M-a chemat la 
mănăstirea Bistriţa, cu hotărâre: „Să vii la noi! Să vii la 
noi!”. Şi zăbovea în dreptul uşi la intrare în casă. 

Dimineaţa i-am spus soțului: "Mişule, eu te las cu 
toate treburile, că trebuie să mă duc la mănăstire, la 
Sfântul Grigorie”. Când am ajuns la mănăstire, m-am 
dus de îndată să mă închin Sfântului, să-i mulţumesc 
pentru toată purtarea de grijă şi să mă rog. 

Noaptea, după ce am venit de la slujba utreniei, pe 
care o îndrăgesc mult şi care mă bucură şi mult mă 
foloseşte când ajung să particip şi eu, m-am aşezat să 
mă odihnesc. L-am visat iarăşi pe Sfântul Grigone şi-mi 
spunea: „Bine că ai venit. Dacă nu veneai, puteai să 
mori. Acum să te duci neapărat la spital”. 

A doua zi am mers la Sfânta Liturghie şi. După 
slujbă, m-am dus iarăşi să mă rog ocrotitorului meu şi 
să-i mulțumesc, pentru că deja mă simţeam un pic mai 
bine, parcă eram mai în putere acum. Am reuşit, cu 
ajutorul Sfântului Grigorie, să ajung cu bine acasă, ca 
şi în celelalte dăţi când veneam să mă închin şi să mă 
rog la Sfintele moaşte. Eu am avut toată viața pro- 
bleme de sănătate, iar din pricina unei infecții foarte 
puternice, am rămas fără auz. Din acest motiv, mi-este 
foarte greu să călătoresc mai departe de casă, pentru că 

nu mă pot orienta aşa lesne ca ceilalți oameni. Dâr 
Sfântul Gngonie mă ajută întotdeauna când plec la 
drum. Cu primul prilej am mers la doctor şi după 
analizele pe care mi le-au făcut la spital, doctorii au 
spus că am diabet. Acum urmez tratamentul reco- 
mandat de medic şi mă simt mult mai bine. 

Mulţumesc Sfântului Grigorie că m-a ajutat să-mi 
recapăt putenle şi că a lucrat în aşa fel încât să 
descopăr această boală la timp. (Elisabeta, Turnu Roşu) 


se Cu ajutorul Sfântului Grigorie Decapolitul am 
revenit în 2006 la credinţa ortodoxă întru care am fost 
botezată. (Floarea D., Vâlcea) 


X La cei optzeci şi şase de ani ai săi, Maica 
Porfinia de la Sfânta Mănăstire Bistriţa a văzut multe 
minuni săvârşite la racla Sfântului Grigorie. 

Sub ochii ei, o femeie din Costeşti s-a vindecat de 
paralizie. A venit adusă pe braţe de neamuri şi a doua 
zi a intrat în biserică pe picioarele ei, pentru a mulțumi 
Sfântului. 

Un alt bărbat, bolnav de cancer de piele, s-a tămă- 
duit ungându-se cu ulei de la candela aprinsă la icoana 
Sfântului, în zilele următoare minunând pe medicul 
care deja îl programase de urgenţă pentru operaţie. 

In 1956, un băiețel din Băileşti, bolnav de epilep- 
sie, s-a vindecat doar trecând în genunchi (aşa cum 
este obiceiul) pe sub sfânta raclă. 

Chiar şi în zilele noastre, maica a văzut o femeie 
stăpânită de draci şi prinsă în lanţuri de rude, care doar 
atingând moaştele s-a trezit ca dintr-un somn adânc, a 
început să plângă şi să-şi ceară iertare oamenilor din 
biserică, pentru toate câte făcuse vreme de 10 ani, spre 
mirarea şi bucuria familiei. 

La Sfântul Grigone îi sunt mereu gândul Şi 
rugăciunea. Maica Porfiria îi cere necontenit ajutorul. 
Odată i-au anchilozat de tot mâinile. Nu mai putea 
întoarce nici filele unei cărți. A fost suficient să intre în 
biserică şi să întindă mâna spre candela de la căpătâiul 
Sfântului. Fără să-şi dea seama ce face, s-a trezit 
schimbând uleiul şi aprinzând fitilul. Se vindecase într-o 
clipă. (Formula AS, martie 2005) 


+ Din anul 1996 m-am rugat în mănăstiri şi 
biserici pentru a-mi găsi izbăvire de demonii ce mă 
chinuiau zi şi noapte. In anul 1998, prin rânduiala lui 
Dumnezeu m-am vindecat la mănăstirea Clocociov din 
Oltenia şi timp de şase săptămâni am fost uşurată de 
povara acestei boli, dar apoi au revenit aceleași crize şi 
stări, parcă mai înfricoşătoare ca înainte. De ziua 
hramului, Izvorul Tămăduirii (16.04.2004), eram la 
Mănăstirea Dervent. Seara am fost dusă pe braţe de 
mai multe persoane la moaştele Sfântului Grigorie, în 
dimineaţa următoarei zile am fost adusă iar lângă racla 
Sfântului, unde toţi au cerut milă de la Dumnezeu şi de 
la Sfântul aflat înaintea lor. Apoi am fost dusă la 
Sfânta Cruce din Paraclis pentru 10-15 minute, şi de 
necrezut, m-am sculat sănătoasă. Am putut merge 
singură pe picioarele mele la Sfintele Moaşte şi m-am 
atins de raclă cu uşurinţă. Am căzut în genunchi 
mulțumindu-l lui Dumnezeu, Sfintei sale Cruci şi 
Sfântului Grigorie pentru darul ce mi-au trimis. 
(Nicoleta 1., Călăraşi) 


X În 20 noiembrie 2005 cu ajutorul bunului 
Dumnezeu, am ajuns la hram la Mănăstirea Bistriţa. 
Am fost tare fericită că am putut ajuta la pregătini şi am 

avut ocazia să particip la frumoasele slujbe închinate 
Sfântului Grigorie. 

M-am rugat la racla Sfântului să facă o minune, să 
mă ajute să ajung şi eu la mormântul părintelui Arsenie 
Boca, la Mănăstirea Prislop. În seara zilei următoare 
primesc de la o bună prietenă invitaţia de a merge 
împreună cu ea şi cu nişte rude ale cei tocmai la 
Mănăstirea Prislop. 

Am fost sfătuită la Mănăstirea Bistriţa că ar fi bine 
dacă soțul meu, capul familiei, ar citi zilnic măcar câte 
un acatist. Soțul meu suferise două infarcturi şi trebuia 
să țină regim, însă nu reuşea. De atunci şi până în 
prezent, în fiecare dimineaţă citeşte o rugăciune, un 
acatist. Merg cu el regulat la cardiolog. A făcut nişte 
analize, care de această dată au ieşit foarte bune. 
Sfântul Grigorie intervenise. 

Eu sunt contabil şi nu am reuşit să termin toate 
declaraţiile ce trebuie depuse la termen fix. M-am rugat 
Sfântului Grigorie să mă ajute, iar a doua zi am reuşit să 
le depun cu uşurinţă pe toate. (Viorica M., Ghiroda) 


* Prin puterea rugăciunii către Maica Domnului 
şi către Sfântul Grigorie Decapolitul, l-am întâlnit pe 
cel care avea să devină soțul meu, într-un timp foarte 
scurt, doar de patru luni de zile şi ne-am căsătorit, apoi 
am reuşit să trecem împreună peste toate încercările 
vieţii acum, la început de drum. Când simţeam că nu 
mai aveam forță pentru a reuşi, Cineva de sus ne 
sprijinea. Am devenit o familie armonioasă, iar Bunul 
Dumnezeu ne-a binecuvântat viaţa cu un copil. Zilnic 
îi mulțumim atât Sfântului Grigorie că ne-a ascultat 
micile rugăciuni, cât şi Măicuţei Sfinte când familia 
noastră se adună seara acasă şi suntem împreună. 

(Tiberiu şi Alina K..) 


















































X Doresc să continui a mărturisi cu toată dra- 
gostea, minuni de-ale Sfântului Grigorie Decapolitul 
pe care le-am trăit efectiv. 

In iarna anului 2005 am primit o felicitare de 
Crăciun de la o colegă de serviciu, care de 14 ani este 
paralizată de la brâu în jos. Ştiam de ea că este 
paralizată, dar nu am avut niciodată puterea ca să merg 
la ea în vizită, vorbeam la telefon, dar în ultima vreme 
nu mai răspundea Ja telefon şi n-am ştiut că i-a fost 
întrerupt telefonul pentru că nu avea posibilitatea ca 
să-l plătească. Prin acea felicitare mă anunţa că şi-a 
vândut apartamentul şi s-a dat în îngrijire fucelor ci, 
care după ce i-au cheltuit banii de pe apartament, 
având prea multe probleme personale, nu mai aveau 
grijă şi de ea, fiindu-le o povară. A cumpărat totuşi o 
căsuţă mică într-o comună din județul Timiş, unde s-a 
mutat cu fiica ei mai mică, ginerele şi două nepoțele. 
M-a rugat să-i fac rost de un televizor că îi trece foarte 
greu ziua. l-am răspuns la scrisoare, 1-am trimis nişte 
iconiţe, cumpărate de la Mănăstirea Bistriţa şi de la 
Mănăstirea Prislop, pentru ea şi pentru cele două 
nepoţele. Am vorbit la telefon cu măicuţa pe care am 
cunoscut-o în anul 2000 de la Mănăstirea Bistriţa şi am 
rugat-o să o pomenească la Sfântul Maslu pe colega mea, 
sperând nu la o vindecare, ci la o ameliorare a 
durerilor. 

Măicuţa m-a îndemnat să caut un preot, să o 
spovedească (în cazul în care şi colega mea ar fi fost de 
acord) şi m-a asigurat că o va pomeni cu drag la 
slujbele din mănăstire. Am cumpărat un îndreptar de 
spovedanie, aveam o carte de rugăciuni de la 
mănăstire, am primit un televizor de la cuscra mea, o 
altă colegă de serviciu mi-a dat 2 milioane le: vechi să-i 
cumpăr câte ceva de mâncare, am căutat ceva hăinuțe 

de la nepoţii mei şi am plecat în grabă acasă la colega 
mea. Am rămas şocată când am găsit-o (în februarie 
2006) într-o cameră cu gheață la geamuri, fără foc, 
ceva sinistru. Am găsit un preot călugăr, care a 
acceptat să vină s-o spovedească, era cam prin a doua 
săptămână din postul Sfintelor Paşti. Când am mers cu 
Părintele la ea, am găsit-o în comă, se asfixiase cu fum 
de la sobiţa de tablă, care nu prea ştia cum arătau 
lemnele. După spovedanie, am dus-o urgent la spitalul 
din orăşelul Deta şi într-o săptămână, un doctor arab a 
reuşit s-o salveze. Atunci am vorbit cu mai multe 
colege de serviciu ca să mă ajute s-o salvăm din 
mizeria în care trăia (era şi dorința ei să o ducem la un 
azil, pentru că ginerele ei era mai tot timpul beat şi nu 
o mai suporta). Nu ştiam unde s-o ducem, dar acasă nu 
ma! vroia. Am plâns atunci şi am rugat-o din nou pe 
măicuța de la mănăstirea Bistriţa să o pomenească pe 
colega mea şi pe părintele acela să mă ajute, să păsesc 
o portiță de ieşire din această situaţie. Am fost 
îndrumată de Sfinţia sa ca să mă rog Sfântului Ierarh 
Nicolae, grabnic ajutător în necazuri şi măicuța m-a 
indemnat să mă rog fierbinte Sfântului Grigorie 
Decapolitul. 

ŞI minunea s-a întâmplat. Mi-am adus aminte de 


un coleg de serviciu care acum este un om implicat în 
viaţa politică, i-am povestit totul. Acesta a dat un 
telefon şi s-a rezolvat internarea ei într-un azil (chiar 
de Bunavestire, în 25 martie, a fost transferata din 
spitalul din Deta la azilul din Ciacova, cu salvarea). 
Imi venea să sar în sus de bucurie, de la slujbă am 
plecat direct spre azil şi mare mi-a fost uimirea că din 
cel 200 de bolnavi, câţi sunt în azil, pe colega mea au 
pus-o în acelaşi salon cu o altă colegă de-a noastră 
(despre care noi ştiam că ar fi murit). 

Colega mea a primit un cărucior cu rotile (în 14 
ani n-a ridicat-o nimeni în şezut), un grup de foste 
colege ne întâlnim, punem mână de la mână şi le 
cumpărăm „pampers” şi tot felul de fructe sau alimente 
pentru cele două colege ale noastre. De Sfântul Ierarh 
Nicolae, în 2006, am organizat o ieşire cu autocarul a 
corului nostru bisericesc, am pus un parastas, pregătind 
pacheţele cu! de toate pentru toți bolnavii spitalului - 
hăinuţe, iconiţe şi le-am cântat colinde de Crăciun şi 
am dat răspunsurile la Sfânta Liturghie la bisericuța 
din incinta spitalului. A fost ceva minunat! 

Viaţa colegei mele s-a schimbat cu 180%, este 
îngrijită, are mâncare caldă, iese în curtea spitalului cu 
căruciorul, asistă la Sfânta Liturghie (nu poate sta mult 
în cărucior, dar totuşi merge la slujbe). Eu le vizitez 
mereu şi păstrăm legătura prin telefon. Cam atât despre 
aceasta întâmplare. Mulţumesc din suflet bunului 
Dumnezeu pentru felul în care am fost ajutată de Sfinții 
Grigorie Decapolitul şi Nicolae la care m-am rugat şi că 
mi-a îndeplinit gândul bun cu care am pornit la drum. 
Doamne, ajută-ne! (Viorica M,, judetul Timiş) 


Y După şase ani de căsnicie, din septembrie 2006 
soţul meu îşi găsise o altă femeie. In luna octombrie 
am aflat de această relaţie a lui şi de durere am vrut să 
plec de acasă. Nu auzisem atunci şi nu ştiam nimic 
despre Sfântul Grigorie. Am dat telefon la o mănăstire 
pentru a solicita cazare pentru câteva zile în care 
doream să mă rog şi să mă gândesc ce trebuie să fac în 
această situaţie şi am primit recomandare să merg la 
Mănăstirea Bistriţa. Aici am aflat despre Sfântul 
Grigorie. Am petrecut aici trei zile, timp în care m-am 
rugat Sfântului Grigorie şi mi-am dorit ca, venind 
acasă, să aflu tot adevărul despre ceea ce face soțul 

meu. Tot drumul înapoi spre casă am simţit binecu- 
vântarea Sfântului şi am ajuns acasă înaintea soţului 
meu, care nu ştia că voi veni înapoi. Când a intrat, 
l-am auzit vorbind la telefon cu acea femeie şi m-am 
încredinţat că nu mă înşelasem în privinţa lui. 

Atunci soțul meu a hotărât să plece şi să se mute 
cu femeia aceea, dar de Crăciun s-a decis totuşi să 
mergem împreună la Mănăstirea Bistriţa, unde am 
rămas împreună patru zile. 

Când ne-am întors acasă, eu am rămas însărcinată, 
deşi în toți aceşti şase ani de când eram împreună nu 
am putut rămâne însărcinată niciodată, iar soțul meu 
nu a mai plecat de acasă. Deşi nu dorea absolut deloc 
să ne cununăm în fața lui Dumnezeu, pe 21 ianuarie a 
venit acasă de la serviciu şi mi-a spus că vrea să ne 
logodim la biserică pe 28 ianuarie, iar pe 3 iunie să ne 
cununăm religios. 

Incă nu s-a rezolvat problema noastră, dar mă rog 
zilnic la Sfântul Grigorie şi la Maica Domnului să ne 
ajute să avem o familie fericită. In septembrie 2007 s-a 
născut fetiţa noastră, Maria. 

De câte ori am fost supărată sau îndurerată, l-am 
simţit pe Sfântul Grigorie alături de mine. Într-o noapte 
când eram din nou singură pentru că soțul meu plecase 
la acea femeie, pe ecranul calculatorului meu scria: 
„Mănăstirea Bistriţa Sfântul Grigorie”.Nădăjduiesc în 
lucrarea Sfântului şi ştiu că este şi va fi mereu alături 
de mine şi de familia mea. (Simina V., Bucureşti) 


Xe O creştină din municipiul Piteşti, doamna 
Mihaela N., ne-a relatat că în anul 2006, în septembrie, 
a venit la sfintele moaşte ale Sfântului Grigorie 
Decapolitul cu copilaşul ei Sandu Virgiliu, care avea 
aproape trei ani. Sandu era mut din naştere şi nu era 

singura sa suferință. Copilul era extrem de agitat: ţipa, 
lovea şi nu voia deloc să intre în biserică. Cu greutate 
l-a dus la moaştele Sfântului Grigorie şi l-a aşezat sub 
raclă. Acolo s-a liniştit deodată şi a stat acolo cuminte 
mai mult timp. 

După aceasta era mult mai liniştit şi a plecat cu el 
acasă. După 2-3 zile a început să spună „mamă” şi 
„tată” şi să vorbească. Acum vorbeşte şi se poate face 
înțeles. Deşi uneori mai este puţin agitat, situația s-a 
schimbat foarte mult. Părinţii mulţumesc şi sunt încre- 
dinţaţi că Sfântul Grigorie a făcut această minune cu el. 
(din mărturiile maicilor din obştea mănăstirii Bistriţa) 


X În acel an, 2006, ne pregăteam pentru prăz- 
nuirea Sfântului Grigorie, ce urma să aibă loc, ca în 
fiecare an, la 20 noiembrie. Obişnuiam să cumpărăm 
încă din octombrie peştele ce urma să fie preparat 
pentru a fi servit la masa închinătorilor din ziua 
hramului. Atunci însă, mai multe probleme ce se 
cereau rezolvate au făcut în aşa fel încât călătoria 
noastră să se amâne. 

Abia în ajun cu câteva zile am reuşit să plecăm 
spre Tulcea. Ca de obicei, intenționam să achiziționăm 
cam cinci sute de kilograme de peşte proaspăt, diferite 
sortimente. Călătoria se anunţa destul de lungă şi se 
simţea deja apropierea iernii. Ne gândeam că ar fi fost 
bine să cumpărăm peşte şi pentru zilele cu dezlegare 
din postul Crăciunului. 

După aproape şase ore de mers, am ajuns în 
apropierea Enisalei. Se întrezăreau ruinele castrului 
sub razele blânde ale soarelui. 

Angajaţii staţiei piscicole ne-au întâmpinat cu 
bucurie. Abia veniseră pescarii de pe luciu şi aveau o 
captură frumoasă. Am găsit cam tot ce aveam nevoie, 

mai puţin caras. Şi tocmai pe acesta aveam ascultare 
să-l căutăm. Am achiziţionat însă cele cinci sute de 
kilograme de peşte de care aveam nevoie pentru hram 
de aici, de la Enisala şi am plecat spre alte cherhanale, 
căci gândul că nu am împlinit dorinţa maicii stareţe nu 
ne dădea pace. 

Am găsit în sfârşit carasul cel atât de dulce, dar 
acesta era destinat unei societăți piscicole, ai căror 
delegați urmau să-l preia încă din acea seară. Pe mal 
era prezent şi primarul localităţii, care a strigat 
pescanlor: “Daţi tot peştele mănăstirii, vă ajută Sfântul 
Grigorie să prindeţi altul!”. Aceasta însemna să 
cumpărăm încă cinci sute de kilograme de peşte, iar 
pescarii să iasă pe-nserat din nou pe apă. 

Se îngâna ziua cu noaptea şi înaintea noastră se 
aşternea iarăşi acel drum, de această dată către casă, 
mal greu acum, căci maşina avea să fie încărcată la 
maximum. Nu reuşeam să luăm legătura cu maica 
stareță pentru sfat. Atunci gândul s-a întors spre mă- 
năstire, în câteva clipe, lângă racla Sfântului Grigorie. 
Apoi am hotărât să cumpărăm întreaga cantitate. Era 
mult, dar ne gândeam că vom evita un alt drum în acea 
iarnă. Am plătit, cu o strângere de inimă, gândind că 
nu aveam nici măcar unde să depozităm o asemenea 
cantitate şi ne-am luat rămas bun de la acei oameni 
minunaţi, care nu pregetau să iasă iar în larg, după o zi 
întreagă de muncă, pentru ca la prăznuirea Sfântului să 
fie toate cele de trebuinţă la masă. Altfel, ştiau mai 
bine decât noi că nu-i de ieşit în larg. Povesteau că de 
fiecare dată când erau nevoiți să iasă pe vreme rea 
pentru mănăstire, stihiile se îmblânzeau şi veneau cu 
năvoadele încărcate. 

Tot drumul ne-am gândit cum ne vor întâmpina 
maicile acasă. Eram îngrijorate şi pentru bani, şi pentru 

volumul de muncă ce trebuia depus acum, în ajun, 
când fiecare dintre noi avea timpul drămuit şi, mai 
ales, că nu aveam unde să-l depozităm până după 
hram. Mica noastră bucurie era, însă, calitatea ach- 
ziţiei şi ne consolam cu gândul că merita dojana ce 
aveam să o primim. 

Aşteptările noastre s-au cam împlinit. Pe maica 
stareță o anunţasem de pe traseu de isprava noastră, aşa 
încât, atunci când ne-a întâmpinat, deja se înseninase. 
Dar cu maicile nu a mai fost atât de uşor. S-au strâns 
toate pentru curăţat, spălat şi pregătit pentru refrige- 
rare. Afară era o zi friguroasă şi posacă de noiembrie. 

Curăţam deja de câteva ore bune şi aproape înghe- 
țasem şi ne venea atât de greu să ştim că din cauza 
noastră trebuia să stăm şi mai mult decât altădată, şi 
maicilor le era atât de greu afară şi nici nu prea ştiam 
unde şi cum vom depozita toată cantitatea de peşte. 
Maica stareță a trimis în acel moment de îndoială să ne 
cheme cineva în biserică. Ne gândeam că poate ne va 
certa, văzând cârtirea maicilor. Însă când ne-am 
apropiat, am văzut că zâmbea uşor. Ne-a prezentat pe 
cineva care venise să se închine la sfintele moaşte şi 
întrebase când are loc prăznuirea Sfântului Grigorie. 
Cu regret că aceasta urma să aibă loc atât de curând şi 
nu mai putea să ofere personal prinos pentru ajutorul 
primit, s-a gândit imediat să ofere o sumă de bani, 
pentru peştele de la masa de hram, insistând să-i 
primim. Fără să ştie, suma oferită reprezenta exact 
contravaloarea întregii cantități de peşte. 

lată minunata purtare de grijă a Sfântului Cuvios 
Grigorie, care însuși a hotărât astfel ce şi cât peşte 
trebuie pregătit la praznicul său, precum un părinte 
iubitor care îşi primeşte an de an fiii, pe cei vrednici şi 







pe cei încă mai puţin vrednici, pentru a-i chema cu mai 
multă râvnă spre dragostea lui Hristos. (din mărturiile 
maicilor din obştea mănăstirii Bistriţa) 











































X Timp de 14 ani am suferit de endometrioză, 
boală pe care nici un doctor nu a reuşit s-o diagnos- 
ticheze, până când am ajuns la Mănăstirea Bistriţa, la 
Sfântul Gngorie Decapolitul. Deşi boala în mod 
normal ar fi dus la sterilitate, am rămas însărcinată 
după aproximativ trei ani, timp în care m-am rugat şi 
am postit. Am adus pe lume un băiețel sănătos, după 
două zile şi două nopți de travaliu, imediat după ce 
mama mea a dat telefon maicii stareţe de la Mănăstirea 
Bistriţa, cu credinţa că doar Sfântul Grigorie mă poate 
ajuta să nasc. După naştere au dispărut şi durerile — 
simptome ale bolii. (Laura $., jud. Timiş) 


X In aprilie 2007, de ziua Sfântului Mare 
Mucenic Gheorghe, am suferit un accident de maşină 
în Austna, lângă Gratz, în urma căruia am avut un 
picior fracturat la şold, precum şi clavicula şi nouă 
coaste, care au penetrat pleura şi am intrat în insufi- 
cienţă respiratorie. 

După două săptămâni de la accident, deşi am fost 
tratat cu mare atenție în Clinica Universitară din Gratz, 
eram într-o situație nesigură, cuplat la plămânul arti- 
ficial, având funcţiile vitale monitorizate. Duminică, pe 
6 mai, am fost resuscitat de trei ori pentru a reveni la 
viaţă. 

| Mulțumită rugăciunilor care s-au făcut pentru 
mine, la Mitropolie, la Biserica Tuturor Sfinţilor 
Români şi la Mănăstirea Bistriţa, la Sfântul Grigorie 
Decapolitul, după două săptămâni am fost decuplat de 
la plămânul artificial, iar după încă o lună am renunțat 

la cârje. Consider că tot ce mi s-a întâmplat este o 
minune dumnezeiască. Dumnezeu ne iubeşte pe toți şi, 
din când în când, lasă să se vadă aceasta. 

Mulţumesc Sfântului Gngonie şi celor ce s-au 
rugat pentru mine. Dumnezeu să ne ajute şi să ne 
miluiască pe toți! (Tudor C., Bucureşti) 


X În anul 2007 am avut bucuria de a ajunge şi eu 
la mănăstirea Bistriţa ca să sărut moaştele Sfântului 
Grigorie Decapolitul. Îi citisem viaţa şi ştiam despre 
minunile pe care le făcuse, ajutând atâția oameni aflați 
în situaţii ca a mea. La plecare am primit ulei din 
candelele ce ard la racla sa, ulei cu care urma să mă 
ung în chipul crucii acolo unde simţeam dureri. 

Ajungând acasă am folosit uleiul pentru a mă 
unge. Într-o noapte soţul meu a făcut o criză de hemo- 
roizi atât de gravă, încât medicii au hotărât să îl 
opereze de urgență a doua zi. Deoarece zona inter- 
venţiei era extrem de vascularizată, se anunţase o 
operaţie grea şi o convalescență îndelungată. L-am uns 
cu acel ulei, sperând într-o intervenție divină, ca să 
scape de operaţie. Dimineaţă a fost internat la spital, 
aşa cum era stabilit. La un moment dat a adormit şi 
când s-a trezit, întreba ce caută acolo, pentru că se 
simţea foarte bine. Medicul care urma să-l opereze i-a 
confirmat vindecarea şi i-a spus că poate merge acasă, 
întrucât intervenţia sa nu mai era necesară. 

I-am mulţumit împreună şi îi mulțumim şi acum 
Sfântului Grigorie pentru ajutorul grabnic pe care ni l-a 
dat ori de câte ori am avut nevoie. De aceea, la noi în 
casă nu lipseşte uleiul din candela sa, ulei cu bună 
mireasmă. (Anca H., Danemarca) 

Y În anul 2007, am avut o perioadă grea în viaţa 
mea. Mama mea era plecată în străinătate în interes de 
serviciu şi mă simţeam extraordinar de singură. Lucrez 
la o firmă unde sunt ocupată zi-lumină. Fiind tânără, 
mi-am dorit şi cu să am un prieten stabil, să-mi 
întemeiez o familie, chiar îmi doresc să am şi copilaşi. 
Din păcate, în realitate, situația mea era cu totul 
diferită. Aveam un prieten ce locuia în străinătate, cu 
care vorbeam la telefon fără să ne putem întâlni. Eram 
tare tristă şi 6 colegă de serviciu pe care o cunosc de 
foarte multă vreme a observat suferința mea. 

Doamna V. m-a întrebat ce se întâmplă cu mine şi 
m-a întrebat unde mi-este veselia de pe chip. l-am 
povestit cât de mult doream să găsesc persoana cu care 
aş putea avea o familie creştină, să am şi eu o viaţă 
normală. Prietenul meu era musulman, mai în vârstă ca 
mine ŞI viaţa mea atunci nu avea niciun sens. 

Dânsa m-a ascultat şi m-a îndemnat să ţin postul 
Adormirii Maicu Domnului, mi-a dat o iconiță a 
Fecioarei Mana cu Pruncul lisus şi o icoană a Sfântului 
Grigorie. Mi-a mai dat nişte bucățele de veșmânt 
binecuvântat de la Sfântul Grigorie, aghiasmă şi 
anaforă, precum şi nişte untdelemn sfinţit de la candela 
Sfântului. Mi-a promis că se va ruga şi dânsa pentru 
mine în această perioadă şi va ruga pe o măicuţă de la 
Mănăstirea Bistriţa să mă treacă pe pomelnic pentru 
rugăciune la sfintele slujbe. 

Am ascultat tot ce mi-a spus, speram într-o 
minune, dar în însă acelaşi timp mă gândeam că poate 
nu se va întâmpla nimic. Insă la sfârşitul postului 
Adormirii Maicii Domnului m-am îmbolnăvit foarte 
tare, o gripă urâtă combinată cu dureri ale muşchilor şi 
articulaţiilor. Nu mai puteam merge la serviciu, aşa 
încât un coleg cu care lucram de mulţi ani la această 

firmă, a venit să-mi aducă medicamente, să-mi facă un 
ceai şi să-mi ţină companie. În ultimele zile din post, 
colegul meu mi-a mărturisit că este îndrăgostit de mine 
de foarte mult timp, dar nu a avut curajul să-mi spună 
şi că doreşte să fie alături de mine atât la bine, cât şi la 
oreu. Am fost tare fericită şi nu-mi venea să cred că 
poate fi adevărat! 

Acum suntem împreună, am ajuns şi la mănăstirea 
Bistriţa unde ne-am rugat sub racla Sfântului Grigorie 
şi i-am mulțumit Sfântului pentru toate binefacerile ce 
le-a revărsat asupra mea şi asupra familiei noastre. 
Sfântul Grigorie ne ajută întotdeauna, trebuie doar să-l 
rugăm. (Mihaela D., Timişoara) 


X În luna martie a anului 2004 mi s-a descoperit o 
tumoare pe creier şi mi s-a propus o operaţie pe care am 
refuzat-o, punându-mi toată nădejdea în Dumnezeu, 
rugându-L ca, de-mi este de folos, să mă tămăduiască. 

Am început să merg în pelerinaje la sfintele 
mănăstiri şi, după un timp, medicii au constatat că 
boala a stagnat. Dar din 2005 am avut dureri insupor- 
tabile, aproape patru luni de zile. Mergând la Sf. Cuv. 
Paraschiva în ziua hramului, m-am rugat Cuvioasei să 
mă ajute şi din acel moment durerile au încetat. Am 
mers în continuare la sfintele mănăstiri în pelerinaje şi 
am ajuns, cu ajutorul Bunului Dumnezeu, la Si. M-re 
Bistriţa pe 2 iunie 2007, unde m-am rugat Sf. Grigorie 
să se milostivească de mine şi să mă ajute. Stând la 
Utrenie cu capul plecat sub sfânta raclă, am simţit o 
căldură puternică la cap. Am suportat un timp această 
căldură, după care m-am ridicat, clătinându-mă şi am 
mulțumit Sfântului că m-a tămăduit, făcând ca 
tumoarea să scadă vizibil şi ca ochiul să se dezumfle. 
Mulţumesc Sfântului Grigorie din tot sufletul pentru 
ajutorul primit. (Elena C., Bucureşti) 

i In data de 8 septembrie 2007, chiar de 
praznicul Naşterii Maicii Domnului, tatăl meu Ioan, în 
vârstă de 89 de ani, s-a împiedicat şi a căzut când s-a 
sculat din pat şi si-a rupt piciorul stâng tocmai din şold. 
A avut nişte dureri incredibil de mari. Fiind atât de 
bătrân şi bolnav (probleme cu inima, diabet şi anemie 
mare), nici un medic nu a avut curaj să-l opereze. Sora 
mea are un prieten de familie, chirurg în oraşul Lugoj, 
1-a povestit cele întâmplate şi acesta a hotărât că-l va 
opera dacă tatăl meu va accepta operaţia, povestindu-i 
totodată că poate fi foarte riscantă situaţia, atât înainte 
de operație, cât şi după terminarea operaţiei. Din cauza 
durerilor mari, tatăl meu a acceptat operaţia imediat, 
fără să-i pese de ceea ce va urma. Eu am plecat în 
grabă la Sfântul Grigorie Decapolitul cu autocarul de 
Normandia şi când operaţia începuse, eu plângeam şi 
mă rugam sub racla Sfântului. Îl rugam pe Sfântul 
Grigorie să aibă milă de tatăl meu, să-l ajute să se 
trezească din anestezie şi să-l roage pe bunul 
Dumnezeu să-i acorde măcar două zile de viaţă după 
această operaţie riscantă, ca să moară fericit că totuşi 
operația a reuşit. 

In toamna anului 2009 s-au împlinit doi ani de la 
această operaţie, tatăl meu trăind fericit alături de noi, 
copiii lui. Am simţit şi cred cu tărie în ajutorul minunat 
acordat de Sfântul Grigorie Decapolitul tatălui meu 
drag. In aceşti doi ani am revenit de mai multe ori la 
mănăstirea Bistriţa să-i mulțumesc Sfântului Grigorie 
pentru grija şi ajutorul pe care ni-l acordă cu prompti- 
tudine, ori de câte ori i-l cerem. Doamne, ajută-ne! 

(Viorica M., județul Timiş) 


+ Soţul vecinei mele primise diagnosticul de icter 
negru. Ne aşteptam de la o zi la alta să moară. Vecina 

mea a început să se roage, dar nu credea că Dumnezeu 
o va ajuta totuşi. Am îndrăznit să-i duc untdelemn 
sfințit de la Mănăstirea Bistrita, i-am dăruit o carte de 
rugăciuni, iconiţe cu Maica Domnului cu Pruncul lisus 
şi cu Sfântul Grigorie, anaforă şi aghiasmă de la 
mănăstire. Era deznădăjduită, toate cele ce i-am dăruit 
le-a luat mai mult ca să-mi facă pe plac. După ce a luat 
anafora şi aghiasma, ungându-se cu untdelemnul 
sfințit, soțului său i-au dispărut negreala de pe corp şi 
pruritul. Citea rugăciuni, acatistul Sfântului Grigorie, a 
unut postul Sfintelor Paşti, iar acum l-am trecut pe 
toate pomelmicele. După trei luni, vine mereu la 
biserică, ţine regim şi merge la serviciu. Şi-a revenit 
total. Iată ce înseamnă să te rogi cu credinţa că vei fi 
ațutat. Doar trebuie să te rogi, să fii bun, să ajuţi omul 
la nevoie, să faci tot ce-l plăcut Bunului Dumnezeu. 
(Viorica M., Ghiroda) 


Y Am fost adus la Sf. M-re Bistriţa pentru a mă 
ruga la sfintele moaşte, fund paralizat. Cu ajutorul 
Sfântului Grigorie, m-am întors acasă tămăduit. (Pr. 
Stelian Păduraru, parohia Militari 2, Bucureşti) 


* În anul 2008, la începutul lunii ianuarie, de 
Bobotează, m-am îmbolnăvit atât de grav, încât se 
impunea de urgenţă internarea. Am refuzat, consi- 
derând că Hristos, prin sfinții Săi, mă poate aţuta să mă 
fac bine, aşa încât să nu-i lipsesc de ajutorul meu pe 
cei care mă puteau solicita ca preot în acea perioadă. 

În parohia unde sunt preot, casa parohială cuprinde 
casa de locuit şi o casă cu trei camere — o bibliotecă 
modestă şi alte două camere libere. Pentru că iarna era 
destul de grea, iar boala mea persista, am hotărât să 
amenaţăm un paraclis al parohiei, având altar, iconostas, 

icoane şi toate cele de trebuință sfintelor slujbe. 
Părintele meu duhovnic m-a sfătuit îndeaproape. Chipul 
în care Preacuviosul Părinte Grigorie Decapolitul a 
devenit ocrotitorul paraclisului parohial este o taină pe 
care o ştie doar Preasfinţitul Justinian, Episcopul 
Maramureşului şi Sătmarului, cel care ne-a dat 
binecuvântare pentru înființarea paraclisului nostru şi 
aducerea unui veşmânt sfinţit de la moaştele Sfântului 
Gngonie. | 

M-am însănătoşit curând şi am pornit către 
Mănăstirea Bistriţa. Am primit veşmântul cerut, iar 
maicile de la atelierul de pictură al mănăstirii au 
realizat pentru paraclis şi o icoană a Sfântului Grigorie, 
ce străjuieşte lângă racla cu veşmântul său, unde arde 
neincetat o candelă. 

In august 2008, a venit la vecernie d-na Dragoş 
din comuna Finteuşul Mare, căreia îi mai făcusem şi în 
luna mai nişte slujbe pentru soțul bolnav. În anul 2006, 
hrănind dimineaţa animalele, d-nul Gavriil Dragoş 
fusese lovit cu cornul de o vacă în zona abdominală 
stânga, la pancreas. Abia după câteva luni au apărut 
durenile. Mergând la Baia Mare la spital, în urma 
analizelor a fost depistat un hematom pe pancreas şi a 
fost trimis la Cluj. În perioada 2006-2008 a suferit 
cinci intervenţii chirurgicale. Cu toate acestea, nu se 
simţea deloc bine, operaţia nu se închidea, iar durerile 
continuau să persiste. In acea lună, august 2008, 
medicii de la Cluj au spus că este posibil să fie vorba 
de ceva incurabil, dar vor încerca să mai facă încă o 
intervenţie chirurgicală. 

Indurerată, soția d-nului Gavriil a venit la biserică 
ŞI a citit lângă racla cu veşmântul şi icoana Sfântului 


w% 


Grigorie Acatistul şi Paraclisul sfântului, i-am oferit, 


ulei din candela Sfântului Grigorie ce arde la Mănăstirea 

Bistrița şi vată de la sfintele moaşte, sfătuindu-o să-l 
ungă pe cel bolnav în zona unde urma să fie operat, iar 
după operaţie să ţină post şi să citească Acatistul 
Sfântului pentru deplină şi grabnică însănătoşire. 

După o perioadă de numai două săptămâni de la 
operație, de data aceasta operaţia s-a închis, iar d-nul 
Gavriil este astăzi deplin sănătos. Mărturisesc astfel 
tuturor că Sfântul Grigorie Decapolitul este mare 
făcător de minuni. (mărturisire publicată de către Pr. 
Dorin Tămaş în revista „Lumea credinței” din 


februarie 2009) 


X În toamna anului 2008 am venit împreună cu 
un grup de creştine din Timişoara la mănăstirea 
Bistriţa pentru a participa la prăznuirea Sfântului 
Grigorie Decapolitul. Auzisem de multe ori că dacă 
cineva ajunge sub racla Sfântului şi se roagă cu 
credință, poate fi ajutat. Cu acest gând plecasem de 
acasă, căci vroiam şi eu să îl rog pe Sfântul Grigorie să 
mă ajute să rămân însărcinată. Aveam deja unsprezece 
ani de căsnicie şi tot mai speram ca Bunul Dumnezeu 
să ne binecuvânteze şi pe noi cu un copilaş. 

Mare mi-a fost bucuria la întoarcere, căci după 
doar două luni, minunea dorită s-a produs. Da, am 
rămas însărcinată, eram în al nouălea cer, nu-mi venea 
să cred că era adevărat şi totuşi astăzi am un băieţel 
scump şi sănătos, pe care-l cheamă Daniel. | 

Toţi cei care aveți nevoie de ajutor, alergaţi cu 
credinţă la racla Sfântului nostru drag şi cereţi-l aju- 
torul, căci îl veţi primi cu siguranță. Doamne ajută-ne! 

(Iasmina J., comuna Ghiroda, județul Timiș) 


X Sunt profesoară de limba şi literatura română Şi 
am aflat de Sfântul Grigorie Decapolitul atunci când 

am fost rugată să fac corectura pentru una dintre 
primele ediţii ale volumului „Viaţa, acatistul şi para- 
clisul Sfântului Grigorie”. 

Mie îmi sunt foarte dragi copiii şi am dorit să mă 
număr Şi eu printre cei care pun sămânţa cea bună în 
sufletele tinerelor generaţii. Pentru activitatea desfăşu- 
rată în cadrul şcolii noastre, am fost numită director 
general al acestei unități în mai multe rânduri. 
Inaintând în vârstă, am decis la un moment dat să mă 
retrag, din această funcție, dar în anul 2008, la rugă- 
mintea colegilor mei din colectivul de conducere, am 
acceptat din nou numirea în postul de director. 

Cu ajutorul lor am inițiat câteva proiecte, printre 
care şi un program de semi-internat şcolar, după orele 
de curs, pentru elevii ai căror părinţi nu le pot oferi 
condiţiile necesare pentru a învăţa sau care nu le pot 
supraveghea activitatea. Mărturisesc că eram foarte 
implicată afectiv în acest proiect. 

Am fost destituită după câteva luni, pe motiv de 
orientare politică sau mai exact pentru că nu aveam o 
anumită orientare. A fost un moment dificil pentru că 
toate aceste iniţiative au fost blocate şi mă gândeam cât 
este de greu să oferi ceva astăzi copiilor noştri. Mă 
rugam Maicii Domnului şi Sfântului Grigorie să mă 
ajute să pot depăşi această mâhnire. 

In luna noiembrie am primit însă din nou un 
document oficial la cancelarie: decizia de numire ca 
director la școala noastră. Privind fila din calendar, am 
constatat cu uimire că era 20 noiembrie, ziua prăznuirii 
Sfântului Grigorie. Mi-am amintit de corectura pe care 
o făcusem odinioară şi am vrut să recitesc acatistul 
sfântului, ca să-i mulţumesc şi mă gândeam că va fi 
foarte greu să găsesc cartea printre sutele de volume 
din biblioteca noastră. Mirarea mea a crescut şi mai 

mult când pașii mi s-au îndreptat cu precizie spre locul 
unde se afla cartea. 

Am citit cu bucurie acatistul, gândindu-mă că 
Sfântul Grigorie a vrut să mă ajute să primesc toate cu 
mulţumire, şi pe cele bune, şi pe cele mai întristătoare 
şi chiar să fiu apreciată cu dragoste pentru dăruirea 
mea faţă de atâtea generații de elevi. (Iulia M., Bucureşti ) 


X În iarna anului 2008, ne aflam într-o călătorie 
de neapărată trebuință pentru rezolvarea unor probleme 
ce țineau de activităţile ce se desfășoară la mănăstirea 
noastră. După o zi destul de obositoare, la ceas de 
seară ne întorceam de la Bucureşti pe autostrada 
Bucureşti-Piteşti, circulând cu autoturismul mănăstirii 
pe şoseaua de centură. Cu puțin inainte de a intra în 
pasajul subteran, la prima curbă spre intrarea in oraș, 
pe partea stângă sunt amplasate câteva depozite mari. 

Chiar în momentul când mașina noastră intra în 
curbă, din curtea unui astfel de depozit ieşea cu o 
viteză destul de mare un tir încărcat. Ca urmare a 
manevrelor de viraj, brusc, de pe prelata tirului s-a 
desprins o placă groasă de gheaţă, având dimensiuni 
destul de mari, cam 1,5m x 2,5m. Placa de gheaţă a 
alunecat cu viteză, pe direcţie oblică, spre parbrizul 
microbuzului în care ne aflam noi, pe bancheta din 
faţă. 

Nu am avul răgaz decât să strigăm: „Sfinte 
Grigorie!” în clipa când placa de gheaţă a ajuns în 
dreptul parbrizului. Din acel moment şi-a schimbat 
direcția, căzând jos, chiar în fața maşinii, care nu a 
avut nici măcar o zgârietură. Am ajuns cu bine acasă, 
mulțumind Sfântului Grigorie şi îngerilor păzitori 
pentru ajutorul primit. (din mărturiile maicilor din 
obştea mănăstirii Bistriţa) 

X Perioada adolescenţei a fost atât pentru fiul 
meu un răstimp cu grele încercări, cât şi pentru ceilalți 
din familia noastră. Greutățile financiare cu care ne 
confruntam zi de zi apăsau pe umerii tuturor, astfel 
încât el era la un pas de a fi eliminat din şcoală şi 
ameninţat cu corigenţa la limba română şi la limba 
engleză. 

M-am decis în acel moment ca, alături de efortul 
financiar pentru a-l ajuta să învețe, să adaug la 
rugăciunile pe care le făceam şi acatistul Sfântului 
Grigorie, către care am evlavie de multă vreme şi care 
m-a ajutat de fiecare dată. Cu ajutorul Maicii 
Domnului şi al Sfinţilor Săi, fiul meu a susținut 
examenul de bacalaureat, obținând nota 9,21. 

După câțiva ani am plecat să lucrez în străinătate. 
Aflându-mă într-un moment dificil, căci uneori nu-mi 
găseam de lucru, în 2009, m-a căutat o doamnă a cărei 
încă suferea de o depresie foarte puternică, ce se 
agravase în ultimii doi ani, întunecându-i viitorul şi 
izolându-o de prietenii ei. Tratamentul medical nu era 
eficient şi se chinuia fără niciun rezultat. 

l-am oferit şi acestei doamne acatistul Sfântului 
Grigorie, sfătuindu-o să se roage şi să îşi pună 
nădejdea în ajutorul lui. După o perioadă de şase 
săptămâni în care mama s-a rugat pentru fiica aflată în 
suferință de atâta timp, a primit vestea că situaţia a 
evoluat pozitiv în chip neaşteptat. Fiica ei s-a înscris la 
facultate, unde frecventează cu plăcere cursurile, se 
poate concentra mai uşor, nu mai priveşte cu încordare 
situația din jurul ei şi se simte mai relaxată. 

Totodată, şi eu am reuşit atunci cu rugăciunile 
Sfântului Grigorie să îmi găsesc un alt loc de muncă, 
mal potrivit cu puterile mele, de care sunt mulțumită. 

(Dumitra P., Savona) 





141 






























ah | 1402 





Y Sunt câţiva ani de când paşii mei au fost purtați 
pentru prima oară spre Mănăstirea Bistriţa de lângă 
Râmnic. Eram atunci într-un pelerinaj cu corul bisericii 
noastre pe la mănăstirile din Oltema. Ajunşi la amurg 
de seară, aici la mănăstire am stat în biserică, m-am 
închinat Sfântului Grigorie Decapolitul, apoi am stat 
de vorbă cu una din măicuţele din obşte care m-a 
copleşit cu bunătatea şi blândețea sa. 

În zori, am intrat din nou în biserica mănăstirii, iar 
părintele ne-a citit o rugăciune pentru călătorie. Am 
plecat în drumul nostru, dar o parte din sufletul meu a 
rămas aici în mănăstire şi am ştiut că voi reveni. Au 
trecut cinci ani de atunci şi în fiecare an când am venit, 
am simţit lucrarea Sfântului Grigone pentru mine, 
nevrednica. | 

La început, cu teamă şi cutremur m-am apropiat 
de racla sfântului şi i-am spus problemele care mă în- 
conjurau ŞI de fiecare dată am simțit cum mângâierea, 
uşurarea şi liniştea sufletească î îmi umpleau sufletul. 

Într-unul din aceşti ani luasem o eczemă foarte 
urâtă care tindea să-mi acopere aproape jumătate din 
corp, indiferentă la încercările medicilor de a o trata. 
Necăjită din pricina acestui lucru, căci nu mai 
avusesem așa ceva, m-am rugat Sfântului ca, de este cu 
putință, să treacă de la mine acest rău. ȘI să Ştiţi că 
adevărat s-a întâmplat, căci după cele 3 zile, cât am 
şezut la mănăstire, când am ajuns acasă nu mai aveam 
nici urmă de eczemă pe corp. Sfântul Grigorie chiar 
m-a ascultat şi m-a vindecat, iar eu i-am mulțumit. 

Şi ca să vedeți că toate rugăciunile sunt ascultate, 
şi chiar şi gândurile noastre, într-unul din aceşti ani 
eram la pangarul mănăstirii ca să cumpăr Cărți şi 
iconiţe, unde am văzut o cruce de lemn sculptată aşa 
de simplu cum mi-am dorit, dar vroiam să mai las şi un 











pomelnic la Mănăstirea Lainici şi nu-mi ajungeau 
bănuţii. Şi ce credeţi că a făcut Sfântul? Mi-a dăruit 
acea cruce de lemn printr-una dintre maicile din mă- 
năstire chiar la plecare. Aveam acum şi crucea de lemn 
ŞI banii pentru pomelnic pentru Mănăstirea Lainici. 
Recent, anul acesta, 2009, la hramul Sfântului 
Grigorie, am venit împreună cu acelaşi grup de per- 
soane, iar în acea zi, înainte de vecemie, ne-am aşezat 
la rând în curte să ne închinăm la racla Sfântului. 
Aşteptând şi rugându-ne fiecare în taină, spuneam 
celor din grup că mi-aș dori o floare cât de mică de la 
racla Sfântului Grigorie Decapolitul. Când am ajuns de 
ne-am închinat, am primit de la Sfântul prin măicuţa ce 
era lângă raclă, un buchet uriaş de crizanteme galbene. 
N-am mai văzut aşa flori frumoase şi erau exact 5 fire, 
câte femei erau în grupul nostru. Nu-i aşa că este 
minunat lucru că nu doar rugăciunea, ci şi gândul îţi 
este auzit aici? 
Minunat este Dumnezeu întru Sfinţii Săi. 
(Cornelia, județul Timiş) 


Y M-am căsătorit cu Vasilică-Dorinel în luna mai, 
anul 2005. Totuşi nu aveam copii, deşi trecuseră trei ani 
de când ne-am căsătorit. După mai multe examinări 
medicale de specialitate ce nu ne-au dat speranţa unei 
familii împlinite prin naşterea de prunci, la îndemnul 
preotului nostru duhovnic, am venit în anul 2008 la 
Sfânta Mănăstire Bistriţa pentru a ne închina la sfintele 
moaște ale Sfântului Grigorie Decapolitul. 

Am participat la Denia Canonului cel mare, ne 
aflam în perioada postului Sfintelor Paşti, pe 9 aprilie 
2008. În timpul slujbei ne-am rugat la sfintele moaşte 
ŞI apoi am citit împreună acatistul Sfântului Grigorie, 
cerându-i cu nădejde ajutorul. 

Şi bineînţeles că minunea nu a întârziat să apară. 
Sfântul Grigorie Decapolitul a fost fierbinte mijlocitor 
către Bunul Dumnezeu şi către Maica Domnului. După 
postul Sfintelor Paşti am rămas însărcinată. 

După ce au trecut patru luni de zile, în timpul 
postului Adormirii Maicii Domnului, am venit la 
Sfânta Mănăstire Bistriţa, ca să mulțumim Sfântului 
Grigorie pentru această mare minune şi măicuţei care 
ne-a ajutat foarte mult în perioada când am venit la 
mănăstire. i 

Pe data de 17 ianuarie 2009 s-a născut fetița 
noastră Antonia, iar în luna mai am venit împreună cu 
ea la mănăstirea Bistriţa pentru a ne ruga şi a ne 
închina împreună la Sfântul Grigorie Decapolitul. 

(Ştefania 1., Craiova) 


Y Anul acesta am fost şi eu împreună cu tatăl 
meu la Sfânta Mănăstire Bistriţa. Auzisem de la o 
persoană care este un real sprijin în viața mea despre 
Sfântul Grigorie şi despre minunile săvârşite de acest 
sfânt. 

După un drum destul de greu pentru mine ca şoler, 
atunci când am intrat în biserica atât de impunătoare, 
m-au cuprins fiori de bucurie. Ajungând în fața raclei 
Sfântului Grigorie, am izbucnit în lacrimi că am reuşit 
să ajung aici şi să cunosc în chip nemijlocit acest 
sentiment. Vizita mea la Sfânta Mănăstire Bistriţa a 
fost lucrul pe care mi l-am dorit cel mai mult să se 
întâmple şi care mi-a adus cea mai mare bucune din 
acest an. Au fost zile de vis, în care am ajuns să cunosc 
persoane din mănăstire, locunle din Jur, alți oameni 
deosebiți, simţeam că este cu adevărat un loc 
binecuvântat, tot timpul îl simţeam pe Sfântul Gngorie 
că veghează asupra noastră. 

Acest moment al apropierii directe de Sfântul 
Gngonie mi-a schimbat viaţa, mă simt ocrotită, când 
am o problemă ştiu că el mă aude şi mă ajută. Am 
devenit mult mai împăcată cu mine şi cu cei din jur 
după ce am fost la această mănăstire. Am ma! avut 
câteva peripeții, dar Sfântul drag nouă ne-a ajutat şi a 
vegheat asupra noastră. 

Până în momentul venirii la mănăstire nu puteam 
citi un acatist o perioadă de patruzeci de zile la rând 
integral, nu reuşeam, săream cel puţin o zi, dar de când 
m-am întors acasă, din septembrie, şi până la Crăciun 
am reuşit să citesc acatistul Sfântului Gnigone chiar cu 
uşurinţă, oricât de obosită eram sau oricât de multe 
probleme aveam, Sfântul era cu mine şi mă ajuta 
mereu. Sunt convinsă că de când l-am cunoscut, viața 
mea şi a familiei mele s-a schimbat şi se va mal 
schimba, în bine. Sfântul Grigone ne ajută mereu, în 
frecare zi, în fiecare minut şi secundă a vieţii noastre, 
trebuie doar să-i cerem ajutorul şi să ne gândim la el, 
căci sigur acest ajutor va veni! Fie ca Sfântul Grigorie 
să ne ocrotească pe toți! (Lavinia C., Timişoara) 


Y Lucram ca asistentă medicală la Secţia de 
Obstetnică şi Ginecologie la spitalul din oraşul nostru. 
După ce m-am căsătorit, am dorit să devin mamă, să 
avem o familie frumoasă. 

Și rugăciunile mele au fost ascultate. Am născut în 
anul 2007 un băieţel frumos şi sănătos, aşa încât am 
intrat în concediul post-natal pentru a-i oferi fiului meu 
îngrijirea şi educaţia necesară în această importantă 
perioadă. 

După ce a mai crescut, m-am reîntors în colectivul 
din cadrul spitalului unde lucram înainte de întreruperea 
din pricina sarcinii.Am optat pentru această meserie 

din toată inima şi m-am străduit să lucrez cu profe- 
sionalism întotdeauna. 

Totuşi, acum mă încerca un sentiment de nemul- 
țumire. Ceva în adâncul inimii mele se răzvrătea în 
timp ce lucram, mai ales atunci când trebuia să fiu în 
preajma medicilor în cazurile de întrerupere a sarcinii. 
Mă duceam adesea cu gândul la micuțul meu care mă 
aştepta cu drag acasă, la bucuria şi sentimentul de 
împlinire pe care mi l-a dăruit Dumnezeu prin acest 
copil, cu toate eforturile pe care le cere creşterea şi 
formarea lui ca om. Apoi mă vedeam iar lângă masa de 
operaţie, cu toate instrumentele alături şi vedeam toate 
acele fragmente din trupunile micuţilor ce nu aveau să 
mai zică niciodată „mamă”. Nu cred că există o 
imagine mai cumplită ca aceea a mamei care lasă să fie 
spulberat darul cel mai scump din viaţa ei şi cred că 
dacă aceste femei ar putea să privească ceea ce se 
petrece cu trupul lor în acele clipe, şi-ar schimba 
definitiv hotărârea de a da morţii pruncul pe care 
Dumnezeu l-a ascuns acolo pentru a-l creşte şi a-i feri 
până la vremea rânduită pentru viaţa aceasta. Dreptul 
la viaţă începe cu dezvoltarea în pântecele mamei şi 
dreptul fătului de a se naşte. 

Rana din sufletul meu se adâncea cu fiecare zi. 
Aproape că-mi pierdusem liniştea şi eram mai iritabilă, 
oboseam mai repede şi nu găseam în mine puterea de a 
continua să practic meseria pe care o iubeam. 

Obişnuiesc să vin descori cu familia mea la 
Sfântul Grigorie de la mănăstirea Bistriţa, pentru a ne 
închina la sfintele sale moaşte, ca să ne binecuvânteze 
familia şi să ne ajute să depăşim greutăţile de zi cu zi şi 
să ducem o viaţă bineplăcută lui Dumnezeu. 

M-am rugat aici ca să primesc ajutor şi de această 
dată. La scurt timp am primit de la cineva o broşură 





destul de documentată despre avorturi. Acea persoană 
mi-a oferit-o fără a cunoaşte frământarea mea lăuntrică, 
dintr-un îndemn interior şi a continuat să se roage 
Sfântului Grigorie pentru mine fără ca eu să-i mărtu- 
risesc îndoielile şi frământările ce le aveam cu privire 
la locul meu de muncă. Pur şi simplu dorea ca eu să nu 
sufăr consecinţele participării la astfel de păcate cum- 
plite, inerente în cazul acelui loc de muncă. Acest păcat 
înfricoşător nu rămâne fără urmări asupra sănătății 
celor ce-l săvârşesc, asupra famihei şi asupra societăţii. 

Dar Bunul Dumnezeu a rânduit cu mijlocirea 
Sfântului Grigorie în aşa fel încât am putut să îmi 
schimb curând locul de muncă. Acum lucrez în oraşul 
natal al soţului meu, aşa încât avem posibilitatea să fim 
tot timpul alătun de fiul nostru. Şi mai mult decât atât, 
lucrez la un cabinet stomatologic, unde nu mai trebuie 
să asist neputincioasă la frângerea unei vieţi, ci încerc 
prin efortul meu alături de medic, să alin durerea 
aproapelui şi astfel să-mi împlinesc rostul printre 
oameni. (Irina B., Râmnicu Vâlcea) 


Y În anul 2001 m-am căsătorit. La scurt timp 
după căsătorie au început să mă chinuie tot felul de 
gânduri negre, necurate. Nu mai puteam să dorm 
noaptea din pricina acestor gânduri întunecate, chiar de 
sinucidere. Simţeam că nu mai puteam suporta această 
presiune, parcă mă sufoca ceva. Nu îndrăzneam să 
spun nimic despre toate acestea soţului meu, deoarece 
credeam că va zice că sunt nebună sau că toate sunt 
doar nişte halucinaţii în mintea mea. Eram căsătoriți de 
puţină vreme. 

Văzând că nu mai pot să rabd această suferință, 
mi-am luat însă inima în dinţi şi i-am spus soțului meu 
prin ce stări trec şi ceea ce simțeam că se petrece cu 

mine. Realizam că toate aceste gânduri nu pot fi decât 
de la cel rău. Atunci m-a urcat în maşină şi ne-am dus 
să ne rugăm împreună pe la mănăstiri. | 

Oprirea la Mănăstirea Bistriţa din judeţul Vâlcea, 
la racla cu sfintele moaşte ale Sfântului Grigorie 
Decapohtul avea să-mi schimbe viaţa. 

După ce ne-am închinat de trei ori şi am trecut pe 
sub racla Sfântului Grigorie, când m-am ridicat în 
picioare, am sumţit cum toate acele gânduri au dispărut, 
parcă le-ar fi luat cineva cu mâna, eram un alt om. Un 
om mult mai puternic, mult mai luminat, am simţit cu Ş 
adevărat ajutorul Sfântului Grigorie, care de atunci mă | 
ocroteşte şi mă ajută neîncetat. | 

Ii mulţumesc din tot sufletul meu Sfântului 
Grnigone Decapolitul pentru rugăciunile sale către 
Bunul Dumnezeu pe care le duce pentru mine 
păcătoasa. Cu adevărat, Sfinții lui Dumnezeu sunt calzi 
şi grabnici mijlocitori pentru noi. Pe scurt, aceasta a 
fost prima minune săvârşită de către Sfântul Grigorie 
pentru mine. 

O altă minune s-a petrecut în anul 2007, -tot cu 
mijlocirea Sfântului Grigorie. Deoarece aveam deja 
două naşten prin operație de cezariană şi din punct de | 
vedere medical, am rămas însărcinată prea curând cu | 
cel de-al treilea copil, doctorii nu mi-au acordat prea 
multe şanse de a duce această sarcină la bun sfârşit. 

Cu toate acestea, nu m-am temut de ceea ce a zis 
medicul care mă consulta, anume că este foarte posibil 
ca uterul să nu reziste pe întreaga perioadă a celor nouă 
luni de sarcină. 

Mie nu mi-a fost teamă, pentru că am ştiut că am 
alături de mine pe Dumnezeu, Dătătorul de viaţă, pe 
Maica Domnului şi pe Sfinţii Săi. Domnul este Cel 
Care ne dăruieşte viaţa, deci şi sufletul pe care-l 

purtam în pântecul meu era tot facerea mâinilor Sale. 
M-am rugat cu credinţă Sfântului Grigorie Decapolitul, 
cerându-i în rugăciunile mele să mă ajute el să duc 
sarcina la bun sfârşit şi i-am făgăduit că, dacă voi naşte 
un băiat, îi voi pune numele Grigorie. 

Cu puţin timp înainte de a veni vremea să nasc, 
soţul meu a mers la Mănăstirea Bistriţa, la moaştele 
Sfântului Grigorie Decapolitul şi eu i-am dat să atingă 
de racla sa hainele pe care trebuma să le iau la spital 
pentru naştere şi hăinuţele copilului, cele pe care avea 
să le îmbrace prima dată după ce se va naşte. 

În dimineaţa zilei de 18 iunie 2007 m-am dus la 
spital pentru internare, aveam nevoie să fiu permanent 
sub supraveghere medicală. Sfântul Grigorie a luminat 
mintea medicului ce se ocupa de mine. Acesta a decis 
să-mi facă cezariană atunci şi să nu mai aşteptăm încă 
o săptămână, aşa cum era programat. 

Înainte de a merge la sala de operaţii, m-am 
îmbrăcat cu haina pe care de soţul meu o atinsese la 
racla cu moaştele Sfântului Grigorie. Băiatul meu s-a 
născut perfect sănătos şi poartă numele Grigorie, aşa 
cum am făgăduit Sfântului ce ne ocroteşte întreaga 
familie. 

După operație medicul mi-a spus că uterul era în 
pericol, deoarece peretele acestuia se mai ţinea doar 
într-o mică porţiune de ţesut endotelial ce se subțiase la 
maximum. Dar Sfântul Grigorie a avut grijă ca cu să 
pot duce sarcina la bun sfârşit şi băieţelul nostru să se 
nască sănătos. 

Astăzi, când scriu această scrisoare, băiatul meu 
are trei ani Şi jumătate şi atunci când este întrebat de la 
cine 1-a pus mama numele, răspunde: "De la Sfântul 
Grigone Decapolitul”. 























Îi mulțumesc Sfântului Grigorie pentru minunile 
săvârşite cu mine şi îndemn pe toți să meargă să se 
roage cu credinţă la racla cu Sfintele sale moaşte şi 
rugăciunea lor va fi primită. Doamne, ajută-ne! 

(Maria S., Stremţ-Alba) 


discutat cu un preot care ne-a sugerat să îl ducem pe 
Alin-Adrian la Mănăstirea Bistriţa din județul Vâlcea. 

Acum trei ani, în 2008, am reuşit să ajungem la 
mănăstire. Drumul a fost foarte greu, copilului i-a fost 
rău pe tot parcursul călătoriei. Când am ajuns ia 
mănăstire şi l-am închinat la racla Sfântului Grigorie, 
s-a liniştit. 

De atunci, cu ajutorul Sfântului Cuvios Grigorie, 
se află sub tratament, fără a mai avea astfel de 
probleme, iar crizele nu s-au mai repetat niciodată. 

lar noi încercăm să venim în fiecare an ca să 
mulțumim Sfântului Grigorie pentru minunea înfăp- 
tuită cu noi. (Familia Petreşeniuc, Satu Mare) 

















X Fiul nostru, Alin — Adrian, s-a născut la 23 
august 200i. La naştere, cordonul ombilical a fost 
forţat de către medic în timpul travaliului, iar în 
următoarele ore a făcut hidrocefalie. După două luni şi 
jumătate de stat în spital, atât la Satu Mare, cât şi la 
Cluj, la indicaţia doctorului am fost îndrumați la 
operație — ori în Bucureşti, ori în Ungaria. Am ales 
Bucureştiul şi am plecat la operație. Dar doctorii de 
acolo nu ne-au dat prea multe şanse, spunând că Alin 
are creierul afectat în proporţie de 70%. 

Ne-am întors acasă la Satu Mare fără a mat face 
operaţia, iar un prieten ne-a recomandat să mergem în 
Ungaria, la Debreczen, pentru a afla ce spun şi medicii 
de acolo despre suferinţa lui Alin. 

Mi-aduc aminte că am ajuns într-o zi de vineri în 
Ungaria, medicii de acolo au confirmat diagnosticul de 
la Bucureşti şi ne-au propus ca în cel mai scurt timp să-l 
operăm, întrucât situaţia era foarte gravă. După încă 
două zile, copilul a fost operat şi i s-a introdus la cap 
un aparat de drenare a lichidului din zona afectată a 
creierului. Operația a decurs foarte bine. 

La vârsta de doi ani şi jumătate, fiul nostru a avut 
nişte crize. Ne-am prezentat cu el la medic şi acesta ne- 
a confirmat diagnosticul de epilepsie Aceste probleme 
se întâmplau adeseori în apropierea sărbătonilor, de 
Paşti sau de Crăciun. 

Am consultat mai mulţi preoți, am făcut Sfinte 
Masluri acasă pentru copil, iar într-una din seri am 






































X În anul 2008, am venit aici la Sfântul Grigone 
Decapolitul, într-un pelerinaj. În vreme ce ne închinam 
la sfintele sale moaşte, se afla acolo şi o femeie bolnavă, 
având duh necurat. Aceasta țipa tare şi era agitată. 

În timp ce se ruga la raclă, lângă mine, sticluța de 
mir, cu untdelemn de la Sfântul Maslu şi untdelemn 
din candelele Sfântului Grigorie, pe care abia o 
cumpărasem, s-a spart țăndări şi mirul a stropit-o pe 
această femeie, pe maicile de la strană din apropierea 
noastră, şi mine şi pe colega mea. Atunci s-a vindecat 
această femeie, iar noi am plecat sănătoase, uşurate de 
suferinţele pe care le aveam. 

(Aglaia P. şi Cornelia G., Bucureşti) 



















































































+ Un alt prilej de a ne reaminti de purtarea de 
grijă a Domnului pentru noi, oamenii şi cum plineşte 
cererile celor care fac voia Sa este ascensiunea spre 
Peştera Sfântului Grigorie, în apropierea mănăstirii. 
Aici, rugăciunile cuvioşilor călugări ce vegheau lângă 
racla Sfântului Grigorie nu o dată au înduplecat pe 

Dumnezeu. Astfel ziditu-s-au cele două sfinte lăcaşuri 
din peşteră, primul — Ovidenia, la începutul secolului 
al XVI-lea, iar celălalt — schitul Sfinţilor Arhangheli 
Mihail, Gavriil şi Rafail, drept mulțumire pentru 
izbăvirea de la moarte năpraznică a egumenului 
mănăstirii şi a celor dimpreună cu dânsul, “când au 
intrat ungurii şi au tăiat pre călugări”. | 

Vieţuitorii acestor aşezăminte rupestre se aprovi- 
zionau anevoie cu apa necesară tocmai din râul 
Bistriţa, folosind un vas pe care îl ridicau cu un sistem 
de scripeţi, tocmai de la poalele muntelui, după cum se 
vede în ilustraţia arhimandritului Dionisie Eclesiarhul 
din 1796. După un răstimp, au primit mângâiere 
acestor aspre nevoinţe. Pentru a-şi astâmpăra setea şi 
trebuinţa hranei, în inima de piatră a peşterii se aduna 
de-acum apă într-un bazinet de piatră. Şi aşa a rămas 
locul până astăzi. 

Istoria frământată a mănăstirii a presărat cu măr- 
turii întreaga aşezare. Şi cele două lăcaşuri de tainică 
rugăciune din Peştera Sfântului Grigorie poartă încă 
neşterse însemnele trecutului. 

Dar şiragul rugăciunilor ce s-au rostit încă dintru 
începuturi aici cheamă şi astăzi sufletele noastre la 
tainică rugăciune, acum, când pare atât de îndepărtată 
isihia şi retragerea desăvârşită din tumultul cotidian. 

Credincioşii urcă şi astăzi spre acest loc de tăcută 
nevoinţă, ca o ofrandă adusă celor care au vegheat aici 
lângă sfintele moaşte, în vreme de restrişte, pentru ca şi 
aceştia, dimpreună cu Sfântul Grigorie, să mijlocească la 
Hristos, ca sufletele noastre să afle întărire şi bărbăție pe 
cale cea strâmtă şi anevoioasă a poruncilor lui Hristos. 

Asemeni urcuşului lăuntric se vădeşte a fi şi 
drumul ce trebuie străbătut până acolo. Nimic ziditor 

nu se-mplineşte atât de lesne, aşa încât nu-i la 
îndemâna tuturor să parcurgă acest drum, dar cel care 
incearcă să-l străbată sumte ajutor şi-nsufleţire. 

Am condus şi eu grupuri de credincioşi pe acest 
drum, pentru a se închina în cele două bisericuțe din 
peşteră. Astiel am putut avea mărturia faptului că 
„OrICUI va cere, i se va da” după a sa credinţă. lată unul 
dintre aceste prilejuri. 

Un grup de pelerini muntenegreni dimpreună cu 
un preot de mir şi un ierodiacon au vizitat anul acesta 
mănăstirea noastră şi au dorit să viziteze şi Peştera 
Sfântului Grigorie. l-am însoţit pe parcursul acestui 
mic pelerinaj. Am făcut un scurt popas la Sfânta 
Cruce, unde părintele a rostit ectenia cererilor şi ne-a 
binecuvântat pe toți. 

La intrarea în peşteră, am mers mai întâi la 
Ovidenia, monument de la sfârşitul secolului al XV-lea, 
închinat Maicii Domnului. Aici au cântat „Cuvine-se cu 
adevărat” şi „Apărătoare Doamnă”, spre preamărirea 
Preasfintei Născătoare de Dumnezeu, a cărei icoană în 
frescă s-a arătat mângâietoare şi vindecătoare a 
neputințelor noastre. Părintele a rostit ectenia întreită, 
răspunsurile țâşneau cu putere din piepturile oame- 
nilor, în bună rânduială. În aceeaşi atmosferă de caldă 
rugăciune am vizitat şi Schitul Sfinţilor Arhangheli, 
ctitoria din 1633 a celui ce avea să devină mitropolitul 
Țării Româneşti în 1637, Teofil, odinioară egumen al 
mănăstirii Bistriţa. 

Inainte de a încheia călătoria noastră, credincioşii 
au dorit să mergem la izvorul călugărilor. I-am pre- 
venit că este posibil să nu găsim apă, întrucât în ziua 
anterioară, maicile au urcat la peşteră să aprindă 
candelele şi acolo nu se găsea nici măcar un strop de 
apă. Pentru că prezenţa apei în bazinet nu este legată 
întru totul de schimbările meteorologice. Adesea plouă 

torențial, dar nu se adună niciun pic de apă în inima 
seacă a muntelui. Alteori, deşi era secetă, acolo se 
revărsa apă limpede peste marginea stâncii de forma 
unei cupe de piatră. Suspinul rugăciunii este acela care 
scoate lacrimi din inima muntelui şi răcoreşte pe cel 
care însetează după dreptate şi adevăr. 

Dar ei au insistat să mergem, măcar să vadă acel 
loc, unde, precum în Horeb cândva, o pală de vânt 
subțire a răcorit arşița prorocului. Cerând împreună 
rugăciunile Sfântului Grigorie, ne-am îndreptat cu toții 
spre izvor. Am rămas în urma părinților, printre 
oameni. Astfel m-am putut bucura dimpreună cu ei, 
pentru că bazinul se umpluse cam două treimi cu apă 
rece şi limpede. A fost suficientă să bea toți cei care 
erau prezenţi, să se răcorească şi să dea slavă lui 
Dumnezeu pentru mila pe care ne-o dăruieşte de îndată 
ce Îl rugăm cu inimă smerită. (din mărturiile maicilor 
din obştea mănăstirii Bistrița) 


X Am avut bucuria de a vizita în, pelerinaj Sfânta 
Mănăstire Bistriţa, doar de două ori, însă credinţa şi 
nădejdea în puterea tămăduitoare a Sfântului Grigorie 
Decapolitul m-au întărit şi mi-au dat curajul să mă 
încumet ca, la vârsta de 39 de ani, să rămân însărcinată 
şi să nasc un copil minunat, o fetiţă, ce împlineşte 2 
luni la data când scriu aceste rânduri. 

Cred că nu există bucurie mai mare pentru 
vieţuitoarele acestei mănăstiri decât aceea de a afla că 
Sfântul Grigorie continuă să facă “minuni”. Căci aşa le 
numim noi, cei mai puțin credincioşi. 

Viaţa însăşi, cu urcuşuri şi coborâşuri, cu toate 
provocările ei, este o MINUNE. Dar, vai, cât de mulți 
ani mi-au trebuit mie să înţeleg acest lucru! Am simţit 
nevoia să scriu aceste rânduri, ca să mulțumesc pentru 
răspunsul primit astă iarnă în postul Crăciunului. 

i Urcuşul duhovnicesc al Postului Mare se vrea a fi 
încă o dată, tămăduitor sufletului ce, din când în când 
se “murdăreşte” de grija zilei de mâine, ce ne apasă tot 
mai greu pe toți. Insă nădăjduim în milostivirea lui 
Dumnezeu şi pomenirea la sfintele slujbe, astfel încât 
totdeauna în noaptea Sfintei Invieri să fim cu toții 
impăcaţi, noi cu noi înşine şi cu toţi cei pe care îi avem 
aproape, lângă noi sau în suflet. 

___Nădăjduim că ne va îngădui Sfântul Grigorie ca 
intr-o zi, cât mai curând, să venim împreună cu cei 
dragi, cu fetița noastră, să aducem floarea recunoştinţei 
Sfântului nostru iubit, ce sunt convinsă că m-a ajutat ŞI 
mă va mai ajuta şi în continuare. (Gabriela D., Ploieşti) 


Xe Adesea, printre cei care pragul mănăstirii 
noastre, se găsesc oameni aproape covârşiţi de durere. 
Uneori această durere pare fără de sfârşit, adânc pre 
adânc chemând. Cred că nu este suferință mai mare 
decât aceea de a te vedea neputincios în fața durerii 
fiinţei pe care o iubeşti mai mult. Părinţi ce suferă fără 
alinare pentru durerile copiilor, prunci ce pătimesc din 
pricina necazurilor părinților, prieteni ce îşi împăr- 
tăşesc frământările pentru a depăși situaţii ce par fără 
de ieşire, toate acestea ne determină să fim împreună 
rugători cu tot cel ce are trebuință și să încercăm a 
uşura unii altora purtarea crucii acestor suferinţe. 

[n luna iulie a cerut găzduire pentru o zi sau două 
la mănăstirea noastră d-nul Sorin. Cu inima frântă sub 
povara durerii a venit să se roage pentru sănătatea 
fiicei sale, în vârstă de numai doisprezece ani. Adela a 
fost victima unui teribil accident de maşină, soldat cu 
multiple traumatisme craniene şi o fractură a brațului 
datorită impactului cu o rigolă betonată. 

Intr-o dimineaţă, mergând spre şcoală, a fost lovită 
pe trecerea de pietoni din apropierea casei de un 

autoturism condus de o persoană aflată în stare de 
ebrietate şi aruncată spre un arbore, de unde a ricoşat, 
lovindu-se cu capul de marginea rigolei din apropiere. 
A fost dusă de urgenţă la Bucureşti, pentru intervenții, 
Din păcate, a intrat în comă profundă pentru o perioadă 
îndelungată de timp. Personalul Spitalului “Marie Curie 

din Bucureşti i-au acordat toată atenția cuvenită, 
îndrăgind-o. Zilnic, părinții, dimpreună cu cei apropiați 
s-au rugat pentru ca Adela să revină la viaţă. Pretu- 
tindeni unde au putut să anunţe, au cerul rugăciunile şi 
ajutorul Sfinţilor, precum şi ale tuturor care nădăj- 
duiesc că Dumnezeu nu va lăsa fără răspuns rugăciu- 
nile noastre. | 

Dar credinţa acestor părinți a fost puternic 
încercată. Au trecut trei săptămâni de zile, iar Adela 
trăia doar prin funcţionarea aparatelor, fără a da un 
semn de coerenţă. Părinţii îşi aminteau cu drag cât de 
mult îi plăcea fetiţei lor la mănăstirea de maici din 
apropierea oraşului şi încă sperau. Aşa au rânduit să o 
vegheze cu schimbul, ca fiecare să se poată odihni 
puţin. Tatăl şi-a amintit că obişnuia să vină la Sfânta 
Mănăstire Bistriţa pentru a se închina şi a cere 
ocrotirea Sfântului Grigorie Decapolitul. 

Istovit de vegherea la capul fiicei sale, a rugat pe 
cineva să îl schimbe pentru o zi şi a venit să ceară 
ajutor celui care a cunoscut atât de bine cumplita 
suferinţă a trupului: epilepsia şi hidropizia. i 

După aproape două zile de rugăciune fără de răpaz 
şi lacrimi ce ţâşneau din ochi fără istov lângă racla 
Sfântului Părintelui nostru Grigorie, a venit mângâle- 
rea. La vremea vecerniei, în timp ce se ruga cu lacrimi 
lângă sfintele moaşte, soția a telefonat pentru a-l 
anunța că mica lor comoară a deschis pentru prima 
dată după trei săptămâni întregi, ochii. La scurt timp a 

fost deconectată de la aparatele de stabilizare a 
funcțiilor vitale. 

Tatăl a plecat în următoarea zi înapoi la spital, 
pentru a fi alături de Adela şi de soția sa, mulțumind 
Sfântului Grigorie pentru toată dragostea ce o are pentru 
noi, nevrednicii. La plecare a luat o cruciuliță atinsă de 
sfintele moaşte, pentru Adela, ca binecuvântare. 

La sfârşitul săptămânii, a anunțat că Adela şi-a 
revenit ŞI că inimoşii medici sunt mulțumiți de evoluţia 
ei. (din mărturiile maicilor din obştea mănăstirii Bistriţa) 


X Sfinte Grigorie, ajută mie nevrednicului, căci 
sunt păcătos. Roagă-te lui lisus Hristos Domnul nostru 
la înfricoşata Judecată pentru noi. Îndreptează-mă pe 
calea cea adevărată şi izgoneşte de la mine toate 
îndemnurile diavoleşti. Ajută-mi să mă pocăiesc. 
Sfinte Grigorie, te rog, ajută pe tata, pe mama şi pe 
toate rudeniile mele cele după duh şi după trup, ca să 
ne mântuim şi ca Dumnezeu să aibă milă de noi 
păcătoşii la înfricoşata Judecată. 

lată, astăzi eu îţi aduc această jertfă pentru binele 
ce l-am primit atât eu, cât şi familia mea de la tine, 
Preacuvioase. Sfinte, îmi cer iertare în numele familiei 
mele, căci nu am mai fost pe la tine şi că nu ne-am mai 
rugat să ne ajuţi în greutăți şi în ispite. Preacuvioase 
Părinte Grigorie, bucură-te! Amin. (insemnare găsită 
la racla sfintelor moaşte — rugăciunea unui şcolar 
către Sfântul Grigorie) 


Nenumărate sunt mărturiile despre puterea 
rugăciunilor Sfântului Grigorie Decapolitul, căci 
„minunat este Dumnezeu întru Sfinţii Să”. Să amintim 
aici de tămăduirile bolilor trupeşti şi, mai ales, de 

tămăduirea tainică a sufletelor îndurerate ale celor care 
i-au cerut cu credință şi smerenie ajutorul, prin 
pocăință, întărindu-se în credință, nădejde şi dragoste. 
Este cu neputinţă a aminti aici toate întâmplările 
minunate care s-au petrecut în urma rugăciunilor 
adresate Sfântului Cuvios Grigorie. Fiecare dintre cei 
ce i-au cerut cu credință ajutorul au primit sprijin de la 
el, uneori chiar şi cei umbriţi de îndoieli, pentru ca şi 
aceştia, prin încredințare lăuntrică, să aibe de acum ca 
hotar în inima lor, în gânduri şi fapte — piatra 
poruncilor lui Hristos. 

Din dragostea lor cea mare, Sfinții poartă în 
inimile lor pe tot omul, de pretutindeni, din veac şi 
până astăzi şi se fac părtaşi ia suferințele noastre aici, 
pe pământ, iar în veşnicie râvnesc să împartă cu noi 
bucuria cea adevărată, a cărei dulceaţă pe care o gustă 
încă de acum Biserica, unirea cea aievea şi desăvârşită 
a veacului ce va să fie. Această comuniune este mai 
presus de fire, săvârşită prin harul Duhului Sfânt. 

Între comuniunea dintre persoanele Preasfintei 
Treimi şi cea din sânul Bisericii, unde viază în Hristos 
firea restaurată şi înnoită a întregului Adam, se 
comunică aceeaşi energie dumnezeiască. Vistierul 
bunătăţilor le dăruieşte celor pregătiți să se împărtă- 
şească de darurile Sale. 

Străină de indiferență, asprime şi brutalitate faţă 
de cei de lângă ei, mila creştină, împreună-pătimirea 
Sfinţilor se dăruieşte în întregime celorlalți în duhul 
blândeţii şi al smereniei lui Hristos, pentru a deveni şi 
noi asemenea Lui. Şi noi putem fi fericiţi atunci când 
prin pocăință părăsim negura patimilor pentru a trăi în 
lumina lui Hristos. 


CUPRINS 


Cuvânt înainte 


Viaţa Sfântului Prea Cuviosului Părintelui 
nostru Grigorie Decapolitul ale cărui sfinte 
moaşte se află la Mănăstirea Bistriţa-Vâlcea 


Acatistul Prea Cuviosului Părintelui nostru 
Grigorie Decapolitul 


Cinstitul Paraclis al Prea Cuviosului 
Părintelui nostru Grigorie Decapolitul 


Noi minuni ale Sfântului Cuvios Grigorie 

Craioveşti, Mănăstirea Bistriţa 
căi nptei e sii uBlie:b iza [= 
vetre monahale vâlcene. Prima 
atestare documentară a 
mănăstirii se păstrează în 
„Finsovul de danie” aparținând 
lui Vlad Vodă Călugărul, la 
16 martie 1494. Încă dintru 
începuturi, în 1497, marele ban 
Barbu a adus de la 
Constantinopol moaştele 
Sfântului Grigorie Decapolitul 
(780-842 d. Hr.), originar din 
Decapolia Asiei Mici, mare 
apărător al dreptei credinţe 
impotriva ereziei iconoclaste. 

